കാഴ്ചകള്: അണ്ണാനമ്മയും തന്നാലാവാത്തതും !\nഅണ്ണാനമ്മയും തന്നാലാവാത്തതും !\n''അണ്ണാന് കുഞ്ഞിനും തന്നാലാവുന്നത് ''എന്ന ഒരു പഴമൊഴി നമുക്കൊക്കെ സുപരിചതമാണെന്നും അതിന്റെ അര്‍ത്ഥവ്യാപിതിയെ കുറിച്ച് നാമൊക്കെ ബോധവാന്മാരും ബോധവതികളുമാണെന്നാണല്ലോ വെപ്പ് (അതങ്ങിനെതന്നെയിരിക്കട്ടെ ) എന്നാല് ഒരു അണ്ണാന് കുഞ്ഞിനെ രക്ഷിക്കാന് അണ്ണാന് അമ്മ തന്നാലാവുന്നതിന്റെ പരിതിയും ലംഘിച്ച് ഒരു വീര ശൂര പരാ(അ)ക്രമിയായ കറുകറുമ്പന് നായയോട് ഏറ്റുമുട്ടി തന്റെ കുഞ്ഞിനെ സുരക്ഷിതസ്ഥാനത്തേക്ക് നെഞ്ചോട് ചേര്‍ത്ത് കൊണ്ട് പോകുന്ന ഈ കാഴ്ച കാണുക. ഒപ്പം എന്തോ പോയ നായിന്റെ മോന്റെ ആ ചമ്മിയ മോന്തായവും ഭാവവും കൂടി ആസ്വദിക്കുക.\nസ്വന്തം രക്തത്തില് പിറന്ന മകളെ ഉപയോഗിക്കുന്ന കാമഭ്രാന്തന്മാരും, താന് പ്രസവിച്ച തന്റെ അമ്മിഞ്ഞപ്പാല് കുടിച്ച് വളര്‍ന്ന മകളെ കൂട്ടിക്കൊടുക്കുന്ന വേശ്യകളും, പണത്തിനു വേണ്ടി സ്വന്തം സഹോദരനെ, പിതാവിനെ ,സഹോദരിയെ ,മകനെ, മകളെ അരുംകൊല ചെയ്യുന്ന നരാധമന്മാരും നമുക്കിടയില് കൂടിവരുന്ന ഹൈടെക് യുഗത്തില് നാം ഈ ചെറു ജീവികളെ കണ്ടു പഠിക്കേണ്ടിയിരിക്കുന്നു. ''മക്കളേ നിങ്ങള് മനുഷ്യരെപ്പോലെ അധപതിക്കല്ലേ !'' എന്നാണത്രെ ഈ ജീവികള് പറയുന്നതിപ്പോള്..\nഎടാ നായേ.. എന്റെ മോളെ വിടെടാ.\nനിന്റെ ഹക്കിള്‍ഡാമ ഇന്ന് ഞാന് മാന്തിപ്പൊളിക്കും\nരക്ഷപ്പെട്ടോ മോളെ.. ഇവനിട്ട് ഞാന് ഒരു കടികൂടി കൊടുക്കട്ടെ\nഛെ.. നാണക്കേട് ..\nജാമ്യം :ഈ അണ്ണാന് കുഞ്ഞ് മകളാണോ അതോ മകനാണോ ? രക്ഷിക്കുന്നത് അമ്മയാണോ അച്ഛനാണോ എന്നൊക്കെയുള്ള ചോദ്യങ്ങള്‍ക്ക് ഉത്തരം ഉണ്ടായിരിക്കുന്നതല്ല\nഅയച്ച് തന്നത് : സഫീര് സൈദലവി (ഫോട്ടോഗ്രാഫര് ആരാണെന്നറിയില്ല )\nകാഴ്ചയൊരുക്കിയത് : Basheer Vellarakad at 10:13 AM\nLabels: അണ്ണാന്, സ്നേഹം\n52 പേര് കാഴ്ച കണ്ട് പറഞ്ഞത്:\nനമ്മള് മനുഷ്യര് ഇനി ഇവരെ കണ്ടു പഠിക്കണം ഇക്ക.ആ നയിന്റെ മോന്റെ ചമ്മിയ മോന്ത എനിക്കിഷ്ട്ടപ്പെട്ടു\nഹക്കിള് ഡാമ ന്നു വെച്ചാല് എന്താ.അതൊരു അറബി പദം ആണോ..അടിക്കുറിപ്പുകള് ഒക്കെ കലക്കീ\nതീർച്ചയായും, നാം ഈ ചെറു ജീവികളെ കണ്ടു പഠിക്കേണ്ടിയിരിക്കുന്നു. മനോഹരമായിരിക്കുന്നു. ആശംസകളോടെ.\nഹക്കിള്‍ഡാമ എന്ന് ഒരു സ്ട്രോങ്ങിനു വേണ്ടി കൂട്ടിയതാ ..\nഹക്കിള്‍ഡാമ എന്നും അക്കിള്‍ഡാമ എന്നും പറയുന്ന ഈ പദത്തിനും ഫീള്‍ഡ് ഓഫ് ബ്ലഡ് എന്നാണു പറയുന്നത് . ബൈബിളുമായി ബന്ധപ്പെട്ടതാണ്. കൂടുതല് എനിക്കറിയില്ല\n(uh cehl' duh muh) KJV spelling for Akeldama. The field Judas Iscariot purchased, where he killed himself (Acts 1:19). The name is Aramaic and means “field of blood.” Evidently it was purchased with the money that had been paid to Judas for betraying Jesus. According to Matthew 27:7, the field purchased with this money was used for the burial of strangers.\nപിന്നെ അണ്ണാനമ്മയുടെ വീരക്ര്യത്യം ഇഷ്ടമായെന്നതില് സന്തോഷം.,, ആ ചമ്മിയ മോന്തക്കിട്ട് ഒരു കാന്താരിപൊട്ടിച്ച് തേച്ചാലോ ..?\nഅഭിപ്രായത്തിനു നന്ദി.. ഓരോ ജീവിക്കും സഹജീവി സ്നേഹമുണ്ട്.. മനുഷ്യനത് നഷ്ടമാവുകയല്ലേ.. നമുക്കിനി ഇവരെ കണ്ടു പഠിക്കാം.. ആശംസകള്\nപോസ്റ്റ് മൊത്തം ഇഷ്ടപ്പെട്ടു....പ്രത്യേകിച്ചും,ആ അടിക്കുറിപ്പ്...ആ ഹക്കിള്‍ഡാമ ഡൌട്ട് എനിക്കും ഉണ്ട് കേട്ടോ..\nഅണ്ണാനമ്മ കീ ജയ്. അങ്ങനെ വേണം ആ നായക്ക്.\nകഴിഞ്ഞ ദിവസം എനിയ്ക്കും മെയിലില് അയച്ചു കിട്ടിയതേയുള്ളൂ ഈ ചിത്രം. വളരെ നല്ലൊരു മെസ്സേജ് തരുന്നു, ഇത്.\nഇത് ഈവിധം ഒരു പോസ്റ്റാക്കിയതു നന്നായി.\nഹക്കിള്‍ഡാമ എന്നത് എന്തായാലും ശരി, മാന്തിപ്പൊളിച്ചു കഴിഞ്ഞിട്ട് അതല്ല ഇതാണ് എന്നു പറഞ്ഞിട്ടു വല്ല കാര്യവുമുണ്ടോ? ;)\nബഷീര്, നല്ല ചിത്രങ്ങള്..എടുത്ത ഫോട്ടോഗ്രാഫര് ആരായാലും അഭിനന്ദനങ്ങള് അര്‍ഹിക്കുന്നു. ഏതായാലും നമ്മുടെ നാട്ടിലെ അണ്ണാന് അല്ല...\nപിന്നെ ആ വാക്ക്.. അത് തന്നെയല്ലേ "അക്കല്‍ദാമ" ? അതിനെ പറ്റി ഇവിടെ കണ്ടത് ഇതാണ്.\nബൈബിളില് പരാമൃഷ്ടമായ ഒരു ശ്മശാനം. അരമായ ഭാഷയില് അക്കല്‍ദാമ എന്ന പദത്തിന്റെ അര്‍ഥം 'രക്തനിലം' എന്നാണ്. (അപ്പൊ. പ്ര. 1.19) ഈ ശ്മശാനം മുമ്പ് 'കുശവന്റെ നിലം' എന്ന പേരില് അറിയപ്പെട്ടിരുന്നു. യേശുവിനെ ഒറ്റുകൊടുത്തതിന് തനിക്കു കിട്ടിയ മുപ്പതു വെള്ളിക്കാശ് പശ്ചാത്താപഭരിതനായ യൂദാഇസ്കരിയാത്ത യെറുശലേം ദേവാലയത്തില് എറിഞ്ഞിട്ടുപോയി ആത്മഹത്യ ചെയ്തു. ഈ പണം ദേവാലയഭണ്ഡാഗാരത്തില് ഇടുന്നതു വിഹിതമല്ലെന്ന് മതമേധാവികള് വിധിക്കുകയും ആ പണംകൊണ്ട് 'പരദേശി'കള്‍ക്കുവേണ്ടി ഒരു ശ്മശാനം വാങ്ങാന് തീരുമാനിക്കുകയും ചെയ്തു. അങ്ങനെ "കുശവന്റെ നിലം വാങ്ങി. രക്തത്തിന്റെ വില കൊടുത്തു വാങ്ങിയതിനാല് ഈ നിലത്തിന് 'അക്കല്‍ദാമ' എന്നു പേരു ലഭിച്ചു. പഴയ നിയമത്തില് "ഹിന്നോം താഴ്വരയിലെ കുശവന്റെ വീട് (യിരമ്യാ. 18.2) എന്ന പരാമര്‍ശം ഇതിനെപ്പറ്റിയാണെന്ന് കരുതപ്പെടുന്നു. ഇത് താഴ്വരയുടെ തെ. ഭാഗത്താണെന്ന് യിരമ്യാവ് പറയുന്നു. വ്യത്യസ്താഭിപ്രായമുണ്ടെങ്കിലും ഇന്ന് അംഗീകാരം സിദ്ധിച്ചിട്ടുള്ളത് യിരമ്യാവിന്റെ ആശയത്തിനുതന്നെയാണ്. കളിമണ്ണുള്ള ഈ സ്ഥലം വളരെക്കാലമായി ശ്മശാനമായി ഉപയോഗിച്ചുവരുന്നു\nമൊത്തത്തില് ഇഷ്ടപ്പെട്ടു എന്നറിഞ്ഞതില് സന്തോഷം ഇനി ചില്ലറയായും ഇഷ്ടപ്പെടൂ.. ഹക്കിള്‍ഡാമയെ പറ്റി കാന്താരിക്ക് മറുപടി കൊടുത്തത് വായിച്ചില്ലേ.. അനില്‍ശ്രീ മലയാളത്തില് അതിന്റെ അര്‍ത്ഥവും പിന്നെ ലിങ്കും കൊടുത്തിട്ടുണ്ട്. വായിക്കുമല്ലോ.\nഅങ്ങിനെതന്നെ അങ്ങിനെ തന്നെ .... ജയ് വിളിച്ചതിനു പിന്നാലെ ഈ ഞാനു കൂടുന്നു.\nഇഷ്ടായെന്നതില് സന്താഷം .\nആസ്വദിച്ച് എന്നറിഞ്ഞതില് സന്തോഷം. സന്ദേശവും മനസാ ആവാഹിക്കുമല്ലോ..\nOT ആരാ ഈ തൊപ്പിക്കാരന്\nസന്തോഷം. അഭിപ്രായം അറിയിക്കാന് ഈ വഴി വന്നതിലും\nഅപ്പോഴേക്കും അവിടെയും എത്തിയല്ലേ. മിസൈ ലു പോലെയല്ലേ മെയിലു വരുന്നത്.. മെസ്സേജ് ഇഷ്ടമായല്ലോ .. ഇനി ആ നായക്കൊരു മസ്സാജ് ചെയ്യാന് ആരെ കിട്ടും..\nഹക്കിള്‍ഡാമ മാന്തിപ്പൊളിച്ചതിനു ശേഷം പറഞ്ഞിട്ടുകാര്യമില്ല. ആകെ ഡിപ്പിക്ലോസ്സായി തീരും..\nസന്ദേശവും ചിത്രങ്ങളും ഇഷ്ടമായെന്നറിഞ്ഞതിലും നല്ല വാക്കുകള് ക്കും നന്ദി.. ചിത്രങ്ങള് എടുത്ത ആള്‍ക്ക് സമര്‍പ്പിക്കാം\nവിവരണത്തിനും ലിങ്കിനും നന്ദി.. ഇത് തന്നെ യാണു ഞാന് എഴുതിയതും മുകളില് കാന്താരിക്ക് മറുപടിയായി ..\nവളരെ മനോഹരമായ പോസ്റ്റ്. നല്ല സന്ദേശങ്ങളും.\nഎങ്ങനെ ഇനി അണ്ണമ്മയുടെ മുഖത്തുനോക്കും...\nനന്ദി. നല്ല വാക്കുകള്‍ക്ക്\nനല്ല സന്ദേശങ്ങള് പകര്‍ത്താന് നമുക്കാവട്ടെ ആശംസകള്\nതല താഴ്ത്തി നടക്കട്ടെ പഹയന്.. ചമ്മിയ മോന്തായം കണ്ടില്ലേ..\nഈ ഫോട്ടോസ് എടുത്ത ഫോട്ടോഗ്രാഫർ ഭാഗ്യവാൻ തന്നെ. ഇങ്ങിനെ ചില പിക്ചേഴ്സ് അപൂർവ്വം. എങ്കിലും ഫോട്ടോസ് എടുക്കാൻ തുടങ്ങുമ്പോൾ ഫോട്ടോഗ്രാഫർ ഊഹിച്ചിരിക്കൂമോ എന്തോ അതിന്റെ സമാപ്തി അണ്ണാന്റെ വിജയത്തിലായിരിക്കുമെന്ന്\nഅതെ, അദ്ധേഹം കരുതിക്കാണില്ല ഇങ്ങിനെയൊരു ക്ലൈമാക്സ്. ഇത്തരം ഷോട്ടുകളെടുക്കാന് ഫോട്ടോഗ്രാഫറെ സഹായിക്കാന് നല്ല കാമറകള്‍കൂടിയുണ്ടാവണം. ഇവിടെ വന്ന് അഭിപ്രായം അറിയിച്ചതിനു നന്ദി\nചിത്രങ്ങള് നന്നായിട്ടുണ്ട്. ഫോട്ടോഗ്രാഫറെ നമിക്കാതെ വയ്യ, ആരായാലും.\nചിരിപ്പിച്ചു പിന്നെ ചിന്തിപ്പിച്ചു.\nചിത്രങ്ങളും, അടിക്കുറിപ്പും ഒരുപാട് നന്നയിട്ടുണ്ട്.\nഇഷ്ടമായെന്നറിഞ്ഞതിലും ഇവിടെ വന്നതിലും സന്തോഷം.\nവീണ്ടും കാഴ്ചകാണാന് വരുമല്ലോ\n>ചിരിപ്പൂക്കള് / നിരഞ്ജന്\nചിരിക്കിടയിലെ ചിന്താശകലങ്ങള് കാണാതെ പോകുന്നതാണു നമ്മുടെ പരാജയം. നല്ല വാക്കുകള്‍ക്ക് നന്ദി അഭിപ്രായം പങ്കുവെച്ചതിലും സന്തോഷം\nപടം അത്യപൂര്‍വ്വമായ കാഴ്ചയാണെങ്കില്, വിശേഷണങ്ങള് അതിലും അപ്പുറം..!\nതീര്‍ച്ചയായും അത് അമ്മയായിരിക്കും.\nഈ കാഴ്ചയിലെ കാണാകാഴ്ച കണ്ട കുഞ്ഞാ\nഅതെ.. തീര്‍ച്ചയായും അമ്മ തന്നെയായിരിക്കും. അത് തിരിച്ചറിഞ്ഞ താങ്കള് അമ്മയെ തിരിച്ചറിഞ്ഞിരിക്കുന്നു.\nഒരമ്മയ്ക്കേ തന്റെ ജീവന് നോക്കാതെ ഈ സാഹസം ചെയ്യാന് കഴിയുകയുള്ളൂ.. മറ്റൊന്നും ചിന്തിക്കാതെ കിണറ്റിലേക്കെടുത്തു ചാടുന്നു അമ്മ .. തന്റെ മകളെ /മകനെ രക്ഷിക്കാന് ..എന്നാല് ആരെയെങ്കിലും സഹായത്തിനു വിളിക്കാനും കിണറ്റിലേക്കിറങ്ങുകകായാണെങ്കില് തന്നെ സുരക്ഷിതമായി ഇറങ്ങുന്നതിനുള്ള ഉപകരണങ്ങള് അന്വേഷിക്കുകയയിര്‍ക്കും അച്ഛന്.. മാത്ര്യസ്നേഹത്തിനു മുന്നില് മറ്റൊന്നും വിലങ്ങുതടിയാവുന്നില്ല.. ( ഇവിടെ അച്ഛന്റെ പ്രവര്‍ത്തിയാണു ബുദ്ധിപൂര്‍വ്വമുള്ള ഇടപടല് എന്നത് വിസ്മരിക്കുകയല്ല )\nഈ ചിത്രം ഇതിനുമുന്‍പും എവിടെയോ കണ്ടു. ഫോട്ടോഗ്രാഫര്‍ക്ക് അഭിനന്ദനങ്ങള്.\nപിന്നെ അണ്ണാന് കുഞ്ഞ് മോനോ മോളോ എന്നറിയില്ല, പക്ഷേ രക്ഷിക്കുന്നത് അമ്മ തന്നെയാവും.....\n(അച്ഛന്മാര് വഴക്കിനു വരണ്ടാ‍ാ‍ാ‍ാ)\nടീച്ചറേ.. ആരും വഴക്കിനു വരുമെന്ന് പേടി വേണ്ട ...ഒരമ്മയ്ക്കേ ഇങ്ങിനെ ചെയ്യാന് കഴിയുകയുള്ളൂ. കുഞ്ഞന് പറഞ്ഞതും എന്റെ മറുപടിയും വായിക്കു..\nപിന്നെ ഇന്നത്തെ ചില മമ്മികളെ പറ്റി എനിക്കത്ര അഭിപ്രായമില്ല കേട്ടോ ( എന്നെ തല്ലണ്ട )\nഇഷ്ടമായെന്നറിഞ്ഞതില് സന്തോഷം. അഭിപ്രായം അറിയിച്ചതിനു നന്ദി..: )\nഅണ്ണാനമ്മക്ക് ഒരു ശൌര്യചക്രത്തീന് റെക്കമെന്‍ഡ് ചെയ്യാം.ഫോട്ടോഗ്രാഫറുടെ ഭാഗ്യം ആ സമയത്ത് അവിടെ ഉണ്ടാവാന് സാധിച്ചത് !\nഅതെ, പക്ഷെ മരണാനന്തര ബഹുമതിയായി കൊടുക്കേണ്ടിവന്നേനേ. ഫോട്ടോഗ്രാഫര്‍ക്കും കൊടുക്കണം ഒരു ചക്രം.. വന്നതില് സന്തോഷം..\nആ ലാസ്റ്റ് ഫോട്ടോ ഇഷ്ടപ്പെട്ടു.'ഏതാണ്ട് പോയ അണ്ണാനെ' പോലുള്ള ആ നായിന്‍റെ\nഇതിപ്പോ ആ ചൊല്ല് ഒന്ന് ഭേതഗതി വരുത്തേണ്ടി വരും. കാരണം പോയത് അതല്ലല്ലോ. :)\nചിത്രങ്ങലിലല്ല കാര്യം ചിത്രങ്ങള് ഉണ്ടാക്കുന്ന ചിന്തയിലാണ് എന്ന് താങ്കള് തെളിയിച്ചിരിക്കുന്നു.\nഇവിടെ വന്നതിലും കാഴ്ച കണ്ടതിലും വരികള്‍ക്കിടയില് വായിച്ചതിലും ഏറെ സന്തോഷം. ചിന്താമണ്ഡലത്തില് സ്ഫുരണങ്ങളുണ്ടാക്കുന്ന ഇത്തരം കാഴ്ചകള് നമുക്കൊരു വിചിന്തനത്തിനു വഴിയൊരുക്കട്ടെ.. നന്ദി..\nഈ വീരശൂര പരാക്രമത്തിന്റെ ചിത്രങ്ങളും അടിക്കുറിപ്പും ഉഗ്രനായി. എനിക്കേറെ ഇഷ്ടപ്പെട്ടത് നാ നിയിന്റെ മോന്റെ ചളിഞ്ഞ മോന്ത തന്നെയാണ്. സ്വയം കൊന്ന് തിന്നുന്ന മനുഷ്യർ ഈ പാവം ജീവികളെ കണ്ട് പഠിക്കട്ടേ!!!!!!\nപണത്തിനു വേണ്ടിയും സുഖിക്കാനും എന്തും ചെയ്യുന്ന മനുഷ്യപിശാചുക്കള് ഈ ജീവികളെ കണ്ടു പഠിക്കേണ്ടിയിരിക്കുന്നു. ഇഷ്ടമായെന്നറിഞ്ഞതില് സന്തോഷം\nബഷീറിക്കാ ......ഇതെവിടുന്ന് സംഘടിപ്പിച്ചൂ...പണ്ടാരടങ്ങാന്\nഇഷ്ടായെന്നറിഞ്ഞതില് സന്തോഷം. :)\nആ നയിന്റെ മോന്റെ ചമ്മിയ മോന്ത കൊള്ളാം..\nആ ഫോ‍ട്ടോഗ്രാഫറെ സമ്മദിക്കണം..\nഇതിവിടെ പോസ്റ്റിയaതിനു നന്ദി..\nഇഷ്ടമായെന്നറിയിച്ചതില് സന്തോഷം. ഈ കുഞ്ഞു ജീവിയെ കണ്ടു പഠിക്കാം സ്നേഹം .. വാത്സല്യം. കരുണ...\npasht changyee pashtt.\nthis is what we expects and we do not get.keep it up .(the camera )\nഅതിനെ ആ പട്ടി പിടിച്ചല്ലോ\nകാഴച കണ്ട് അഭിപ്രായം അറിയിച്ചതില് സന്തോഷം. നമ്മളുടെ പ്രതീക്ഷകള് പുലരട്ടെ : )\nഅണ്ണാനെ പട്ടി /നായ പിടിച്ചെങ്കിലും അതിനെ രക്ഷപ്പെടുത്താന് അമ്മയെത്തിയില്ലേ. സ്വന്തം ജീവന് പണയത്തിലാക്കി. കാഴച കാണാന് വന്നതില് സന്തോഷം\nBasheer... Ente ashamsakal...!!! Athra pore ippo...!!!\nതത്കാലം മതി. ബാക്കി പിന്നെ :)\nഎന്ത് മനോഹരമായിരിക്കുന്നു ബഷീര്...ഇങ്ങനെ പോസ്റ്റ് ഇട്ടതിനു നന്ദി.\nഅനിമൽ പ്ലാനറ്റിലൊക്കെ കാണുന്നപോലെയൊരു\nകാഴ്ച കണ്ട് അഭിപ്രായം അറിയിച്ചതില് സന്തോഷം\nഈ പേജില് ഞാന് പല തവണ വരാറുണ്ട്. പക്ഷെ എന്തെങ്കിലും കുത്തിക്കുറിച്ചോ എന്നോര്‍മ്മയില്ല.\nഒന്നുമില്ലെങ്കിലും നമ്മള് നാട്ടുകാരല്ലേ എന്റെ സുഹൃത്തേ.\nഞാനും ഒരു എളിയ രീതിയില് എഴുത്തിന്റെ ലോകത്തിലേക്ക് സഞ്ചരിച്ചുകൊണ്ടിരിക്കുന്നു.\nവിമര്‍ശനങ്ങളും, പരാമര്‍ശങ്ങളും അനിവാര്യം.\nതാങ്കളീ കാഴ്ചകള് കാണാന് വരാറുണ്ടെന്നറിഞ്ഞതിലും ഇവിടെ എഴുതി അറിയിച്ചതിലും സന്തോഷം. താങ്കളുടെ ബ്ലോഗും വായിക്കാറുണ്ട്. താങ്കളുടെ ഗ്രാമത്തിലും നാട്ടില് വരുമ്പോള് വരാന് തീര്‍ച്ചയായും ശ്രമിയ്ക്കുന്നതാണ്. നന്ദി\nമനുഷ്യന് മൃഗങ്ങളെ കണ്ട് പഠിക്കണം.\nഅതെ, ആ അവസ്ഥയിലാണിന്ന് മനുഷ്യൻ എത്തിനിൽക്കുന്നത്.


സ്‌നാപ്പഡ്രാഗണ് 888 പ്രോസസറിന്റെ കരുത്തുമായി വണ്‍പ്ലസ്9സ്മാര്‍ട്ട്‌ഫോണ് – Tip of India News\nBy Reporter\t Last updated Feb 20, 2021\nവൺപ്ലസ്9സ്മാർട്ട്ഫോൺ പുറത്തിറങ്ങാൻ പോകുന്നത് സ്നാപ്പഡ്രാഗൺ 888 പ്രോസസറിന്റെ കരുത്തുമായിട്ടായിരിക്കും. എഐഡിഎ64 ബെഞ്ച്മാർക്കിംഗ് സോഫ്റ്റ്വെയർ സ്ക്രീൻഷോട്ടുകളോട് കൂടിയ ലീക്ക് റിപ്പോർട്ടിലാണ് ഈ ഡിവൈസിന്റെ പ്രോസസർ വിവരങ്ങൾ പുറത്ത് വിട്ടിരിക്കുന്നത്. വൺപ്ലസ്9പ്രോ, വൺപ്ലസ്9ലൈറ്റ് വേരിയന്റുകൾക്കൊപ്പം പുറത്തിറങ്ങുന്ന വൺപ്ലസ്9സ്മാർട്ട്ഫോണിൽ 6.55 ഇഞ്ച് ഫുൾ എച്ച്ഡി+ ഡിസ്‌പ്ലേയായിരിക്കും ഉണ്ടാവുകയെന്നും ലീക്ക് റിപ്പോർട്ട് വെളിപ്പെടുത്തിയിടടുണ്ട്.\nവൺപ്ലസ്9സ്മാർട്ട്ഫോണിന്റെ ഇന്റേണൽ ഫീച്ചറുകൾ വെളിപ്പെടുത്തുന്ന എയ്ഡ64 ന്റെ സ്ക്രീൻഷോട്ടുകൾ ടിപ്സ്റ്റർ ടെക്ഡ്രോയിഡറാമ് ഷെയർ ചെയ്തത്. ഫോണിൽ 6.55 ഇഞ്ച് ഫുൾ എച്ച്ഡി + (1,080×2,400 പിക്‌സൽ) ഡിസ്‌പ്ലേയായിരിക്കും ഉണ്ടായിരിക്കുക എന്നാണ് റിപ്പോർട്ട് സൂചിപ്പിക്കുന്നത്. ഈ ഡിസ്പ്ലെയ്ക്ക് 402 പിപി പിക്സൽ ഡെൻസിറ്റിയും 120Hz റിഫ്രഷ് റേറ്റും ഉണ്ടായിരിക്കും. ക്വാൽകോം സ്‌നാപ്ഡ്രാഗൺ 888 എസ്ഒസിയിൽ പ്രവർത്തിക്കുന്ന സ്മാർട്ട്ഫോണിൽ അഡ്രിനോ 660 ജിപിയുവും ഉണ്ടായിരിക്കും.\nലീക്ക് റിപ്പോർട്ടിലൂടെ പുറത്ത് വന്നിരിക്കുന്ന സ്ക്രീൻഷോട്ടിലുള്ള വൺപ്ലസ്9സ്മാർട്ട്ഫോണിന്റെ വേരിയന്റിൽ 8 ജിബി റാമും 128 ജിബി സ്റ്റോറേജുമാണ് ഉള്ളത്. വൺപ്ലസ് 9ന് 12 മെഗാപിക്സൽ പ്രൈമറി സെൻസറായിരിക്കും ഉണ്ടാവുക. ഡിവൈസിലെ മറ്റ് ക്യാമറകളെ കുറിച്ച് പുതിയ ലീക്ക് റിപ്പോർട്ടിൽ പരാമർശമില്ല. നേരത്തെ വന്ന റിപ്പോർട്ട് അനുസരിച്ച് 48 എംപി പ്രൈമറി ക്യാമറ, 48 മെഗാപിക്സൽ സെക്കൻഡറി സെൻസർ, 8 മെഗാപിക്സൽ ടെർഷ്യറി സെൻസർ എന്നിവയായിരിക്കും ഡിവൈസിൽ ഉണ്ടാവുക.\nവൺപ്ലസ്9സ്മാർട്ട്ഫോൺ 4,500 എംഎഎച്ച് ബാറ്ററിയും ഉണ്ടായിരിക്കുമെന്ന് പുതിയ ലീക്ക് റിപ്പോർട്ട് സ്ഥിരീകരിക്കുന്നു. ഡിവൈസിൽ 65W ഫാസ്റ്റ് ചാർജിങ് സപ്പോർട്ട് ഉണ്ടായിരിക്കുമെന്നും റിപ്പോർട്ട് സൂചിപ്പിക്കുന്നുണ്ട്. വൺപ്ലസ് 9, 30 കെപിഎസിൽ 8 കെ റെക്കോർഡിംഗിനും വയർലെസ് ചാർജിംഗിനും പിന്തുണ നൽകുമെന്ന ട്വീറ്റുകളിലൂടെ ടിപ്പ്സ്റ്റർ പങ്കുവച്ചിട്ടുണ്ട്.\nവൺപ്ലസ്9സ്മാർട്ട്ഫോണിൽ 12 ജിബി വരെ റാമും 256 ജിബി വരെ സ്റ്റോറേജും ഉണ്ടായിരിക്കും. 30W ഫാസ്റ്റ് വയർലെസ് ചാർജിങ് സപ്പോർട്ടും ഡിവൈസിൽ ഉണ്ടാകും. അടുത്തമാസം തന്നെ വൺപ്ലസ്9സീരീസ് പുറത്തിറക്കുമെന്നാമ് പ്രതീക്ഷിക്കുന്നത്. പക്ഷേ കമ്പനിയിൽ നിന്ന് ഇത് സംബന്ധിച്ച് ഔദ്യോഗികമായ അറിയിപ്പുകളൊന്നും ലഭിച്ചിട്ടില്ല. വൺപ്ലസ്9സീരീസിനെക്കുറിച്ചുള്ള യാതൊരു വിവരങ്ങളും കമ്പനി പുറത്ത് വിട്ടിട്ടുമില്ല.


ഉന്നാവ് : അപകടം മുന്നിൽ കണ്ടിരുന്നു അവൾ; നിഷ്ക്രിയരായി പൊലീസ്\nBy Chithra.08 Dec, 2019\nപീഡനക്കേസിലെ പ്രതികൾ ചുട്ടെരിച്ച് കൊന്ന പെൺകുട്ടിക്ക് നേരെ കഴിഞ്ഞ മാസം മുതൽ തന്നെ ഭീഷണി നിലനിന്നിരുന്നതായി പിതാവിന്റെ ആരോപണം. ഇതിനെതിരെ പൊലീസിൽ പരാതി നൽകിയിരുന്നെങ്കിലും ആരും പരിഗണിച്ചില്ലെന്നും അദ്ദേഹം കുറ്റപ്പെടുത്തുന്നു.\nകേസിലെ പ്രധാന പ്രതിയായ ശിവം ത്രിവേദി നവംബർ മാസം അവസാനത്തോടെ ജാമ്യത്തിൽ ഇറങ്ങിയിരുന്നു. ഇതിന് ശേഷമാണ് പെൺകുട്ടിക്ക് നേരെ ഭീഷണി ആരംഭിക്കുന്നത്. തുടർന്ന് മറ്റൊരു പ്രതിയും ജാമ്യത്തിൽ ഇറങ്ങിയതോടെ ഭീഷണിയുടെ ശക്തി ഉയർന്നു. ശിവത്തിന്റെ കുടുംബാംഗങ്ങളും പെൺകുട്ടിയെയും കുടുംബത്തെയും ഭീഷണിപ്പെടുത്തിയിരുന്നു.\nഇക്കാര്യങ്ങൾ പെൺകുട്ടിയെ പൊലീസിനെ അറിയിച്ചിരുന്നെങ്കിലും ഇവർക്ക് സുരക്ഷ ഉറപ്പ് വരുത്താനോ പ്രതികൾക്കെതിരെ നടപടിയെടുക്കാനോ പൊലീസ് ശ്രമിച്ചില്ല. തുടർച്ചയായി ഇത്തരത്തിൽ അക്രമസംഭവങ്ങൾ നടക്കുന്നതിനാൽ യോഗി ആദിത്യനാഥ് സർക്കാരിനെതിരെ പ്രതിഷേധം അണപൊട്ടുകയാണ് രാജ്യമെങ്ങും.\nഉന്നാവിലെ പെൺകുട്ടിയുടെ സംസ്കാരം ഇന്ന്; രാജ്യത്ത് പ്രതിഷേധം പടരുന്നു\nകോവിഡ് 19: രാജ്യം കോവിഡ് മൂന്നാഘട്ടത്തിലേക്കെന്ന് പഠനങ്ങൾ\nലോക്ക്ഡൗണിനിടെ കാറപകടം; സിനിമ നടിക്കും സുഹൃത്തിനും പരിക്ക്\n'വിദേശയാത്രകൾ കുറയ്ക്കണം, ചെലവ് ചുരുക്കൽ നടപടികൾ അനിവാര്യം'; മോദിക്ക് കത്തെഴുതി സോണിയ


കരിപ്പൂര് സ്വര്‍ണ്ണ കള്ളക്കടത്ത് കേസ്; കൊടുവള്ളി പഞ്ചായത്തംഗം അറസ്റ്റില് – malabarinews.com\nകരിപ്പൂര് സ്വര്‍ണ്ണ കള്ളക്കടത്ത് കേസ്; കൊടുവള്ളി പഞ്ചായത്തംഗം അറസ്റ്റില്\nPosted on March 28, 2014 March 28, 2014 by newsmal\nകോഴിക്കോട് : കരിപ്പൂര് വിമാനത്താവളം വഴി സ്വര്‍ണ്ണകള്ളക്കടത്ത് നടത്തിയ കേസില് കൊടുവള്ളി പഞ്ചായത്തംഗം അറസ്റ്റില്. കാരാട് ഫൈസല് (38) നെയാണ് ഡയറക്ടറേറ്റ് ഓഫ് റവന്യൂ ഇന്റലിജന്‍സ് (ഡിആര്‍ഐ) അറസ്റ്റ് ചെയ്തത്. നാഷണല് സെക്യുലര് കോണ്‍ഫറന്‍സിന്റെ കൊടുവള്ളി ടൗണ് വാര്‍ഡ് അംഗമാണ് ഫൈസല്. കൂടാതെ കൊടുവള്ളി കിംസ് ആശുപത്രി ഡയറക്ടറുമാണ്.\nഈ കേസിലെ ഒന്നാം പ്രതിയായ ഷഹബാസിന്റെ അരക്കോടിയിലേറെ വില വരുന്ന ഔഡി കാര് ഫൈസലിന്റെ കൊടുവള്ളിയിലെ വീട്ടില് നിന്നും കസ്റ്റഡിയിലെടുത്തു.\nകരിപ്പൂര് വഴിയുള്ള സ്വര്‍ണ്ണ കടത്തില് പങ്കാളിയായി അറസ്റ്റിലായ പ്രതികളെ ജാമ്യത്തിലിറക്കി ഒളിവില് കൊണ്ട് പോകാന് സഹായിച്ചു തുടങ്ങിയ കുറ്റങ്ങളിലാണ് ഫൈസലിനെ അറസ്റ്റ് ചെയ്തത്. ഫൈസലിനെ വ്യാഴാഴ്ച രാത്രിയോടെ തന്നെ കൊച്ചിയിലെത്തിച്ച് കോടതിയില് ഹാജരാക്കി.\nകരിപ്പൂര് വിമാനത്താവളം വഴി 2013 നവംബര് 8 ന്6കിലോ ഗ്രാമിന്റെ സ്വര്‍ണ്ണകട്ടികള് കടത്തിയ കേസിലാണ് അറസ്റ്റ്.\nഈ കേസില് കൊടുവള്ളി സ്വദേശി ഷഹബാസിന്റെ ബന്ധുവും കൊടുവള്ളിയിലെ എംപിസി ജ്വല്ലറി ഉടമയുമായ അബ്ദുള് ലൈസ് , കണ്ണൂര് അഞ്ചരകണ്ടി സ്വദേശി നെബീല് അബ്ദുള്‍ഖാദര്, തലശ്ശേരി സ്വദേശിയായ രാഹില ചീരായി, വയനാട് പുല്‍പ്പള്ളി സ്വദേശി എയര്‍ഹോസ്റ്റസായ ഹീറോമാസ സെബാസ്റ്റ്യന്, മലബാര് ഗോള്‍ഡ് ഡയറക്ടറായിരുന്ന മുഹമ്മദ് അഷറഫ് എന്നിവരാണ് കേസിലെ മറ്റു പ്രതികള്.\nഫോട്ടോ കടപ്പാട് : മാതൃഭൂമി\nairport, calicut, gold, smuggling\nPrevious PostPrevious സലിം രാജ് ഉള്‍പ്പെട്ട ഭൂമിതട്ടിപ്പ് കേസില് സിബിഐ അന്വേഷണം\nNext PostNext കര്‍ണ്ണാടക വൈദ്യുതി വില്‍പ്പന നിരോധിച്ചു; കേരളം വൈദ്യുത പ്രതിസന്ധിയിലേക്ക്


ഫ്ളോറിങ് സുസ്ഥിരമാക്കാം - Designer Plus Builder\nസുസ്ഥിരത, വാം ടോണ്, സ്വാഭാവികത എന്നിവ ഉറപ്പാക്കിക്കൊണ്ടാണ് കിച്ചനില് തറയൊരുക്കേണ്ടത്\nDecember 30, 2019 editor KITCHEN 0\nകിച്ചന് എന്നല്ല, ഏത് സ്പേസ് ആണെങ്കിലും ഫ്ളോറിങ് തെരഞ്ഞെടുപ്പ് ഉചിതമായാല് പകുതി വിജയിച്ചു. സദാസമയവും സജീവമായ വീട്ടിലെ ഏകയിടമാണ് കിച്ചന് എന്നതിനാല് തന്നെ ഫ്ളോറിങ്ങിനുള്ള പ്രാധാന്യം പ്രത്യേകം പറയേണ്ടതിലല്ലോ.\nകിച്ചനില് പെരുമാറുന്നവര്‍ക്ക് പരമാവധി സൗകര്യം നല്‍കുന്ന മെറ്റീരിയല് വേണം കിച്ചന് ഫ്ളോറിങ്ങിനായി തെരഞ്ഞെടുക്കേണ്ടത്.\nസുസ്ഥിരത, വാം ടോണ്, സ്വാഭാവികത എന്നിവ ഉറപ്പാക്കിക്കൊണ്ടാണ് കിച്ചനില് തറയൊരുക്കേണ്ടത്. മറ്റിടങ്ങളില് കാഴ്ചാഭംഗിക്ക് ഉതകുന്ന ഗ്ലോസിയും ശ്രദ്ധേയവുമായ ഫ്ളോറിങ്ങ് ഒരുക്കുമ്പോഴും കിച്ചനില് യൂട്ടിലിറ്റി ഫ്ളോറിങ്ങിന് തന്നെയാണ് പ്രാധാന്യം നല്‍കേണ്ടത്.\nവൈറ്റ് വിട്രിഫൈഡ് ടൈല് ഫ്ളോറിങ് നല്‍കിയതിലൂടെ ഈ അടുക്കളയ്ക്ക് കൈവന്നിരിക്കുന്നത് ക്ലീന്& ഫൈന് ലുക്കാണ്. ത്രി എംഎം സ്പേസര്, എപോക്സി ഫിലിങ് ടൈലാണ് ഈ കിച്ചനിലെ ഫ്ളോറിങ് ഒരുക്കാന് തെരഞ്ഞെടുത്തത്.\nALSO READ: മോഡുലാര് കിച്ചനൊരുക്കാം, ബ്രാന്‍ഡുകള്‍ക്കൊപ്പം\nകൂടുതല് സ്ഥലവും വെളിച്ചവും തോന്നിപ്പിക്കുവാന് വൈറ്റ് നിറം നല്‍കിയതിലൂടെ സാധിച്ചു. സുസ്ഥിരത, ഗൗരവമായ ലുക്ക്, ഇക്കോ ഫ്രണ്ട്ലി ഘടകങ്ങള് എന്നിവ പരിഗണിക്കുമ്പോള് ആദ്യം ഓര്‍ക്കേണ്ടതാണ് ബാംബൂ ഫ്ളോറിങ്.\nസ്വാഭാവികത, ഊഷ്മളത എന്നിവയെല്ലാം മുളയുടെ പ്രത്യേകതയാണ്. എളുപ്പം വൃത്തിയാക്കാവുന്ന പ്രതലമാണ്. എന്നാല് പരിമിതമായ നിറങ്ങളില് മാത്രമേ ഇവ ലഭിക്കുകയുള്ളു.\nവ്യത്യസ്തവും പ്രൗഢവുമായ ഫ്ളോറിങ് വേണമെന്നുണ്ടെങ്കില് കോര്‍ക്ക് മെറ്റീരിയല് ഉപയോഗിക്കാം. മികച്ച ഹീറ്റ് ഇന്‍സുലേറ്റര് കൂടിയാണ് ഈ മെറ്റീരിയല്.\nതാരതമ്യേന മയമുള്ള പ്രതലം ആയത് കൊണ്ട് പെട്ടെന്ന് കേടുപാടു വരാനുള്ള സാധ്യതയുണ്ടെന്നതാണ് ഇവയുടെ ന്യൂനത. കാഴ്ചയില് ക്ലീന് ഫീല് ലഭിക്കുന്ന വൈറ്റ് ലാമിനേഷന്, ഗ്രേ ലാമിനേഷന് മെറ്റീരിയലുകള് ഏക്കാലവും ട്രെന്‍ഡിയാണ്.\nനാച്വറല് സ്റ്റോണ്, ഡാര്‍ക്ക് സോളിഡ് വുഡ്, ഹെക്സാഗൊണല് ടൈല്, ചെക്ക് ടൈലുകള് എന്നിവയും ഫ്ളോറിങ് രംഗത്തെ താരങ്ങളായി തുടരുന്നു.\nചിത്രത്തിനും വിവരങ്ങള്‍ക്കും കടപ്പാട്: അസ്ലം പിലാക്കല്, ട്രെന്‍ഡി ഹോംസ്4യു, എടപ്പാള്. ഫോണ്: 9846492401\nഫൗണ്ടേഷന് ഡെക്കോര് അഥവാ കൗണ്ടര് ടോപ്പ്\nDecember 28, 2019 editor KITCHEN 0


FB 13 May 2017 – Deepu Pradeep\nFB 13 May 2017\nMay 13, 2017 / ദീപുപ്രദീപ്\nവേദി: സ്റ്റേഡിയം കോംപ്ലക്സിലെ കമ്പ്യൂട്ടർ ഷോപ്പ്\nസമയം : അയിലൊന്നും ഒരു കാര്യല്ല്യ\nകാട്രിഡ്ജിൽ ഇങ്ക് നിറയ്ക്കാൻ കൊടുത്ത് കാത്തിരിക്കുന്ന ഞാൻ. സീനിൽ ടെൻഷനില്ലാത്തതുകൊണ്ട് ഉലാത്തിയില്ല. ആ വരുന്നു ഒരു മഞ്ഞഷർട്ടുകാരൻ, അവർ മാൻ! വന്നപാട് അയാളിന്നലെ കൊടുത്ത പ്രിന്ററിന്റെ ക്ഷേമമന്വേഷിച്ചു. കടക്കാരൻ ചെക്കൻ അകത്തുനിന്നും ഒരു എ ഫോർ ഷീറ്റ് എടുത്തുകൊണ്ടു വന്ന്,\n“ബ്ലേഡ് പോയതാ, മാറ്റി. ഇപ്പൊ നന്നായി പ്രിന്റ് വരുന്നുണ്ട്”\nഎന്നും പറഞ്ഞ് ആ പേപ്പർ അയാൾക്ക് കൊടുത്തിട്ട് പ്രിന്റർ എടുക്കാൻ പോയി.\nദാണ്ടടാ മഞ്ഞഷർട്ടുകാരൻ ആ പേപ്പറും നോക്കി മൈന് ചവിട്ടിയ മിലിട്ടിറിക്കാരനെ പോലെ നിക്കണു. നമുക്കീ കുരിയോസിറ്റിടെ അസ്കിതം ഉള്ളോണ്ട് ആ പേപ്പറിലേക്ക് ഏന്തി വലിഞ്ഞൊന്നു നോക്കി. ബില്ലാണ്, 48,000!! പടച്ചോനെ, ഇമ്മാരി ബില്ലൊക്കെയാണ് ഇവിടെയെങ്കിൽ ഞാൻ ഉലാത്തുന്നതായിരിക്കും ഉത്തമം!\nമഞ്ഞഷർട്ടുകാരൻ ആ ബില്ലും കൊണ്ട് കസേരയിൽ തളർന്നിരുന്ന് നെഞ്ചുഴിഞ്ഞു. ഒരു അറ്റാക്കിന്റെ രൂപത്തിൽ ആ കമ്പ്യൂട്ടർ ഷോപ്പിൽ ഒരു അകാലചരമം അയാളെ കാത്തിരിക്കുന്നതായി എനിക്ക് തോന്നി. ഞാനാണെങ്കിൽ ഹൃദയത്തെ രക്ഷിക്കാൻ സ്പോട്ടില് ഇറങ്ങി ഓടിയേനെ. സെൽഫിഷനെസ് അടുത്തുകൂടെ പോയിട്ടില്ലാത്ത പുവർ ഗയ്, ആ ഇരിപ്പ് തന്നെ. കടക്കാരൻ ചെക്കൻ പ്രിന്ററും കൊണ്ട് വന്നപ്പൊ, പ്രിൻസിപ്പാളിന്റെ മകളെ പ്രാപ്പോസ് ചെയുന്ന രണ്ടാം ക്ലാസുകാരനെ പോലെ അയാൾ വിക്കി വിക്കി ചോദിച്ചു,\n“എന്താ ഇത്രേം കാശ്?”\nചുള്ളൻ ആ പേപ്പർ ഒന്ന് നോക്കിയ ശേഷം പറഞ്ഞു,\n“അയ്യോ, ഞാനിത് പ്രിന്റ് നന്നായി വരുന്നുണ്ട് എന്ന് കാണിക്കാൻ തന്ന പേപ്പറാ, ബില്ലല്ല”\nഎടുത്തുച്ചാട്ടമില്ലാത്ത ഹൃദയമായതോണ്ട് മാത്രമാണ് മഞ്ഞഷർട്ടുകാരൻ വടിയാവാതിരുന്നത്.\n« മധുരം മാരകം മംമ്ലിതം FB 26 May 2017 »\nsharon k s on എട്ടാം വാർഡിന്റെ ദിൽകുഷ്\n© 2019 Deepu Pradeep


സിനിമാ തിയറ്ററുകൾ തുറക്കാൻ തീരുമാനമായി,സെക്കൻഡ് ഷോ നടത്താൻ അനുവദിക്കില്ല. – NavaKerala News\nHome/Cinema/സിനിമാ തിയറ്ററുകൾ തുറക്കാൻ തീരുമാനമായി,സെക്കൻഡ് ഷോ നടത്താൻ അനുവദിക്കില്ല.\nസിനിമാ തിയറ്ററുകൾ തുറക്കാൻ തീരുമാനമായി,സെക്കൻഡ് ഷോ നടത്താൻ അനുവദിക്കില്ല.\nതിരുവനന്തപുരം/ ലോക്ക്‌ഡൗണിനെ തുടർന്ന് അടച്ചിട്ട കേരളത്തിലെ സിനിമാ തിയറ്ററുകൾ തുറക്കാൻ തീരുമാനമായി. മുഖ്യമന്ത്രി പിണറായി വിജയനുമായി സംഘടന പ്രതിനിധികൾ നടത്തിയ ചർച്ചയിലാണ് തീരുമാനം ഉണ്ടായത്. അതേസമയം, സെക്കൻഡ് ഷോ നടത്താൻ അനുവദിക്കാൻ സാധിക്കില്ലെന്ന് മുഖ്യമന്ത്രി പറഞ്ഞിട്ടുണ്ട്.\nചലച്ചിത്ര മേഖലക്ക് വമ്പൻ ഇളവുകളാണ് സർക്കാർ പ്രഖ്യാപിച്ചത്. സിനിമാ തിയറ്ററുകള് പൂട്ടിക്കിടന്ന കാലത്തെ വിനോദ നികുതി ഒഴിവാക്കും. തിയറ്ററുകൾ അടഞ്ഞ് കിടന്ന 10 മാസത്തെ വൈദ്യുതി ഫിക്സഡ് ചാർജ് 50 ശതമാനമാക്കി. 2020 മാർച്ച് 31നുള്ളിൽ അടക്കേണ്ട വസ്തു നികുതി ഗഡുക്കളായി അടക്കാം. തിയേറ്ററുമായി ബന്ധപ്പെട്ട ലൈസൻസുകളുടെ കാലാവധി മാർച്ച് 31 വരെ ദീർഘിപ്പിച്ചു. തദ്ദേശ സ്വയംഭരണം, ഇലക്ട്രിക്കല് ഇന്‍സ്പെക്ടറേറ്റ്, ഫിലിംസ് ഡിവിഷന്, ബില്‍ഡിംഗ് ഫിറ്റ്നസ്, ആരോഗ്യം, ഫയര്‍ഫോഴ്സ് എന്നിവയുമായി ബന്ധപ്പെട്ട വിവിധ ലൈസന്‍സുകളുടെ കാലാവധിയാണ് സർക്കാർ നീട്ടി നൽകിയത്.\nതിയറ്ററുകൾ എന്ന് തുറക്കാമെന്ന കാര്യം സംഘടന പ്രതിനിധികൾ കൊച്ചിയിൽ യോഗം ചേർന്ന് തീരുമാനം എടുക്കും. ഫിലിം ചേംബർ, ഫിലിം പ്രൊഡ്യൂസേഴ്‌സ് അസോസിയേഷൻ, ഡിസ്ട്രിബ്യൂട്ടേഴ്‌സ് അസോസിയേഷൻ, തിയറ്റർ സംഘടനയായ ഫിയോക് എന്നീ സംഘടനകളുടെ പ്രതിനിധികളാണ് മുഖ്യമന്ത്രിയുമായി ചർച്ചയിൽ പങ്കെടുത്തത്.\nജോസ് കെ മാണിക്ക് ഡബിൾ ലോട്ടറി, പാലയും രാജ്യ സഭാസീറ്റും ലഭിക്കും.\nജോലി നഷ്ടപ്പെട്ടു, പ്രതീക്ഷകൾ തകർന്നു, സ്വകാര്യ സ്കൂൾ ജീവനക്കാരൻ ജീവനൊടുക്കി.


സ്ത്രീധനം നല്‍കാന് അച്ഛന് സാമ്പത്തിക ശേഷിയില്ല; 17 കാരി ആത്മഹത്യ ചെയ്തു| 17 Year old commits suicide| Dowry | Mathrubhumi Online\nOctober 6, 2017, 01:48 PM IST\nമുംബൈ: സ്ത്രീധനം നല്‍കാനുള്ള സാമ്പത്തിക സ്ഥിതി അച്ഛനില്ലെന്ന വിഷമം മൂലം പതിനേഴുകാരി ആത്മഹത്യ ചെയ്തു. മഹാരാഷ്ട്രയിലെ നന്ദേഡ് ജില്ലയിലാണ് സംഭവം. ഇംഗ്ലീഷ് ദിനപത്രമായ ഹിതവാദയാണ് വാര്‍ത്ത റിപ്പോര്‍ട്ട് ചെയ്തിട്ടുള്ളത്. പൂജാ വികാസ് ഷിര്‍ഗെറെ എന്ന പന്ത്രണ്ടാം ക്ലാസ്സുകാരിയാണ് ആത്മഹത്യ ചെയ്തത്.\nവാടകയ്ക്കു താമസിക്കുന്ന മുറിയിലാണ് പൂജ വിഷം കഴിച്ച് ജീവനൊടുക്കിയത്. സഹോദരനോടൊപ്പം ഇവിടെയാണ് പൂജ താമസിച്ചിരുന്നത്. മഹാത്മാ ജ്യോതിബാ ഫൂലെ ജൂനിയര് കോളേജ് വിദ്യാര്‍ഥിനിയായിരുന്നു പൂജ.\nവിവാഹം കഴിച്ചയക്കുമ്പോള് സ്ത്രീധനം നല്‍കാനുള്ള സാമ്പത്തികസ്ഥിതി കര്‍ഷകനായ അച്ഛനില്ലെന്നും അതുകൊണ്ടാണ് ജീവിതം അവസാനിപ്പിക്കുന്നതെന്നും പൂജ ആത്മഹത്യക്കുറിപ്പില് എഴുതിയിട്ടുണ്ട്. തന്നോട് ക്ഷമിക്കണമെന്നും പൂജ അച്ഛനോട് ആവശ്യപ്പെടുന്നുണ്ട്.\nസ്ത്രീധന സമ്പ്രദായത്തിന്റെ ഇരയാണ് താനെന്നും ആത്മഹത്യാക്കുറിപ്പില് പറയുന്നു. സഹോദരന് കോളേജില് പോയ സമയത്താണ് പൂജ വിഷം കഴിച്ചത്. വീട്ടുടമസ്ഥനും അയല്‍ക്കാരും ചേര്‍ന്ന് ആശുപത്രിയിലെത്തിച്ചെങ്കിലും രക്ഷിക്കാനായില്ല. അച്ഛനോടും മറ്റു കുടുംബാംഗങ്ങളോടും ആത്മഹത്യയുടെ കാരണത്തെ കുറിച്ച് അന്വേഷിക്കുമെന്ന് കിന്‍വാത് തെഹ്‌സില് പോലീസ് ഇന്‍സ്‌പെക്ടര് അരുണ് ജഗ്താപ് അറിയിച്ചു.


Poornima Indrajith Shares An Onam Throwback Picture With Indrajith Sukumaran Invites Troll - Malayalam Filmibeat\nഭര്‍ത്താവിന്റെ ചിത്രം ബ്ലൗസില് പതിപ്പിച്ചിട്ടുണ്ടോ? വെെറലായി പൂര്‍ണിമ ഇന്ദ്രജിത്തിന്റെ മറുപടി\n| Updated: Thursday, August 13, 2020, 19:41 [IST]\nനടിയായും അവതാരകയായുമൊക്കെ മലയാളത്തില് തിളങ്ങിയ താരമാണ് പൂര്‍ണിമ ഇന്ദ്രജിത്ത്. പൂര്‍ണിമയുടെയും കുടുംബത്തിന്റെയും പുതിയ വിശേഷങ്ങള് അറിയാന് ആരാധകര് കാത്തിരിക്കാറുണ്ട്. പൂര്‍ണിമയ്ക്കൊപ്പം മക്കളായ പ്രാര്‍ത്ഥനയും നക്ഷത്രയുമെല്ലാം സോഷ്യല് മീഡിയയിലെ താരങ്ങളാണ്.നടിയുടെതായി വരാറുളള പോസ്റ്റുകളെല്ലാം നിമിഷനേരം കൊണ്ടാണ് സോഷ്യല് മീഡിയയില് വൈറലാകാറുളളത്. ഒരിടവേളയ്ക്ക് ശേഷം കഴിഞ്ഞ വര്‍ഷം വൈറസ് എന്ന ചിത്രത്തിലൂടെയായിരുന്നു പൂര്‍ണിമ മലയാളത്തിലേക്ക് എത്തിയത്.\nവൈറസില് മികച്ച പ്രകടനം കാഴ്ചവെച്ച താരം തുടര്‍ന്ന് രാജീവ് രവിയുടെ തുറമുഖം എന്ന ചിത്രത്തിലും അഭിനയിച്ചിരുന്നു. അതേസമയം പൂര്‍ണിമ ഇന്ദ്രജിത്തിന്റെതായി വന്ന പുതിയ ഇന്‍സ്റ്റഗ്രാം പോസ്റ്റ് ശ്രദ്ധേയമായി മാറിയിരുന്നു. മുന്‍പൊരിക്കല് ഓണം സമയത്ത് എടുത്ത ഒരു ചിത്രമാണ് ഇത്തവണ പൂര്‍ണിമ പങ്കുവെച്ചിരിക്കുന്നത്. പൂര്‍ണിമയ്‌ക്കൊപ്പം ഇന്ദ്രജിത്തിനെയും ചിത്രത്തില് കാണാം.\nപൂര്‍ണിമയുടെ ചിത്രത്തിന് താഴെ ഒരു ആരാധകന് കുറിച്ച കമന്റും രസകരമായിരുന്നു. ഫോട്ടോ കണ്ട് നിങ്ങളുടെ ഭര്‍ത്താവിന്റെ ചിത്രം നിങ്ങളുടെ ബ്ലൗസില് പതിപ്പിച്ചതാണോ എന്നായിരുന്നു ഒരു ആരാധകന്റെ സംശയും. ഇതിന് മറുപടിയായി ചിരിച്ചുകൊണ്ട് ഓ ഗോഡ് നോ, അതൊരു കണ്ണാടിയാണ് എന്നായിരുന്നു പൂര്‍ണിമയുടെ മറുപടി. അതേസമയം സിനിമകള്‍ക്കൊപ്പം ബിസിനസ് രംഗത്തും തിളങ്ങിയ താരമാണ് പൂര്‍ണിമ. അടുത്തിടെ മികച്ച വനിതാ സംരംഭകയ്ക്കുളള സംസ്ഥാന പുരസ്‌കാരവും പൂര്‍ണിമ ഇന്ദ്രജിത്തിനെ തേടിയെത്തിയിരുന്നു.\nലോക് ഡൗണ് കാലത്തും സോഷ്യല് മീഡിയയില് ആക്ടീവായിരുന്നു താരം. ലോക്ഡൗണ് സമയത്ത് മക്കളുടെ വിശേഷങ്ങള് പങ്കുവെച്ചും പൂര്‍ണിമ എത്തിയിരുന്നു. മക്കളായ പാത്തുവിന്റെയും നച്ചുവിന്റെയും വീഡിയോകളെല്ലാം നടി പങ്കുവെക്കാറുണ്ട്. ഇടയ്ക്ക് ഇന്ദ്രജിത്തും ഉള്‍പ്പെടുന്ന കുടുംബ ചിത്രങ്ങളും താരം പങ്കുവെച്ചിരുന്നു. ഗായികയായിട്ടാണ് ഇന്ദ്രജിത്തിന്റെയും പൂര്‍ണിമയുടെയും മൂത്ത മകളായ പ്രാര്‍ത്ഥന തിളങ്ങിയത്.\nപ്രാര്‍ത്ഥനയുടെ പാട്ട് വീഡിയോകളെല്ലാം പൂര്‍ണിമ ഇടയ്ക്കിടെ ഇന്‍സ്റ്റഗ്രാമില് പങ്കുവെക്കാറുണ്ട്. ലോക് ഡൗണ് കാലത്തും പാത്തുവിന്റെ പാട്ട് സോഷ്യല് മീഡിയയില് പുറത്തിറങ്ങിയിരുന്നു. പൂര്‍ണിമയ്ക്ക് പാട്ടിലാണെങ്കില് നക്ഷത്രയ്ക്ക് അഭിനയത്തിലും നൃത്തത്തിലുമാണ് താല്‍പര്യം. ഇന്ദ്രജിത്തും പൃഥ്വിരാജും പ്രധാന വേഷത്തില് എത്തിയ ടിയാന് എന്ന ചിത്രത്തിലൂടെ നക്ഷത്ര അരങ്ങേറ്റം കുറിച്ചിരുന്നു. ലോക് ഡൗണ് കാലത്ത് നച്ചു പാചകം ചെയ്യുന്നതിന്റെയും ഡാന്‍സ് കളിക്കുന്നതിന്റെ വീഡിയോയും ചിത്രങ്ങളും പൂര്‍ണിമ നേരത്തെ പങ്കുവെച്ചിരുന്നു.\nMORE POORNIMA INDRAJITH NEWS\nമഞ്ജുവുമായുള്ള സൗഹൃദം സംഭവിച്ചു പോയതാണ്, ആത്മബന്ധത്തെ കുറിച്ച് പൂർണിമ, മഞ്ജുവിന്റെ മറുപടി ഇങ്ങനെ\nപൂര്‍ണിമയാണ് അവസരം തന്നത്, ഇങ്ങനെ ഒരു സജഷന് തന്നത് അനുവാണ്, നടിയെ കുറിച്ച് ബിജു\nഇത് പാത്തുവോ നച്ചുവോ എന്ന് പൂര്‍ണിമ; തഗ്ഗ് കമന്റുമായി പ്രാർത്ഥന, ചിരിപ്പിച്ച് അമ്മയും മകളും\nമഞ്ജുവിനോടും റിമയോടും രഹസ്യം പറയുന്ന പൂര്‍ണിമ, രസകരമായ വീഡിയോ പങ്കുവെച്ച് താരം\nമകളുടെ കണ്ണുകളിലെ ആകാശം, അമ്മയെ മോഡലാക്കി മകൾ , ചിത്രം വൈറലാകുന്നു\nഹെഡ്സ്കാർഫ് ധരിച്ച് സ്റ്റൈലിഷ് ലുക്കിൽ പൂർണിമ ഇന്ദ്രജിത്ത്! ഒരു ഞായർ സന്തോഷം പങ്കുവെച്ച് താരം\nഅവർ എന്നെ വളരെയധികം സന്തോഷിപ്പിച്ചു, മക്കൾ നൽകിയ വലിയ സമ്മാനത്തെ കുറിച്ച് പൂർണിമ\nRead more about: poornima indrajith\nPoornima Indrajith Shares An Onam Throwback Picture With Indrajith Sukumaran Invites Troll


വിഭാഗങ്ങൾ: സന്ധിവാതംഎൽ പാസ്സൊ ചിക്കനശീകരണ വാർത്തക്ഷമതആരോഗ്യംആരോഗ്യ വാർത്ത എൽ പാസ്മൊബിലിറ്റിയും വഴക്കവുംവെളുത്ത ഹൈജിനിയൻനന്നായി\n5 ആനുകൂല്യങ്ങൾ of നടത്തം മെച്ചപ്പെട്ട ആരോഗ്യം നേടാൻ പുതിയതല്ല. ഡോക്ടർമാരും ഫിറ്റ്നസ് വിദഗ്ധരും ദശാബ്ദങ്ങളായി ആനുകൂല്യങ്ങൾ പ്രഖ്യാപിക്കുന്നുണ്ട്. നീ നടക്കുമ്പോൾ, നിങ്ങൾ കൂടുതൽ പേശികളെക്കാൾ കൂടുതൽ പേശികളെ സമീപിക്കുക - ഇതിൽ നിങ്ങളുടെ പല്ല്, നട്ടെല്ല് എന്നിവ ഉൾപ്പെടുന്നു. ഇത് ഒരു അസാധാരണ പരിപൂരകമാണ് ചിരപ്രകൃതി ചികിത്സ. എന്നിരുന്നാലും, നിങ്ങൾക്ക് ബോധ്യപ്പെടാത്ത പക്ഷം, സിരോപ്രോക്റ്റിക്കൾ രോഗികൾ നടക്കേണ്ടത് ഈ അഞ്ച് ശ്രദ്ധേയമായ കാരണങ്ങൾ നിങ്ങൾക്ക് ജയിക്കാൻ തീർച്ചയായും ഉറപ്പുണ്ട്.\nശരീരഭാരം കുറയ്ക്കാനും ഭാരം നിയന്ത്രിക്കാനും സഹായിക്കുന്നു\nനിങ്ങൾ അതിസങ്കീർണ്ണമായ ചുറ്റുപാടിൽ ചുമക്കുമ്പോൾ അത് വേദനയും ദുർബലമായ ചലനത്തിനും ഇടയാക്കും. നിങ്ങളുടെ മധ്യഭാഗത്തെ കൊഴുപ്പ്, പ്രത്യേകിച്ച് ഉദര പ്രദേശത്ത്, ശരീരം തളർത്തുക. മുൻപിൽ അധിക ഭാരം ഉണ്ട്, അത് നിങ്ങളുടെ ശരീരത്തിൽ മുൻഭാഗത്തെ ഉയർത്തുന്നു, ഇത് ഒരു swayback പ്രഭാവം ഉണ്ടാക്കുന്നു.\nഈ സമ്മർദ്ദം മൂലമുള്ള പിന്നിലെ വേദന ശമിപ്പിക്കുന്നതാണ്. ദീർഘകാലാടിസ്ഥാനത്തിൽ ഇത് നിങ്ങളുടെ നട്ടെല്ലിന് കേടുവരുത്തുകയും തെറ്റായ ധാരണ ഉണ്ടാക്കുകയും ചെയ്യും. നഖങ്ങൾ അല്ലെങ്കിൽ കുതിപ്പുകൾ സഹായിക്കുമെങ്കിലും, സ്ഥിരം പ്രതിരോധം ഭാരം കുറയ്ക്കാനാവും. നടത്തം നല്ലതും താഴ്ന്നതുമായ ആഘാതമാണ് വ്യായാമം അത് ശരീരഭാരം കുറയ്ക്കാം, സജീവമായി തുടരുക, താമസിക്കുക ആരോഗ്യകരമായ.\nമൊബിലിറ്റിയും വഴക്കവും മെച്ചപ്പെടുത്തുന്നു\nനാം പ്രായം ഉള്ളപ്പോൾ ഞങ്ങൾ കുറച്ച് അയവുള്ളവരായി മാറുന്നു, ഞങ്ങൾക്ക് യുവാക്കളുടെ ചലനമില്ല. നിങ്ങൾ നടക്കുമ്പോൾ, നിങ്ങളുടെ രക്തചംക്രമണം വർദ്ധിക്കുകയും അതു വഴക്കവും ചലനശേഷിയും മെച്ചപ്പെടുത്താൻ സഹായിക്കുകയും ചെയ്യുന്നു.\nപതിവ് ചിപ്പാ ട്രാക്റ്റിക് ചികിത്സകളോടൊപ്പം മിക്സിലേക്ക് അല്പം പ്രകാശം ചേർക്കുക, അതിലൂടെ നിങ്ങൾക്ക് നല്ല ചലനമുണ്ടാകും. നിങ്ങളുടെ ശാരീരികം മെച്ചപ്പെടുത്തും, ശാരീരിക പ്രവർത്തനങ്ങളിൽ നിങ്ങൾക്കുള്ള അപകടസാധ്യത കുറയ്ക്കും. ഇത് മുടിയുടെ ആരോഗ്യത്തെ സഹായിക്കുന്നു.\nബാക്ക് വേദന ഒഴിവാക്കുന്നു\nപുറകുവശവും അമേരിക്കയിൽ ജോലി നഷ്ടപ്പെട്ടതും ലോകവ്യാപകമായി വ്യതിയാനത്തിനു കാരണമാകാത്തതുമായ പ്രധാന കാരണങ്ങളിലൊന്നാണ്. ഇത് ചെലവേറിയതാണ്. ഓരോ വർഷവും അമേരിക്കക്കാർ രക്ഷപെടാൻ ശ്രമിക്കുന്ന $ 50 ബില്ല്യൻ പുറം വേദന.\nവേദന കുറയ്ക്കാൻ അമേരിക്കൻ ശില്പശാല സംഘം (എസിഎ) നിർദ്ദേശിക്കുന്നു. നിങ്ങളുടെ ശരീരഭാരം നിയന്ത്രിക്കാൻ സഹായിക്കുന്ന വളരെ നല്ല, താഴ്ന്ന ഇഫക്ട് വ്യായാമം ആണ് - അധികഭാരം നിങ്ങളുടെ പരിക്കുകൾക്ക് കാരണമാകാം. നടക്കാൻ വേദന ശമിപ്പിക്കാൻ സഹായിക്കുന്നു, പക്ഷേ അത് തടയാൻ അത് സഹായിക്കും. ആഴ്ചയിൽ വെറും 30 മിനിറ്റ് മുതൽ 30 വരെ നേരം മാത്രമെ നടക്കുന്നുള്ളൂ.\nവെളുത്ത ഡിസ്കുകൾ പുതുക്കുന്നു\nഓരോ കശേരുക്കുടേയും ഇടയിൽ ചെറിയ, ദ്രാവക നിറച്ച ഡിസ്ക്ക് ഉണ്ട്, ഒരു കുഷ്യൻ പോലെ പ്രവർത്തിക്കുന്നു. പകൽ സമയത്ത് നീങ്ങുമ്പോൾ, ഗുരുത്വാകർഷണം, ചില ചലനങ്ങൾ എന്നിവ നിങ്ങളുടെ നട്ടെല്ലിൽ ഡിസ്കുകൾക്ക് ജലത്തെ ഞെരിച്ച് താഴ്ത്താൻ കാരണമാകുന്നു. ഇത് വേദനയും മൊബിലിറ്റി പ്രശ്നങ്ങളും ഉണ്ടാക്കും.\nനടത്തം മുതൽ വർദ്ധിച്ചുവരുന്നത്, ഈ പ്രദേശത്തേക്ക് ജലത്തെ നിർബന്ധിക്കാൻ സഹായിക്കുന്നു. ഡിസ്കുകൾ വെള്ളം ആഗിരണം ചെയ്യുകയും വീണ്ടും ജലസേചനം ചെയ്യുകയും ചെയ്യുന്നു. നിങ്ങളുടെ നട്ടെല്ല് വേണ്ടി ഷോക് അബ്സോർബേർസ് പോലെ പ്രവർത്തിക്കാൻ - അവർ അവർ എന്താണ് ചെയ്യുന്നത് തുടരാൻ അവരെ അനുവദിക്കുന്നു. ധാരാളം വെള്ളം കുടിക്കാനും ദിവസം മുഴുവനും ജലാംശം നിലനിർത്താനും ഇത് സഹായിക്കുന്നു.\nസുഷുമ്നൽ ഹെൽത്ത്, അതു ശരിയായി പ്രവർത്തിക്കുന്ന കേന്ദ്ര നാഡീവ്യവസ്ഥ എന്നിവ ഉൾപ്പെടുന്നു. നീ നടക്കുമ്പോഴെല്ലാം നിങ്ങളുടെ രക്തക്കുഴൽ, അവയവങ്ങൾ, നിങ്ങളുടെ മുഴുവൻ ശരീരത്തിനും ഒരു സുപ്രധാന പോഷണം കൊണ്ടുവരാൻ നിങ്ങളുടെ രക്തപ്രവാഹം വർദ്ധിപ്പിക്കുന്നു. മൃദുവായ ടിഷ്യുകൾ സമ്പുഷ്ടമാണ്.\nരക്തസമ്മർദ്ദം കുറയുന്നത് രക്തപ്രവാഹത്തിൻറെ കുറവുമാണ്. ഇത് നിങ്ങളുടെ ശരീരം സന്തുലിതമാക്കാം. അതിനാൽ നിങ്ങളുടെ പേശികൾ, ലിഗമന്റ്സ്, സന്ധികൾ പോഷിപ്പിക്കപ്പെടുന്നു. ഇത് നിങ്ങളുടെ രൂപപ്പെടുത്താൻ സഹായിക്കുന്നു ചിരപ്രകൃതി ചികിത്സകൾ കൂടുതൽ ഉൽപ്പാദനക്ഷമവും ഗുണകരവുമാണ്.\nനടന്നുനടക്കുന്നതിന്റെ പ്രയോജനങ്ങൾ മുഴുവൻ ശരീര സൌഖ്യത്തിനു ഗുണകരമാണ്. പ്രമേഹരോഗം, ഹൃദയാഘാതം, സ്ട്രോക്ക്, ഉയർന്ന രക്തസമ്മർദം തുടങ്ങിയ ഗുരുതരമായ ആരോഗ്യപ്രശ്നങ്ങൾ നിങ്ങളുടെ അപകടസാധ്യത കുറയ്ക്കാൻ ഇത് നിങ്ങളെ സഹായിക്കും. നിങ്ങൾക്ക് ഒരു മാനസികാരോഗ്യ ഉയർത്തൽ നൽകുന്നതിനും ആസ്ത്മ രോഗത്തിന് അൽപം ബുദ്ധിമുട്ടുന്നതിനും ഇത് അത്യുത്തമമാണ്. അങ്ങനെ വെറും ഒരു മിനിറ്റ് ശരാശരി 30 മിനിറ്റ്, ആഴ്ചയിൽ ഒന്നു മുതൽ ആഴ്ചയിൽ എൺപത് ദിവസം വരെ നടക്കുന്നു. നിങ്ങൾ ഉണ്ടാക്കുന്ന വ്യത്യാസത്തിൽ നിങ്ങൾ അതിശയപ്പെടും.\nഅടുത്തത് ന്യൂറോണൽ കണക്ഷനുകളും കീമോആഫിനിറ്റി ഹൈപ്പോതിസിസും »\nമുമ്പത്തെ El എൽ പാസോ, ടിഎക്സിലെ സയാറ്റിക്കയ്ക്കുള്ള ഇതര ചികിത്സാ ഓപ്ഷനുകൾ


സീറത്തുന്നബവ്വിയ്യ: രചനയുടെ തുടക്കം – Urava\nസീറത്തുന്നബവ്വിയ്യ: രചനയുടെ തുടക്കം\nPhoto by Clicking Machine on Unsplash\nജാസിം അദനി മടക്കര\nകേരളത്തിലെ ഓരോ ജയിലുകളിലെയും ജയില്‍പുള്ളികളുടെയും ജയില്‍വാസക്കാലത്തെ മുഴുവന് ചെലവുകളും വഹിക്കുന്നത് കേരള സര്‍ക്കാറാണ്. കാലാവധി കഴിയുമ്പോഴേക്കും സര്‍ക്കാറിന് വലിയ ബാധ്യത വരുത്തിയും പിത്തത്തടിയുമായും സമൂഹത്തിന്റെ ആട്ടും തുപ്പും കിട്ടുന്നിടത്ത് ഇറങ്ങുവാനായിരുന്നു അല്‍പകാലം മുമ്പ് വരെ ജയില്‍പുള്ളികളുടെ നിയോഗം. എന്നാല് ഇന്ന് ജയിലിനുള്ളില് നിന്ന് തന്നെ അഭിരുചികള്‍ക്കനുസരിച്ചുള്ള ജോലികളില് നൈപുണ്യം നേടി ജയില് കാലാവധി തീരുമ്പോഴേക്കും വലിയ തുക കൂലിയിനത്തില് തനിക്കും വലിയ വരുമാനം സര്‍ക്കാറിനും സമ്മാനിച്ച് പുറത്തിറങ്ങുകയാണിവര്. ഇവരെ ജോലിക്കാരായി കിട്ടാന് വല വിരിച്ച് കാത്തിരിക്കുകയാണ് കമ്പനികളും മറ്റും. ഇത് ഒറ്റ ഇരുപ്പില് തലപുകഞ്ഞപ്പോള് ബുദ്ധിയിലുദിച്ച ആശയമല്ല, മറിച്ച് ബദ്‌റ് യുദ്ധത്തില് പിടിക്കപ്പെട്ട ശത്രുക്കള്‍ക്ക് മോചന ദ്രവ്യമായി തന്റെ സഹചാരികള്‍ക്ക് എഴുത്തും വായനയും പഠിപ്പിക്കാന് നിര്‍ദേശിച്ച പ്രവാചകന്റെ ചരിത്ര വായനയില് നിന്ന് ഉരുത്തിരിഞ്ഞ ആശയമാണ്.\nമുകളില് പറഞ്ഞ ഉദാഹരണത്തില് നിന്ന് ഇന്ന് കാണുന്ന മിക്കവാറും കാര്യങ്ങളിലേക്കും നോക്കിയാല് അവ പല ചരിത്രങ്ങളുടെയും ആവര്‍ത്തനമാണെന്ന് കാണാം. നമുക്കു മുമ്പു കഴിഞ്ഞ എന്തും ചരിത്രമാണ്. നാടിനും വ്യക്തികള്‍ക്കും സമുദായത്തിനും എല്ലാം അവയുടേതായ ചരിത്രങ്ങളുണ്ടാകും. ഇതില് നന്മയും തിന്മയുമുണ്ടാകും. ഉയര്‍ച്ചയും താഴ്ചയുമുണ്ടാകും. അവ നന്നായി വായിച്ചെടുക്കുന്നതിലൂടെ മാത്രമേ ഭാവി മെച്ചപ്പെടുത്താനാവൂ. ചരിത്ര പഠനത്തിന്റെ പ്രസക്തിയില് രണ്ടഭിപ്രായമില്ല. ‘ഭൂതവര്‍ത്തമാനമറിയാത്തവന് ഭാവിയില്ല’ എന്ന ചൊല്ലില് നിന്നു തന്നെ ഇന്നലത്തെതില് നിന്നാണ് ഇന്നും നാളെയും ഉരുവം കൊള്ളുന്നത് എന്ന് മനസ്സിലാക്കാം.\nചരിത്രങ്ങളില് വ്യക്തികളുടെ ചരിത്രങ്ങള്‍ക്കാണ് വ്യക്തികളെയും കുടുംബങ്ങളെയും സമൂഹങ്ങളെയും സമുദായങ്ങളെയും കൂടുതല് സ്വാധീനിക്കാന് കഴിയുന്നത്. അതിനാല് ആത്മ കഥകളായി ഒരുപാട് വ്യക്തിചരിത്രങ്ങള് കാണാന് കഴിയും. അവകളെല്ലാം പലരുടെയും പുരോഗതികള്‍ക്കും അധോഗതികള്‍ക്കും കാരണമായി കാണാം. കാരണം ആരും എല്ലാ സ്വഭാവങ്ങള് കൊണ്ടും തികഞ്ഞവരല്ല. രാഷ്ട്രീയ രംഗങ്ങളില് തിമിര്‍ത്താടിയവര്‍ക്ക് സഹന മനോഭാവത്തിന്റെ ബാലപാഠങ്ങളറിയാത്തവരാണ്. എഴുത്തിന്റെ സോപാനങ്ങള് കയറിയവര് മദ്യത്തിനും മദിരാഷിക്കും മുമ്പില് അടിയറിവു പറഞ്ഞവരാണ്.\nആത്മകഥകള് വര്‍ദ്ധിക്കുന്തോറും എല്ലാ സ്വഭാവഗുണങ്ങളും ഒത്ത പരിപൂര്‍ണ്ണമായി പിന്തുടരാന് പറ്റിയ ഒരു മാതൃകാ ജീവിതത്തെയായിരുന്നു അനുവാചകര് കാത്തിരുന്നത്. അതിന് ജീവിതം തുടക്കം മുതല് ഒടുക്കം വരെ ന്യൂനതയുടെ ലാഞ്ചന പോലും തട്ടാത്ത ഒരാളുടെ ജീവിതമായിരുന്നു വേണ്ടിയിരുന്നത്. അതിന് പ്രവാചകന് മുഹമ്മദ് നബിയോളം എത്തിയവരാരുമില്ലായിരുന്നു. അങ്ങനെയാണ് എതിര്‍ക്കുന്നവര് പോലും പ്രചരിപ്പിക്കുന്ന രൂപത്തില് നബിചരിത്രം (സീറത്തുന്നബി) ഭാഷകളില് നിന്നും ഭാഷകളിലേക്ക് വ്യാപിച്ച് ഒരു പഠന ശാഖ തന്നെയായി മാറിയത്.\nനബി തങ്ങളുടെ കാലത്തു തന്നെ സന്തത സഹചാരികള് അവിടുത്തെ ചരിത്രങ്ങള് ഹൃദിസ്ഥമാക്കുകയും തലമുറകളിലേക്ക് കൈമാറുകയും അപൂര്‍വ്വമായി ചിലരെങ്കിലും എഴുതി വെക്കുകയും ചെയ്തിട്ടുണ്ടായിരുന്നു. നബിയുടെ കാലത്ത് വാചികമായി കൈമാറിയതല്ലാതെ എഴുത്ത് നടന്നിട്ടില്ല എന്ന് പറയുന്നത് ശരിയല്ല. കാരണം ഹാറൂന് റഷീദിന്റെ മകന് മഅ്മൂനിന്റെ ശേഖരത്തില് അബ്ദുല് മുത്തലിബിന് ഹാശിം അയച്ചുകൊടുത്ത കത്ത് കണ്ടതായുള്ള ഇബ്‌നുന്നദീമിന്റെ വെളിപ്പെടുത്തല് അന്നെ കാലത്ത എഴുത്തും ലിപിയും ഉണ്ടെന്നതിനും ‘നബിതങ്ങളില് നിന്ന് കേള്‍ക്കുന്ന ഹദീസുകള് ഞാന് ഹൃദിസ്ഥമാക്കുകയും അബ്ദുല്ലാഹിബ്‌നു അംറ്(റ) അത് രേഖപ്പെടുത്തിവെക്കുകയും ചെയ്യുമായിരുന്നു’ എന്ന സ്വഹീഹുല് ബുഖാരിയിലെ അബൂഹുറൈറ(റ) വിന്റെ ഹദീസ് നബി തങ്ങളുടെ ഹദീസുകള് സ്വഹാബികള് എഴുതിവെച്ചതിനും തെളിവാണ്.\nപിന്നെ ‘നിങ്ങള് ഞാന് പറയുന്നത് ഒന്നും എഴുതരുത്. ഖുര്‍ആനല്ലാതെ മറ്റെന്തെങ്കിലും എന്നില് നിന്ന് രേഖപ്പെടുത്തിയിട്ടുണ്ടെങ്കില് അത് മായ്ച്ചുകളയേണ്ടതാണ്’ എന്ന ഹദീസ് വഹ്‌യിന്റെ തുടക്കത്തിലും ഹദീഥ് ഖുര്‍ആനുമായി കൂടിക്കലര്‍ന്ന് തെറ്റിദ്ധരിക്കപ്പെടുമെന്ന് ഭയന്നുമാണ് ഈ നിരോധനമെങ്കിലും പിന്നീട് നബിയുടെ സമ്മതത്തോടെ തന്നെ അവിടുത്തെ മൊഴികള് എഴുതിയിരുന്നുവെന്ന് മുകളിലെ അബൂ ഹുറൈറ(റ)ന്റെത് പോലുള്ള ഹദീസുകള് വ്യക്തമാക്കുന്നുണ്ട്.\nഅങ്ങനെയാണെങ്കിലും അവയൊന്നും ഒരു ക്രോഡീകരണ സ്വഭാവമുള്ളവയായിരുന്നില്ല.\nനബി തങ്ങള് വഫാത്തായി. വര്‍ഷങ്ങള് പിന്നിട്ടു. ആളുകള്‍ക്കിടയില് അസ്വാരസ്യങ്ങളും തര്‍ക്കങ്ങളും ഉടലെടുത്തു തുടങ്ങി. അതിനിടയില് ജൂതന്മാരും ഇസ്‌ലാം വിരോധികളും നബി തങ്ങളുടെ പേരില് പല കഥകളും ഹദീസുകള് തന്നെയും അടിച്ചു വിടാന് തുടങ്ങി. കെട്ടിച്ചമച്ചവകള്‍ക്കൊന്നും തന്നെ വ്യക്തമായ മറുപടി നല്‍കാന് സാധിച്ചുമില്ല. അത് നബി ചരിത്രത്തിന്റെ ആഴങ്ങളിലേക്ക് ഇറങ്ങേണ്ടതിന്റെ ആവശ്യകതയെ ഉണര്‍ത്തിക്കൊണ്ടിരുന്നു. അങ്ങനെയാണ് ഖുര്‍ആന് ക്രോഡീകരിക്കുന്നതിന് അബൂബക്കര് സിദ്ധീഖ്(റ) നിര്‍ബന്ധിതനായത് പോലെ ഉമറുബ്‌നു അബ്ദുല് അസീസ്(റ) ഹദീസിന്റെ ക്രോഡീകരണത്തിന് നിര്‍ബന്ധിതനാകുന്നത്.\nഎല്ലാ ഇസ്ലാമിക വൈജ്ഞാനിക മേഖലകളും സ്വഹാബാക്കളുടെ കാലത്തു തന്നെ പ്രചാരത്തിലുണ്ടായിരുന്നങ്കിലും സിദ്ധാന്തങ്ങള് ഔദ്യോഗികമായി ക്രോഡീകരണം നടക്കുന്നത് ഉമവിയ്യാ ഭരണ കാലത്താണ്. ഭരണാധികാരികളുടെ നിര്‍ബന്ധം കൊണ്ടാണ് തങ്ങള് വിജ്ഞാനങ്ങള് ക്രോഡീകരിക്കാനാരംഭിച്ചതെന്ന് ‘ജാമിഉ ബയാനില് ഇല്‍മില്’ ഖാളി ഇബ്‌നു അബ്ദില് ബര്‍റ് പറഞ്ഞിട്ടുണ്ട്.\nഉമറുബ്‌നു അബ്ദില് അസീസ് (റ)ന്റെ നിര്‍ദേശ പ്രകാരം ഇമാം സുഹ്‌രി(റ) തങ്ങളുടെ നേതൃത്വത്തിലാണ് ഹദീസ് ക്രോഡീകരണം നടക്കുന്നത്. ഹദീസിലും ഫിഖ്ഹിലും അവഗാഹമുള്ള പണ്ഡിതനും ഇമാം ബുഖാരി(റ)വിന്റെ ഗുരുനാഥനുമായ അദ്ദേഹം ഹദീസുകള് ശേഖരിക്കാന് വലിയ യത്‌നം തന്നെ നടത്തി. പ്രമാണബന്ധിതവും, അസത്യങ്ങള് മാറ്റി നിര്‍ത്തി, ഹദീസ് ക്രോഡീകരണ ശാസ്ത്രത്തിന്റെ പിന്‍ബലത്തോടെയുമാവണം പ്രവാചക ചരിത്രം തയ്യാറാക്കപ്പെടേണ്ടത്. ഇതിന്നായി സ്ത്രീ പുരുഷ വ്യത്യാസമില്ലാതെ ഓരോ സ്വഹാബാക്കളുടെയും വീട്ടു പടിക്കലേക്ക് അദ്ദേഹം ചെല്ലുകയുണ്ടായി. ഹിജ്‌റ അന്‍പതില് ജനിച്ച അദ്ദേഹം ഒരുപാട് സ്വഹാബികളെ കണ്ട ഖുറൈശി വംശജനാണ്. അല്‍പകാലം കൊണ്ടു തന്നെ യുദ്ധചരിത്രത്തില് ‘ഉന്‍വാനുല് മഗാസി’ എന്ന ഒരു സവിശേഷ ഗ്രന്ഥം രചിക്കുകയുണ്ടായി. ഈ ഗണത്തില് പെട്ട പ്രഥമ രചനയായിരുന്നു അത്.\nഇമാം സുഹ്‌രി(റ) വിന്റെ ശ്രമഫലമായി യുദ്ധചരിത്രവും നബിചരിത്ര സാഹിത്യവും പ്രചുരപ്രചാരം നേടി. ഈ രംഗത്ത് വൈദഗ്ധ്യം നേടിയ പണ്ഡിതന്മാരായ യഅ്കൂബ് ബിനു ഇബ്‌റാഹീം, മുഹമ്മദിബ്‌നു സ്വാലിഹ് അത്തമ്മാര്, അബ്ദുര്‍റഹ്മാനുബ്‌നു അബ്ദില് അസീസ്, ചരിത്രകലയിലെ കുലപതികളായ മൂസബ്‌നു ഉക്ബ, മുഹമ്മദ്ബ്‌നു ഇസ്ഹാഖ് എന്നിവര് ഇവരുടെ പരിശീലനക്കളരിയിലെ ഉല്‍പന്നങ്ങളാണ്.\nഹിജ്‌റ 124 ല് ദിവംഗതനായെങ്കിലും ഇബ്‌നു ഹിശാം, ഇബ്‌നുസഅദ്, ഇമാം ബുഖാരി, ഇമാം ത്വബ്‌രി പോലോത്ത പില്‍കാല പണ്ഡിതരിലൂടെ നബിചരിത്രത്തിന് വികാസം വന്ന് കൊണ്ടിരുന്നു. അങ്ങനെ നബി തങ്ങളുടെ ജന്മാന്ത്യം വരെയുള്ള സ്വഭാവ,ശരീര,ജീവിത,കുടുംബ ഗുണഗണങ്ങളെ സവിസ്തരം പ്രതിപാദിക്കുന്ന ബൃഹത് ഗ്രന്ഥങ്ങള് സീറത്തുന്നബി എന്ന പേരില് വിരചിതമാകുകയുണ്ടായി. ഹിജ്‌റ 92 ല് വഫാത്തായ ഉര്‍വത്തുബ്‌നു സുബൈറിന്റെതാണ് ആദ്യ സീറത്തുന്നബി എന്നാണ് കരുതപ്പെടുന്നത്. മറ്റു പലരുടെതും, ആദ്യകാല നബിചരിത്ര ഗ്രന്ഥങ്ങളായി ഗണിക്കപ്പെടുന്നുണ്ടെങ്കിലും അവകളില് നിന്ന് വഹബുബ്‌നു മുനബ്ബഹിന്റെതായ ചില ഭാഗങ്ങള് മാത്രമെ ഇന്ന് ലഭ്യമുള്ളു. അത് കൊണ്ട് തന്നെ വലിയ തോതില് സ്വീകാര്യത ലഭിച്ച് നിരുപാധം സീറത്തുന്നബി എന്ന പേരില് അിറയപ്പെടുന്നത് മുഹമ്മദ്ബിനു ഇസ്ഹാഖിന്റെതാണ്.\nപില്‍കാലത്ത് വന്ന സീറത്തുന്നബിയില്‍പെട്ട ചിലതാണ്:\n1) അല് മുഗ്‌യാസി – ഇബ്‌നു ഇസ്ഹാഖ്\n2) സീറതു ഇബ്‌നു ഹിശാം – ഇബ്‌നു ഹിശാം\n3) സീറതുല് ഹല്‍ബിയ്യ – അലിയ്യുല് ഹലബി\n4) സീറതു സൈനീ ദഹ്‌ലാന് – സൈനീ ദഹ്‌ലാന്\n5) സുബ്‌ലുല്‍ഹുദാവര്‍റഷാദ് – സ്വാലിഹുശ്ശാമി\nഇവകള് വലിയ വാള്യങ്ങളിലായി എഴുതപ്പെട്ടതാണെങ്കിലും നബിജീവിതത്തിന്റെ വ്യത്യസ്ത തലങ്ങള്‍ക്കുള്ള ആമുഖമേ ആവുന്നുള്ളൂ. ഇത് പരിഹരിക്കും വിധത്തിലാണ് സീറയുടെ ഓരോ ഉപവിശയങ്ങളിലും പ്രത്യകം പ്രത്യകം ഗ്രന്ഥങ്ങള് രചിക്കപ്പെടുന്നത്്. അതില് അറിയപ്പെട്ട ചില ഉപവിഭാഗങ്ങളും അതിലെ ഗ്രന്ഥങ്ങളുമാണ്…\nനബിതങ്ങളുടെ അമാനുഷികതകളും ആത്മീയ പാഠങ്ങളുമാണ് ഗ്രന്ഥത്തിലെ പ്രധാന ഉളളടക്കം. ഇമാം സുയൂഥി(റ) രചിച്ച അല് ഖസാഇസുല് കുബ്‌റ ഈ ഗണത്തില് പെടുന്നതാണ്.\nനബിതങ്ങളുടെ ചര്യകള്, സ്വഭാവങ്ങള്, ശ്രേഷ്ടതകള്, ശരീര വര്‍ണനകള് പ്രതിപാദിക്കുന്ന ഗ്രന്ഥങ്ങളാണിവ. ഇമാം തുര്‍മുദി (റ) വിന്റെ ശമാഇലുല് മുഹമ്മദിയ്യ, ഖാളി ഇയാള് (റ) വിന്റെ അശ്ശിഫാ ബിതഅ്‌രീഫി ഹുഖൂഖില് മുസ്ഥഫ എന്നിവ ഈ ഗണത്തില് പെടുന്നതാണ്.\nയുദ്ധചരിത്രങ്ങളെ പറ്റി രേഖപ്പെടുത്തിയ ഗ്രന്ഥങ്ങള്. ഷന്‍കീഥീയുടെ ഇനാറത്തുദ്ദുജ ഇതിലെ പ്രധാന കിതാബാണ്.


കോവിഡ് പ്രതിരോധ പ്രവർത്തകർക്ക് ബുദ്ധ പൂർണിമ ദിനത്തിൽ ആദരമർപ്പിച്ച് മോദി | modi appraised covid warriors during virtual celebrations of budhapoornima\nകോവിഡ് പ്രതിരോധ പ്രവർത്തകർക്ക് ബുദ്ധ പൂർണിമ ദിനത്തിൽ ആദരമർപ്പിച്ച് മോദി\nDelhi, First Published 7, May 2020, 12:44 PM\nകൊറോണ വൈറസ് ബാധയുടെ പ്രതിസന്ധി നേരിടുന്ന സമയത്തും ഇത്തരത്തിലൊരു പരിപാടി സംഘടിപ്പവരെ സംഘാടകരെ പ്രശംസിക്കുന്നതായും മോദി പറഞ്ഞു.\nദില്ലി: ബുദ്ധപൂർണ്ണിമ ദിനാഘോഷവേളയിൽ ബുദ്ധസൂക്തങ്ങളെ അനുസ്മരിച്ച് പ്രധാനമന്ത്രി മോദി. വിർച്വൽ ബുദ്ധപൂപർണിമ ആഘോഷവേളയിൽ സംസാരിക്കുകയായിരുന്നു മോദി. 'മനസ്സാണ് പരമപ്രധാനമെന്ന് ശ്രീ ബുദ്ധൻ പറഞ്ഞിട്ടുണ്ട്. ധർമ്മത്തിന്റെ അടിസ്ഥാനം മനസ്സാണ്. എല്ലാ പ്രവണതകളും ആദ്യം ഉടലെടുക്കുന്നത് മനസ്സിലാണ്.' മോദി പറഞ്ഞു. ഇപ്പോൾ സ്ഥിതി അനുകൂലമല്ല. എന്നാൽ സാങ്കേതിക വിദ്യയുടെ പിന്തുണയോടെ സംസാരിക്കാൻ സാധിച്ചതിൽ സന്തോഷമുണ്ടെന്നും അദ്ദേഹം കൂട്ടിച്ചേർത്തു.\nകൊറോണ വൈറസ് ബാധയുടെ പ്രതിസന്ധി നേരിടുന്ന സമയത്തും ഇത്തരത്തിലൊരു പരിപാടി സംഘടിപ്പവരെ സംഘാടകരെ പ്രശംസിക്കുന്നതായും മോദി പറഞ്ഞു. ഇതുപോലെയുള്ള സംഘടിത പ്രവർത്തനങ്ങൾ വഴി മനുഷ്യരാശിയെ പ്രതിസന്ധിയിൽ നിന്ന് കര കയറ്റാൻ സാധിക്കുമെന്ന് വിശ്വസിക്കുന്നു. കൊവിഡ് 19 വ്യാപനത്തെ തുടർന്ന് വിർച്വൽ ബുദ്ധ പൂർണിമ ആഘോഷങ്ങളാണ് സംഘടിപ്പിച്ചത്. കൊറോണ വൈറസ് ബാധയ്ക്കെതിരെ മുന്നണിപ്പോരാളികളായി പ്രവർത്തിക്കുന്നവർക്ക് ആദരമർപ്പിച്ചു കൊണ്ടായിരുന്നു ആഘോഷങ്ങൾ.\nകേന്ദ്ര സാംസ്കാരിക മന്ത്രാലയവും അന്താരാഷ്ട്ര ബുദ്ധിസ്റ്റ് കോൺഫെഡറേഷനും ചേർന്നാണ് ലോകമെമ്പാടുമുള്ള പ്രമുഖ ബുദ്ധ സന്ന്യാസിമാരെ ഉൾപ്പെടുത്തി വെർച്ചവൽ പ്രാർഥനാ യോഗം സംഘടിപ്പിക്കുന്നത്. ഗൗതമ ബുദ്ധന്റെ ജന്മവാർഷികമാണ് ബുദ്ധ പൂര്‍ണിമ അഥവാ ബുദ്ധജയന്തിയായി ആഘോഷിക്കുന്നത്.\nLast Updated 7, May 2020, 12:44 PM\nകോവിഡ് പ്രതിരോധ പ്രവർത്തകർ


ബിബിസിയില് ‘കേരള മോഡല്’ കോവിഡ് പ്രതിരോധം;അതിഥിയായി കെ കെ ശൈലജ ലൈവില്- വിഡിയോ – Sreekandapuram Online News-\nonemaly May 19, 2020\nകൊച്ചി> കോവിഡിനെതിരായ ’കേരളാ മോഡല്’ പ്രതിരോധം വിശദീകരിച്ച് ബിബിസി തത്സമയത്തില് ആരോഗ്യ മന്ത്രി കെ കെ ശൈലജ. ലോകോത്തര മാധ്യമമായ ബിബിസിയില് കൊറോണ വൈറസിനെ ചെറുത്ത് തോല്‍പിക്കാന് സ്വീകരിച്ച നടപടികളെക്കുറിച്ച് ആരോഗ്യ മന്ത്രി വിശദീകരിച്ചു. തിങ്കളാഴ്ച രാത്രി ഒമ്ബതിനാണ് ബിബിസി വേള്‍ഡ് അതിഥിയായി ആരോഗ്യമന്ത്രി എത്തിയത്. ബിബിസിയിലെ അവതാരികയും ആരോഗ്യ മന്ത്രിയും നടത്തുന്ന സംഭാഷണം ഇപ്പോള് സോഷ്യല് മീഡിയയില് വൈറലാണ്.\nഅവതാരികയുടെ ചോദ്യങ്ങള്‍ക്ക് മന്ത്രി വ്യക്തമായ മറുപടിയാണ് നല്‍കിയത്. പ്രവാസികള്, ഇതരസംസ്ഥാന തൊഴിലാളികള് എന്നിവരുടെ മടങ്ങിവരവിനെക്കുറിച്ചും ചോദ്യം ഉയര്‍ന്നു. ആര്‍ദ്രം പദ്ധതി, സംസ്ഥാനത്തെ പ്രഥമിക ആരോഗ്യ കേന്ദ്രങ്ങള് എന്നിവയെക്കുറിച്ച് എല്ലാം ചോദ്യങ്ങളില് അവതാരിക ഉള്‍പ്പെടുത്തി. ചൈനയിലെ വുഹാനില് രോഗം റിപ്പോര്‍ട്ട് ചെയ്തപ്പോള് തന്നെ സംസ്ഥാനത്ത് കണ്‍ട്രോള് റൂ തുറന്ന് മുന്നൊരുക്കങ്ങള് നടത്തിയെന്ന് മന്ത്രി പറഞ്ഞു. രോഗ ലക്ഷണം ഉള്ളവരെ പ്രത്യേകം ക്വാറന്‍റ്റൈന് ചെയ്തു. പരിശോധനാ നടപടികളെ കുറിച്ചും മന്ത്രി വിശദീകരിച്ചു.\nനേരത്തെത്തന്നെ വിവിധ രാജ്യന്തര മാധ്യമങ്ങളില് കേരളാ മോഡല് പ്രശംസിക്കപ്പെട്ടിരുന്നു. അന്തര്‍ദേശീയ മാധ്യമമായ വാഷിങ്ടണ് പോസ്റ്റ്, പാക്കിസ്ഥാന് മാധ്യമമായ ഡോണ് എന്നിവയില് കേരളത്തിന്റെ മികവിനെ കുറിച്ച് വാര്‍ത്തകള് വന്നിരുന്നു. വിഡിയോ കാണാം:\nസംസ്ഥാനത്ത് നാളെ മുതല് കെ എസ് ആര് ടി സി നിരത്തിലിറങ്ങും; സ്വകാര്യ ബസ് ഓടില്ല


സൂപ്പര് ബ്ലാസ്റ്റേഴ്‌സ്; സെമി സാധ്യത നിലനിര്‍ത്തി; മൂന്നടിച്ച് ചെന്നൈയിനെ വീഴ്ത്തി\nTue Jun 28 2022 03:37:56 GMT+0530 (India Standard Time)\nജയത്തോടെ ടീം നാലാം സ്ഥാനത്തേക്ക് കയറി.\nBY FAR26 Feb 2022 4:20 PM GMT\nFAR26 Feb 2022 4:20 PM GMT\nവാസ്‌കോ: ഇന്ത്യന് സൂപ്പര് ലീഗില് തകര്‍പ്പന് ജയം സ്വന്തമാക്കി കേരളാ ബ്ലാസ്റ്റേഴ്‌സ് സെമി സാധ്യത നിലനിര്‍ത്തി. എതിരില്ലാത്ത മൂന്ന് ഗോളിന്റെ ജയമാണ് മഞ്ഞപ്പട ഇന്ന് നേടിയത്. ജോര്‍ജ്ജ് പെരേര ഡയസ്സിന്റെ ഇരട്ട ഗോളും അഡ്രിയാന് ലൂണയുടെ 90ാം മിനിറ്റിലെ ഗോളുമാണ് കൊമ്പന്‍മാര്‍ക്ക് വമ്പന് ജയമൊരുക്കിയത്. വന് ജയം ലക്ഷ്യമിട്ടിറങ്ങിയ ബ്ലാസ്റ്റേഴ്‌സ് തന്നെയാണ് തുടക്കം മുതലെ ആക്രമണം നടത്തിയത്. എന്നാല് ആദ്യപകുതിയില് ഒരു ഗോള് നേടാന് ടീമിനായില്ല.ആദ്യപകുതിയില് സൂപ്പര് താരം പെരേര ഡയസ്സും ജോബി ജസ്റ്റിനും മികച്ച രണ്ട് അവസരങ്ങള് നഷ്ടപ്പെടുത്തിയിരുന്നു.\nരണ്ടാം പകുതിയിലാണ് ബ്ലാസ്റ്റേഴ്‌സ് തകര്‍പ്പന് ഫോമിലേക്ക് വന്നത്. 52ാം മിനിറ്റില് അഡ്രിയാന് ലൂണയുടെ പാസ്സില് നിന്നാണ് ഡയസ്സിന്റെ ആദ്യ ഗോള് പിറന്നത്. മൂന്ന് മിനിറ്റിനുള്ളില് ഡയസ്സ് വീണ്ടും ചെന്നൈയിന് വലകുലുക്കി.സഞ്ജീവ് സ്റ്റാലിന്റെ ഷോട്ട് പോസ്റ്റില് തട്ടി തിരിച്ചുവന്നപ്പോള് ഡയസ്സ് പന്ത് ഗോള് പോസ്റ്റിലേക്ക് തന്നെ അടിക്കുകയായിരുന്നു. തുടര്‍ന്നും കേരളാ ബ്ലാസ്‌റ്റേഴ്‌സ് മികച്ച അവസരങ്ങള് സൃഷ്ടിച്ചു.90ാം മിനിറ്റിലാണ് ലൂണയുടെ ഫ്രീകിക്കിലൂടെ ബ്ലാസ്റ്റേഴ്‌സിന്റെ മൂന്നാം ഗോള് പിറന്നത്. ജയത്തോടെ ടീം നാലാം സ്ഥാനത്തേക്ക് കയറി. ബ്ലാസ്‌റ്റേഴ്‌സിന് 30 പോയിന്റാണുള്ളത്.


Monday 4th April 2011 12:50pm\nMonday 4th April 2011 12:39pm\nജക്കാര്‍ത്ത: ഇന്‍ഡൊനീഷ്യയിലെ തുറമുഖനഗരമായ സിലാകാപില് റിക്ടര്‍സ്‌കെയിലില് 6.7 രേഖപ്പെടുത്തിയ ഭൂകമ്പം അനുഭവപ്പെട്ടു. ഭൂകമ്പത്തെ തുടര്‍ന്ന് മെറ്റീരിയോളജി ആന്റ് ജിയോഫിസിക്‌സ് ഏജന്‍സി സുനാമി മുന്നറിയിപ്പ് നല്‍കി.\nഭൂകമ്പത്തില് ആളപായങ്ങളൊന്നും റിപ്പോര്‍ട്ട് ചെയ്തിട്ടില്ല. ജാവതീരത്തുനിന്നും 227 കിലോമീറ്റര് അകലെയായി 24 കിലോമീറ്റര് താഴ്ചയിലാണ് ഭൂകമ്പത്തിന്റെ പ്രഭവകേന്ദ്രം. ഇന്തോനേഷ്യന് ഭൗമകേന്ദ്രങ്ങള് ഭൂകമ്പത്തിന്റെ ശക്തി 7.1 രേഖപ്പെടുത്തിയിട്ടുണ്ട്.\nഇന്ത്യന് തീരങ്ങളിലും സുനാമി മുന്നറിയിപ്പ് നല്‍കിയിരുന്നു. എന്നാല് പിന്നീടിത് പിന്‍വലിച്ചു.


93rd Oscar nominations List announce Priyanka Chopra and Nick Jonas, സൂര്യ ചിത്രം പുറത്ത്, 93-ാമത് ഓസ്‌കര് നോമിനേഷൻ പട്ടിക പ്രഖ്യാപിച്ച് പ്രിയങ്കയും നിക്കും... - Malayalam Filmibeat\n| Updated: Tuesday, March 16, 2021, 9:19 [IST]\n93 ാം മത് ഓസ്കാർ നാമനിർദ്ദേശ പട്ടിക പുറത്ത് വിട്ട് ബോളിവുഡ് താരം പ്രിയങ്ക ചോപ്രയും ഭർത്താവും ഗായകനുമായ നിക് ജോനാസും. മികച്ച സംവിധായകൻ, മികച്ച ചിത്രം, മികച്ച നടി നടൻ, കോസ്റ്റ്യൂം ഡിസൈൻ, മികച്ച ആനിമേറ്റഡ് ഷോർട്ട് ഫിലിം, മികച്ച അഡാപ്റ്റഡ് സ്ക്രീൻപ്ലേ, ബെസ്റ്റ് ഒറിജിനൽ സ്ക്രീൻപ്ലേ എന്നീ അവാർഡുകളിലേക്കാണ് നിലവിൽ നാമനിർദേശങ്ങൾ പ്രഖ്യാപിച്ചിരിക്കുന്നത്.\nപത്ത് നോമിനേഷനുകളുമായി മങ്ക് എന്ന ചിത്രം മുന്നിൽ നിൽക്കുന്നു. തൊട്ടുപിന്നിൽ ദി ഫാദർ, ജൂദാസ് ആൻഡ് ബ്ലാക് മിശിഹ, മിനാരി, നോമാഡ്ലാൻഡ്, സൗണ്ട് ഓഫ് മെറ്റൽ, ദി ട്രയൽ എന്നീ ചിത്രങ്ങൾ ആറ് നോമിനേഷനിൽ ഇടം പിടിച്ചിട്ടുണ്ട്. സൂര്യ കേന്ദ്ര കഥാപാത്രത്തെ അവതരിപ്പിച്ച് സുധ കൊങ്കര സംവിധാനം ചെയ്ത സുരറൈ പൊട്ര് നോമിനേഷന് പട്ടികയില് നിന്നും പുറത്തായിട്ടുണ്ട്.\nമഞ്ഞയിൽ അതീവ സുന്ദരിയായി അമല പോൾ, ചിത്രം കാണൂ\nമാ റെയ്‌നിയുടെ ബ്ലാക്ക് ബോട്ടം എന്ന ചിത്രത്തിലെ അഭിനയത്തിന് ചാഡ്വിക്ക് ബോസ്മാൻ മികച്ച നടനുള്ള നോമിനേഷനിൽ ഇടം പിടിച്ചിട്ടുണ്ട്. കുടിയേറ്റക്കാരുടെ കഥപറയുന്ന മിനാരി മികച്ച ചിത്രം, സംവിധായകൻ തുടങ്ങിയ ആറ് നോമിനേഷനുകൾ ഇതിന് ലഭിച്ചിട്ടുണ്ട്. മികച്ച സംവിധാനത്തിൽ സ്ത്രീകളെയും ഇക്കുറി ഉൾപ്പെടുത്തിയിട്ടുണ്ട്. ഇത് കൂടാതെ കറുത്ത വർഗക്കാരേയും പരിഗണിച്ചിട്ടുണ്ട്. കഴിഞ്ഞ വർഷം ഇവ രണ്ടും രൂക്ഷമായി വിമർശിക്കപ്പെട്ടിരുന്നു.\nക്ലോയി ഷാവോ, എമറാൾഡ് ഫെന്നൽ എന്നിവർ യഥാക്രമം നോമാഡ്‌ലാൻഡിനും പ്രോമിസിംഗ് യങ് വുമണിനുമായി മികച്ച സംവിധായക സ്ഥാനത്തേക്ക് പരിഗണിക്കപ്പെട്ടത് . മികച്ച നടിക്കുള്ള വിയോള ഡേവിസ് (മാ റെയ്‌നിയുടെ ബ്ലാക്ക് ബോട്ടം), ആന്ദ്ര ഡേ (യുനൈറ്റഡ് സ്റ്റേറ്റ്സ് Vs ബില്ലി ഹോളിഡേ), ഡാനിയേൽ കലൂയ (യൂദാസ് ആൻഡ് ബ്ലാക്ക് മിശിഹാ), ലേക്കിത്ത് സ്റ്റാൻഫീൽഡ് (യൂദാസ് ആൻഡ് ബ്ലാക്ക് മിശിഹാ) തുടങ്ങിയവരുടെ പേരാണ് മികച്ച നടിമാരുടെ ലിസ്റ്റിലുള്ളത്. ഏപ്രിൽ 25ന് ആണ് ഓസ്കർ അവാർഡുകൾ പ്രഖ്യാപിക്കുക. കൊവിഡ് 19-നെത്തുടർന്ന് അവാർഡ് സെറിമണി രണ്ട് മാസത്തേക്ക് നീട്ടിവെക്കുകയായിരുന്നു.\nദിവസങ്ങൾക്ക് മുൻപ് സമൂഹമാധ്യമങ്ങളിൽ പങ്കുവെച്ച വീഡിയോയിലൂടെ താരങ്ങൾ തന്നെയായിരുന്നു ഇക്കാര്യം അറിയിച്ചത്. 'ഓസ്‌കാര് നോമിനേഷന് ഒറ്റക്ക് പ്രഖ്യാപിക്കാന് പറ്റുമോ? ചുമ്മ പറഞ്ഞതാണ്. ഈ വരുന്ന തിങ്കളാഴ്ച്ച ഞാനും നിക്കും ഒരുമിച്ച് നോമിനേഷനുകള് പ്രഖ്യാപിക്കും. അക്കാദമിയുടെ ഔദ്യോഗിക ട്വിറ്റര് പേജില് ഞങ്ങളെ ലൈവായി കാണാമെന്നായിരുന്നു പ്രിയങ്ക അന്ന് ട്വീറ്റ് ചെയ്തത്.\nRead more about: oscar priyanka chopra\n93rd Oscar nominations List announce Priyanka Chopra and Nick Jonas


നന്ദി പറഞ്ഞാല്… | Shalom Times Malayalam\nദിവ്യബലിയില് പങ്കെടുക്കേണ്ടത് ഏതു മനോഭാവത്തോടെയായിരിക്കണം എന്ന് വ്യക്തമാക്കാന് അധ്യാപകന് വേദപാഠക്ലാസില് ഒരു കഥ പറഞ്ഞു.\nഅനന്തപുരി രാജ്യത്തെ രാജാവായിരുന്നു സുശീലന്. അദ്ദേഹം തന്റെ രാജ്യത്തെ എല്ലാ ജനങ്ങളെയും വിളിച്ചുകൂട്ടി വിരുന്ന് നടത്തുക പതിവായിരുന്നു. ജനങ്ങളുടെ പരാതികള് കേള്‍ക്കുകയും അവര്‍ക്ക് ആവശ്യമായ സഹായങ്ങള് ആ വിരുന്നില്‍വച്ച് രാജാവ് വിതരണം ചെയ്യുകയും ചെയ്തിരുന്നു.\nഒരു ദിവസം നടത്തിയ വിരുന്നില് രാജാവ് പാവപ്പെട്ടവര്‍ക്ക് സ്വര്‍ണനാണയങ്ങള് വിതരണം ചെയ്യുമ്പോള് ഒരു വൃദ്ധന് രാജാവിന്റെ അടുത്തേക്ക് വന്നു. രാജാവ് വൃദ്ധന്റെ ശാരീരിക അവശതകള് കണ്ട് ഒരു കൈക്കുമ്പിള് നിറയെ സ്വര്‍ണനാണയങ്ങള് എടുത്തുകൊണ്ട് വൃദ്ധന് നേരെ നീട്ടി. വൃദ്ധന് പറഞ്ഞു: ”പ്രഭോ, ഞാന് സഹായം ചോദിക്കാന് വന്നതല്ല. അങ്ങേക്ക് ഒരു സമ്മാനം നല്കാനാണ് വന്നത്.” വൃദ്ധന് തുടര്‍ന്നു: ”പ്രഭോ, കുറച്ചുനാളുകള്‍ക്കുമുമ്പ് എന്റെ കൃഷിക്കാവശ്യമായ സാമ്പത്തികസഹായം അങ്ങ് നല്കിയിരുന്നു. ഇപ്പോള് കൃഷിയെല്ലാം ഭംഗിയായി പോകുന്നു. അതിന് നന്ദി പറയാനാണ് ഞാന് വന്നത്.” ഇതു പറഞ്ഞുകൊണ്ട് വൃദ്ധന് തന്റെ കൃഷിയിടത്തില്‍നിന്ന് കൊണ്ടുവന്ന കായ്കനികള് രാജാവിന് സമ്മാനിച്ചു.\nവൃദ്ധന്റെ സമ്മാനം നെഞ്ചോട് ചേര്‍ത്തുപിടിച്ച രാജാവിന്റെ കണ്ണുകളില് ആനന്ദക്കണ്ണീര് നിറഞ്ഞു. രാജാവ് അവിടെ കൂടിയിരിക്കുന്നവരോട് പറഞ്ഞു: ”എനിക്ക് ഒരു പ്രജയില്‍നിന്നും സമ്മാനം ലഭിക്കുന്നത് ആദ്യമായിട്ടാണ്. അതും അദ്ദേഹത്തിന്റെ കഷ്ടപ്പാടുകളില്‍നിന്നും അധ്വാനത്തില്‍നിന്നും ലഭിച്ചതിന്റെ പങ്ക് നന്ദിയായി തന്നിരിക്കുന്നു.”\nരാജാവ് തുടര്‍ന്ന് പറഞ്ഞു: ”ഇന്ന് വിതരണം ചെയ്യാനിരിക്കുന്ന ഈ ചാക്കുനിറയെയുള്ള സ്വര്‍ണനാണയങ്ങള് നിനക്കുള്ളതാണ്.” വൃദ്ധന് പറഞ്ഞു: ”പ്രഭോ, ഞാന് അങ്ങേക്ക് നന്ദി പറയാന് മാത്രമാണ് വന്നത്. ഈ സ്വര്‍ണനാണയം എന്നെക്കാള് സഹായം അര്‍ഹിക്കുന്നവര്‍ക്ക് കൊടുത്താലും.” ഇത്രയും പറഞ്ഞ് രാജാവിനെ വണങ്ങി വൃദ്ധന് രാജസന്നിധിയില്‍നിന്നും തിരിച്ചുപോയി.\nരാജാവ് മന്ത്രിയോട് പറഞ്ഞു: ”ഇന്നുമുതല് ഈ വൃദ്ധന്റെയും കുടുംബത്തിന്റെയും സംരക്ഷണം രാജകൊട്ടാരം ഏറ്റെടുത്തിരിക്കുന്നു. അദ്ദേഹം ഇന്നുമുതല് രാജകൊട്ടാരത്തിലെ ഒരംഗംപോലെയായിരിക്കും.”\nകഥ പറഞ്ഞു നിര്‍ത്തിക്കൊണ്ട് അധ്യാപകന് പറഞ്ഞു: ”നമ്മള് ദിവ്യബലിയില് പങ്കെടുക്കേണ്ടത് നമ്മെ അനുഗ്രഹിക്കാനായി ദിവ്യബലിയില് സന്നിഹിതനായിരിക്കുന്ന ഈശോയെ നേരില് കണ്ട് സംസാരിക്കുന്നതിനും ദൈവം നല്കിയ അനുഗ്രഹങ്ങള്‍ക്ക് നന്ദി പറയുന്നതിനുമായിരിക്കണം. അങ്ങനെ നാം സ്വര്‍ഗരാജ്യത്തിലെ അംഗങ്ങളും ദൈവത്തിന്റെ സ്വന്തം മക്കളുമായിത്തീരുന്നു.


അടിസ്ഥാന സൗകര്യങ്ങളില്ലാതെ മലാപറമ്പ് എയുപി സ്‌കൂള്\n08 May, 2018 at 02:14 PM\nസ്‌കൂള് ഏറ്റെടുക്കുന്നതിന് സാങ്കേതിക തടസ്സമുണ്ടെന്ന് കഴിഞ്ഞ ദിവസം കോഴിക്കോട്ടെത്തിയ വിദ്യാഭ്യാസ മന്ത്രി സി രവീന്ദ്രനാഥും വ്യക്തമാക്കിയതോടെ വിദ്യാര്‍ഥികളും രക്ഷിതാക്കളും ആശങ്കയിലാണ്.\nസര്‍ക്കാര് ഏറ്റെടുക്കുമെന്ന് പ്രഖ്യാപിച്ച കോഴിക്കോട് മലാപറമ്പ് എയുപി സ്‌കൂളിന്റെ പ്രവര്‍ത്തനം പരിമിതികള്‍ക്കു നടുവില്. കുടിവെള്ളവും കക്കൂസും അടക്കമുള്ള അടിസ്ഥാന സൗകര്യങ്ങളില്ലാതെ വിദ്യാര്‍ഥികളും അധ്യാപകരും ബുദ്ധിമുട്ടുന്നു. ഏറ്റെടുക്കല് നടപടികള് വൈകുന്നതില് സ്‌കൂള് ഇപ്പോള് പ്രവര്‍ത്തിക്കുന്ന എന്‍ജിനീയേഴ്‌സ് ഹാളിന്റെ ഉടമകള്‍ക്കും പ്രതിഷേധമുണ്ട്.\nജൂണ് എട്ടുമുതല് കലക്ട്രേറ്റിന് സമീപത്തെ എന്‍ജിനീയേഴ്‌സ് ഹാളിലാണ് മലാപറമ്പ് എ യു പി സ്‌കൂളിന്റെ പ്രവര്‍ത്തനം. ഉടന് തിരിച്ചു ലഭിക്കുമെന്ന പ്രതീക്ഷയിലാണ് ഉടമകള് ഹാള് വിട്ടുനല്‍കിയത്. എന്നാല് മാസങ്ങള് പിന്നിട്ടിട്ടും ഹാള് വിട്ടുകിട്ടാത്തതില് എന്‍ജിനീയേഴ്‌സ് അസോസിയേഷന് പ്രതിഷേധമുണ്ട്. ഹാളിലെ ഫാനുകളിലേക്കുള്ള വൈദ്യുതി ബന്ധം കഴിഞ്ഞ ദിവസം വിച്ഛേദിച്ചിരുന്നു.\nഒന്നുമുതല് ഏഴുവരെ ക്ലാസുകളിലായി അറുപത്തിയഞ്ച് വിദ്യാര്‍ഥികള് ഇവിടെ പഠിക്കുന്നു. സ്‌കൂളിന് വേണ്ട അടിസ്ഥാന സൗകര്യങ്ങളൊന്നും ഇവിടെയില്ല. സമീപത്തെ കാന്റീനിലെത്തുന്നവര് ഉപയോഗിക്കുന്ന കക്കൂസുകളാണ് അധ്യാപകരും കുട്ടികളും ഉപയോഗിക്കുന്നത്. വൈദ്യുതിയില്ലെങ്കില് ഹാളില് വെളിച്ചവും കാറ്റുമില്ല.


ക്യാപ്റ്റന്റെ പകുതി ജോലി ചെയ്യുന്നത് ധോണി, എന്നിട്ടും വിശ്രമം; ആഞ്ഞടിച്ച് ഇതിഹാസ താരം\nധോണിയുടെ അഭാവം നാലാം ഏകദിനത്തില് ശരിക്കും പ്രതിഫലിച്ചു, വിക്കറ്റിന് പിന്നിലും ഫീല്‍ഡ് വിന്യാസത്തിലും എല്ലാം ഇത് പ്രകടമായിരുന്നു. ധോണി ശരിക്കും ക്യാപ്റ്റന്റെ പകുതി ജോലി ചെയ്യുന്നയാളാണ്.\nDelhi, First Published Mar 12, 2019, 11:42 AM IST\nമൊഹാലി: ഓസ്ട്രേലിയക്കെതിരായ അവസാന രണ്ട് ഏകദിനങ്ങള്‍ക്കുള്ള ടീമില് നിന്ന് മുന് നായകന് എംഎസ് ധോണിക്ക് വിശ്രമം അനുവദിച്ച സെലക്ടര്‍മാരുടെ നടപടിക്കെതിരെ ആഞ്ഞടിച്ച് മുന് ഇന്ത്യന് താരം ബിഷന്‍സിംഗ് ബേദി. എന്തിനാണ് ധോണിക്ക് വിശ്രമം അനുവദിച്ചത് എന്നറിയില്ലെന്നും ധോണിയുടെ അഭാവത്തില് തീരുമാനങ്ങളെടുക്കുമ്പോള് കോലി പതറുന്നത് കാണാമായിരുന്നുവെന്നും ബേദി പിടിഐയോട് പറഞ്ഞു.\nഇക്കാര്യത്തില് അഭിപ്രായം പറയാന് ഞാന് ആരുമല്ല. എങ്കിലും പറയട്ടെ, ധോണിക്ക് വിശ്രമം അനുവദിക്കാനുള്ള തീരുമാനം ശരിക്കും അത്ഭുതപ്പെടുത്തി. ധോണിയുടെ അഭാവം നാലാം ഏകദിനത്തില് ശരിക്കും പ്രതിഫലിച്ചു, വിക്കറ്റിന് പിന്നിലും ഫീല്‍ഡ് വിന്യാസത്തിലും എല്ലാം ഇത് പ്രകടമായിരുന്നു. ധോണി ശരിക്കും ക്യാപ്റ്റന്റെ പകുതി ജോലി ചെയ്യുന്നയാളാണ്. ബാറ്റ് കൊണ്ടും ഫീല്‍ഡിലുമെല്ലാം. ധോണി ചെറുപ്പക്കാരനല്ല എന്ന കാര്യം സമ്മതിക്കുന്നു. പക്ഷെ ഇപ്പോള് അദ്ദേഹത്തെ ടീമിന് ആവശ്യമുണ്ട്.\nക്യാപ്റ്റന് വിരാട് കോലിക്കും അദ്ദേഹത്തെ ആവശ്യമുണ്ട്. തീരുമാനങ്ങളെടുക്കുമ്പോള് ധോണിയില്ലാതെ കോലി പതറുന്നത് പലപ്പോഴും വ്യക്തമായിരുന്നു. ഇത് നല്ല ലക്ഷണമല്ല. ലോകകപ്പിന് മുമ്പ് ഇന്ത്യ അനാവശ്യമായി പരീക്ഷണങ്ങള് നടത്തുകയാണെന്നും ബേദി പറഞ്ഞു. കഴിഞ്ഞ ഒരുവര്‍ഷമായി ലോകകപ്പ് ടീമിനെ ഒരുക്കാനായി പരീക്ഷണങ്ങളാണ്. ഇതിപ്പോഴും തുടരുന്നു. ലോകകപ്പിന് ഇനിയും രണ്ടര മാസമുണ്ട്. ഇക്കാര്യത്തില് എനിക്ക് അതൃപ്തിയുണ്ട്. ലോകകപ്പിന് മുമ്പ് നടക്കുന്ന ഐപിഎല് ഇന്ത്യയുടെ ലോകകപ്പ് മോഹങ്ങള്‍ക്ക് വലിയ വെല്ലുവിളിയാണെന്നും ബേദി വ്യക്തമാക്കി.\nLast Updated Mar 12, 2019, 11:42 AM IST


rbi | 2008-ലേക്കാൾ വലിയ ആഗോള സാമ്പത്തികമാന്ദ്യമാണ് കോവിഡ് മൂലം ഉണ്ടാകുക; ഇന്ത്യയിലും പ്രതിഫലനം ഉറപ്പ്; രാജ്യത്തെ സാമ്പത്തികവളർച്ച തിരികെക്കൊണ്ടുവരാൻ സാധ്യമായതെല്ലാം ചെയ്യുമെന്ന് റിസർവ് ബാങ്ക് ഗവർണർ; വിപണിയിലെ മാറ്റങ്ങൾ നിരീക്ഷിച്ച് ഉചിതമായ നടപടികൾ കൈക്കൊള്ളുമെന്ന് ഉറപ്പ് നൽകി ആർബിഐ - MarunadanMalayalee.com\n2008-ലേക്കാൾ വലിയ ആഗോള സാമ്പത്തികമാന്ദ്യമാണ് കോവിഡ് മൂലം ഉണ്ടാകുക; ഇന്ത്യയിലും പ്രതിഫലനം ഉറപ്പ്; രാജ്യത്തെ സാമ്പത്തികവളർച്ച തിരികെക്കൊണ്ടുവരാൻ സാധ്യമായതെല്ലാം ചെയ്യുമെന്ന് റിസർവ് ബാങ്ക് ഗവർണർ; വിപണിയിലെ മാറ്റങ്ങൾ നിരീക്ഷിച്ച് ഉചിതമായ നടപടികൾ കൈക്കൊള്ളുമെന്ന് ഉറപ്പ് നൽകി ആർബിഐ\nApril 14, 202011:15 AM IST Permalink\nമുംബൈ: രാജ്യത്തെ സാമ്പത്തികവളർച്ച തിരികെക്കൊണ്ടുവരാൻ സാധ്യമായതെല്ലാം ചെയ്യുമെന്ന് റിസർവ് ബാങ്ക് ഗവർണർ ശക്തികാന്ത ദാസ്.കോവിഡ്-19 കഴിഞ്ഞ് ലോക്ഡൗൺ പിൻവലിക്കുന്നതോടെ ഇതിനുള്ള നടപടികളെല്ലാം ഉണ്ടാകുമെന്നാണ് ആർബിഐയുടെ ഉറപ്പ്. കൊറോണയിൽ നേരത്തെ ചില ഇളവുകൾ ആർബിഐ പ്രഖ്യാപിച്ചിരുന്നു.\nകോവിഡ് മഹാമാരിയുടെ തിരിച്ചടികൾ പരിഹരിക്കുന്നതിനും സാന്പത്തിക സുസ്ഥിരത നിലനിർത്തുന്നതിനും എല്ലാ വഴികളും പ്രയോജനപ്പെടുത്തും. റിസർവ് ബാങ്കിന്റെ പണവായ്പാ നയത്തിന്റെ മിനുട്ട്സിലാണ് നിലപാട് വ്യക്തമാക്കുന്നത്. കോവിഡിന്റെ പശ്ചാത്തലത്തിൽ ആഗോള സാന്പത്തികസ്ഥിതി വളരെ മോശം സ്ഥിതിയിലാണ്. ഈ സാഹചര്യത്തിൽ വിവിധ കേന്ദ്രബാങ്കുകൾ ഒട്ടേറെ നയതീരുമാനങ്ങൾ കൈക്കൊണ്ടുവരുന്നു. 2008-ലേക്കാൾ വലിയ ആഗോള സാമ്പത്തികമാന്ദ്യമാണ് കോവിഡ് മൂലം ഉണ്ടാകുക. ഇന്ത്യയിലും ഇതിന്റെ പ്രതിഫലനമുണ്ടാകും.\nലോക്ഡൗണിന്റെ പശ്ചാത്തലത്തിൽ ഉപഭോഗത്തിൽ വൻ ഇടിവുണ്ടായേക്കും. വിതരണശൃംഖലയും തൊഴിൽമേഖലയും തടസ്സപ്പെടും. ഇറക്കുമതിമേഖലയിലും പ്രതിസന്ധി നേരിടേണ്ടിവരും. ഉപഭോക്താക്കളുടെ ആത്മവിശ്വാസം വലിയ അളവിൽ നഷ്ടമാകുന്നത് നിക്ഷേപത്തെയും ബാധിച്ചേക്കാം. ഈ സാഹചര്യത്തിൽ സമീപകാലത്ത് വളർച്ചാനിരക്ക് കുത്തനെ കുറഞ്ഞേക്കാമെന്ന് പണവായ്പാനയത്തിൽ ആർ.ബി.ഐ. ഗവർണർ അഭിപ്രായപ്പെടുന്നു.\nഉപഭോഗം കുറയുന്നത് പരിഹരിക്കാനാണ് റിപ്പോ നിരക്കിൽ മുക്കാൽ ശതമാനം കുറവുവരുത്താൻ പണവായ്പാനയത്തിൽ തീരുമാനിച്ചത്. വിപണിയിലെ മാറ്റങ്ങൾ നിരീക്ഷിച്ച് ഉചിതമായ നടപടികൾ കൈക്കൊള്ളാനും യോഗത്തിൽ തീരുമാനിച്ചിട്ടുണ്ട്.\nയേസ് ബാങ്ക് നിക്ഷേപകർ പരിഭ്രമിക്കേണ്ട കാര്യമുണ്ടോ?\nനിർമ്മലാ സീതാരാമന് പിന്നാലെ കൊറോണ പാക്കേജുമായി റിസർവ്വ് ബാങ്കും\nമലയാള ചാനൽ ഭീമിനെ വെട്ടിലാക്കുന്നത് യെസ് ബാങ്ക് പ്രതിസന്ധി\nയെസ് ബാങ്ക് തിരിച്ചുവരുന്നു; ഇന്ന് വൈകുന്നേരത്തോടെ പഴയത് പോലെ പ്രവർത്തിക്കും


വയനാട്ടില് തൊഴിലുറപ്പ് ജോലിക്ക് പോയ സ്ത്രീ നായയുടെ കടിയേറ്റ് മരിച്ച സംഭവം; ഉടമയ്ക്കെതിരെ നരഹത്യയ്ക്ക് കേസ് – TruevisionNews\nവയനാട്ടില് തൊഴിലുറപ്പ് ജോലിക്ക് പോയ സ്ത്രീ നായയുടെ കടിയേറ്റ് മരിച്ച സംഭവം; ഉടമയ്ക്കെതിരെ നരഹത്യയ്ക്ക് കേസ്\nവയനാട്: വൈത്തിരിയിൽ വളർത്തു നായയുടെ കടിയേറ്റ് ചികിത്സയിലായിരുന്ന സ്ത്രീ മരിച്ചു. വൈത്തിരി അംബേദ്കർ കോളനി നിവാസിയായ രാജമ്മ (54) ആണ് മരിച്ചത്. രാവിലെ തൊഴിലുറപ്പ് ജോലിക്ക് പോകുന്ന വഴിയാണ് സ്ത്രീക്ക് നായ കടിയേറ്റത്.\nഉടൻ ആശുപത്രിയിൽ പ്രവേശിപ്പിച്ചെങ്കിലും വൈകുന്നേരത്തോടെ മരണത്തിന് കീഴടങ്ങുകയായിരുന്നു.\nസ്ത്രീ മരിച്ചതിന് പിന്നാലെ നായയുടെ ഉടമയ്ക്കെതിരേ പോലീസ് നരഹത്യയ്ക്ക് കേസ് രജിസ്റ്റർ ചെയ്തു. റോട‌്‌വീലർ ഇനത്തിൽപെട്ട നായയാണ് സ്ത്രീയെ ആക്രമിച്ചത്.\nകോട്ടയത്ത് ഇന്നലെ കാണാതായത്5യുവതികളെ; കൂട്ടത്തില് ഭര്‍ത്താവിനൊപ്പം ഉറങ്ങിക്കിടന്ന ഭാര്യയും\nപിണറായി കൊലപാതകം; മകള് കൊല്ലപ്പെടുന്നതിന് മുന്‍പ് സൗമ്യ കാമുകനയച്ച സന്ദേശം പോലീസിന് ലഭിച്ചു\nകൊലപ്പെടുത്തിയതിന് പിന്നില് ജിതുവിന്റെ വഴിവിട്ട ബന്ധം; തൃശൂര് സ്വദേശിനിയുടെ കൊലപാതകക്കേസില് വെളിപ്പെടുത്തലുമായി ഭര്‍ത്താവ് ബിരാജു\nപയ്യന്നൂരില് രാത്രി സഞ്ചാരത്തിനിടെ 33കാരിയും 25കാരനായ കുട്ടിക്കാമുകാനും പിടിയില്\nകൊച്ചിയില് തെരുവ് നായയുടെ അക്രമം; സ്കൂള് വിദ്യാര്‍ഥി ഉള്‍പ്പെടെ നാല് പേര്‍ക്ക് പരിക്ക്


ജൂൺ 15: മഹാകവികളിലെ അത്ഭുതം, ഉള്ളൂർ എസ്. പരമേശ്വരയ്യർ ഓർമ ദിനം |\nവെണ്മ മനസ്സിൽ വിളങ്ങിനഭദ്രനു\nഇരുപതാം നൂറ്റാണ്ടിലെ മലയാള കവിതയിൽ കുമാരാനാശാൻ, വള്ളത്തോൾ എന്നിവർക്കൊപ്പം യുഗസ്രഷ്ടാവായി നിൽക്കുകയും തികഞ്ഞ പാണ്ഡിത്യത്തിന്റെ ഉറവിടവുമായിരുന്നു ഉള്ളൂർ എസ്.പരമേശ്വരയ്യർ(1877 – 1949).\nദാരിദ്ര്യത്തിൽ നിന്ന് തികഞ്ഞ ഇച്ഛാശക്തിയോടെ അറിവിന്റെ പടവുകൾ കയറി ‘ഉജ്വല ശബ്ദാഢ്യ’നെന്ന വിശേഷണം നേടി. 20-ാം നൂറ്റാണ്ടിന്റെ ആദ്യ പകുതിവരെയുള്ള മലയാള സാഹിത്യത്തിന്റെ ചരിത്രം അവതരിപ്പിക്കുന്ന അഞ്ച് വാല്യങ്ങളുള്ള ‘കേരള സാഹിത്യ ചരിത്രം’ ഉൾപ്പെടെയുള്ള വൈജ്ഞാനിക ഗ്രന്ഥങ്ങളും ഗവേഷണം ചെയ്ത് കണ്ടെത്തി അവതരിപ്പിച്ച പ്രാചീന കൃതികളും അദ്ദേഹത്തിന്റെ പണ്ഡിത വ്യക്തിത്വത്തിന്റെയും ഭാഷാ സേവനത്തിന്റെയും മതിയായ തെളിവുകളാണ്. നാല്പത് വർഷത്തോളം നീണ്ട ഗവേഷണത്തിന്റെ ഫലമായാണ് സാഹിത്യചരിത്രം എഴുതിയത്.\nചങ്ങനാശ്ശേരിയിൽ ജനനം. ഇന്നത്തെ പ്ലസ് ടു-വിന് തുല്യമായ എഫ്.എ.യ്ക്കു പഠിക്കുമ്പോൾ കവിതയുടെ ലോകത്തെക്ക് നീങ്ങി. ഭാഷാപോഷിണി, മലയാള മനോരമ, രാമാനുജൻ തുടങ്ങിയ ആനുകാലികളിലൂടെ കാവ്യരംഗത്ത് പ്രവേശിച്ചു. കേരളവർമ വലിയകോയിത്തമ്പുരാനുമായുള്ള ബന്ധം കാവ്യസപര്യയെ വളർത്തി.\n1897ൽ തത്ത്വശാസ്ത്രത്തിൽ ഓണേഴ്സ് ബിരുദം നേടി. ശേഷം തിരുവിതാംകൂർ സർക്കാർ ഉദ്യോഗസ്ഥനായി. ജോലിയിലിരിക്കെ നിയമത്തിൽ ബിരുദവും, മലയാളത്തിലും, തമിഴിലും ബിരുദാനന്തര ബിരുദവും നേടി. തിരുവനന്തപുരം ടൗൺ സ്കൂൾ അദ്ധ്യാപകൻ, ജനസംഖ്യാ വകുപ്പിൽ ഗുമസ്തൻ, തഹസീൽദാർ, മുൻസിഫ്, അസിസ്റ്റന്റ് സെക്രട്ടറി എന്നീ ഔദ്യോഗിക സ്ഥാനങ്ങൾ വഹിച്ച അദ്ദേഹം തിരുവതാംകൂറിലെ ഇൻകം ടാക്സ് കമ്മീഷണറായി. ചീഫ് സെക്രട്ടറി പദവിയുടെ താൽക്കാലിക ചുമതലയും വഹിച്ചിട്ടുണ്ട്.\nവഞ്ചീശഗീതി, സുജാതോദ്വാഹം, ഭാഷാചമ്പു തുടങ്ങിയ കാവ്യങ്ങളിലൂടെയാണ് അദ്ദേഹം ശ്രദ്ധേയനായത്. 196-ൽ ശരിയായ പാഠവും ടിപ്പണിയും സഹിതം പുറത്തുകൊണ്ടുവന്നു. മലയാളത്തിലെ ഏറ്റവും മികച്ച മഹാകാവ്യമെന്ന വിശേഷണം ഉള്ളൂരിന്റെ ‘ഉമാകേരള’ത്തിന് അവകാശപ്പെട്ടതാണ്. പ്രസവാദത്തിൽ ദ്വിതീയാക്ഷരപ്രാസത്തിന്റെ മഹത്ത്വം വെളിവാക്കുക എന്ന ലക്ഷ്യംകൂടി ഉദ്ദേശിച്ച് എഴുതിയതാണിത്.\nഉമാകേരള’ത്തിന് ശേഷം നിയോ ക്ലാസിസത്തിൽ നിന്ന് കാല്പനികതയിലെത്തി. കിരണാവലി, തരംഗിണി, താരാഹാരം തുടങ്ങിയ കൃതികളിൽ ചേർത്തിട്ടുള്ള കവിതകളിൽ പലതും ഇക്കാലത്തെഴുതിയതവയാണ്. 1937ൽ ‘മഹാകവിപ്പട്ടം’ ലഭിച്ചു.\nഅയിത്തത്തെ എതിർത്ത് ലേഖനങ്ങൾ\nഎഴുതിയ അദ്ദേഹത്തിന് ക്ഷേത്രപ്രവേശന വിളംബരം ഉണ്ടായപ്പോൾ ബ്രാഹ്മണസമൂഹം ജാതി ഭ്രഷ്ട് കല്പിച്ചു. കർണഭൂഷണം, പിംഗള, ചിത്രശാല, മിഥ്യാപവാദം തുടങ്ങിയ ഖണ്ഡകാവ്യങ്ങളും കാവ്യചന്ദ്രിക, തരംഗിണി, മണിമഞ്ജുഷ, രത്നമാല, അമൃതധാര, കല്പശാഖി, തുടങ്ങിയ കവിതാ സമാഹാരങ്ങളുമാണ് മറ്റു പ്രധാന കൃതികൾ.\nകൊച്ചി മഹാരാജാവ് ‘കവിതിലകൻ’ ബിരുദവും ബ്രിട്ടീഷ് ഇന്ത്യാസർക്കാർ ‘റാവുബഹാദൂർ’ സ്ഥാനവും കാശിവിദ്യാപീഠം ‘സാഹിത്യഭൂഷൺ’ ബഹുമതിയും അദ്ദേഹത്തിന് സമ്മാനിച്ചു.


ഉലുക / കാടൻ: സ്പർശം\nനിറത്തിന്റെ കൺകെട്ടലുകളില്ലാതെ സമയമേതെന്നു ഓർത്തെടുക്കാതെ കണ്ണുകൾ അവൾക്കുമുന്നിലേക്ക് തുറന്നടുക്കുകയായിരുന്നു.\nഅവൾ കണ്ണുകൾക്കുള്ളിലേക്ക് നടന്നു കയറിയതാവണം. അത്രയേറെ നിശബ്ദമായിരുന്നു.\nകണ്ണുകൾ പരസ്പരം സ്പർശിക്കുന്നത് പോലെ തോന്നി.\nശബ്ദമേതുമില്ലാതെ ആംഗ്യ ഭാഷ ശകലങ്ങളില്ലാതെ കണ്ണുകളിൽ - കാഴ്ചകളിൽ നിന്നുകൊണ്ട് സംസാരിക്കുന്നതു പോലെ.\nകണ്ണുകളിൽ തണുത്ത കൈ വിരലുകൾ വീണു.\nമഴ ചാറ്റലുകൾക്കിടയിൽ കണ്ണിലേക്കു വീഴുന്ന മഴ തുള്ളികളെ പോലെ. ഇരുട്ടിലും കാതുകൾ കൊണ്ടവൾ സ്പർശിച്ചുകൊണ്ടേയിരുന്നു. കാറുനിറഞ്ഞ പുതപ്പിനുള്ളിലെ നിശബ്ദതയെ തട്ടാതെ തന്നെ മാധുര്യമുള്ള ശബ്ദം കാറ്റുപോലെ സ്പർശിച്ചുകൊണ്ടേയിരുന്നു. ഒടുക്കം ഭേദിച്ചുകൊണ്ടെന്നോളം അവൾ ചോദിക്കുകയായിരുന്നു,\n"ആർ യു ഹാപ്പി?"\nരണ്ടു പകലുകളും രണ്ടു രാത്രികളും, അവളുടെ സ്പർശം എന്നിൽ നിന്നും പുറത്തേക്ക് പോയിട്ടില്ല. പ്രണയമില്ലാതെ ഒരു മനുഷ്യനെ സ്പർശം കൊണ്ട് കീഴടുക്കയാണവൾ.\nഅവളുടെ ചോദ്യം മനസ്സിൽ ആവർത്തിച്ചുകൊണ്ടിരിക്കുന്നപോലൊരു തോന്നൽ.\nഉള്ളത്തിൽ പോലും അവളെന്നെ തൊട്ടുകൊണ്ടേയിരിക്കുന്നു.\n"സർവ - ഹൃദ്യമായൊരു കവിതയാണ് ഇന്നു നീ'\nഅവളുടെ മൂക്കിൻ തുമ്പ് എന്റെ കഴുത്തിൽ ഉരുമികൊണ്ടേയിരുന്നു. എന്റെ ഗന്ധത്തിലേക്ക് ഇറങ്ങി ചെല്ലുന്നതു പോലെ തോന്നി. തോന്നലുകളായിരിക്കില്ല, നമ്മൾ തമ്മിൽ തോന്നലുകളില്ല. നിഗൂഢമായി അവൾ ഒരു മായാജാലത്തിന്റെ തയാറെടുപ്പിലായിരിക്കണം, മനുഷ്യ സ്പര്ശനത്തിന്റെ പഠനത്തിലായിരിക്കണം.\n"വിയർപ്പിനെയും വെളിച്ചെണ്ണയെയും തരം തിരിച്ചു വയ്ക്കാൻ നിങ്ങളുടെ ശരീരത്തിന് കഴിയുന്നുണ്ട്."\n"വിയർപ്പ് നിന്റേതാണ് സർവ"\nഒരു ചെറു പുഞ്ചിരിയോടെ എന്റെ മുളയ്ക്കാത്ത ചിറകിനടുത്തേക്ക് അവൾ ഓടിയൊളിച്ചു.\nഎത്രപെട്ടെന്നാണ് ശരീരത്തിലെ വികാരങ്ങൾ ഒളിച്ചുവച്ച ഇടങ്ങൾ അവൾ കണ്ടെത്തിയിരിക്കുന്നത്.\nഅങ്ങനെ കിടക്കട്ടെ മതി വരുവോളം. ശരീരം മുഴുവൻ തണുപ്പ് പകരുന്ന സ്പർശം.\nഎത്ര മനോഹരമാണ്. എവിടേക്കാണ് സർവയെന്നെ കൊണ്ട് പോകുന്നത്. സ്പർശനത്തിന്റെ മായ ലോകം.\nഎപ്പോഴാണ് കണ്ണുകളടച്ചതെന്ന് ഓർമയില്ല, ചുവന്ന ചുണ്ടുകളുടെ ചൂട് എന്റെ പുകപിടിച്ച ചുണ്ടുകളിലേക്ക് ഇറങ്ങി വരുമ്പോൾ കണ്ണുകൾ തുറക്കാൻ ശ്രമിച്ചെങ്കിലും അവൾ കണ്ണുകളെ അടുച്ചുപിടിച്ചു. പുകവലി പൂർണമായും ഒഴിവാക്കാൻ തോന്നുന്ന ചുംബനങ്ങൾ; ചുണ്ടുകൾ കൊണ്ട് അവൾ ചേർത്ത് വച്ചുകൊണ്ടേയിരുന്നു.\nസർവയുടെ നാലാം സ്പർശം,\nനാവുകൾക്ക് കൊടുത്തുകൊണ്ട് ഞങ്ങൾ പരസ്പരം ശരീരം പങ്കു വയ്ക്കുകയായിരുന്നു.\nകൂടെ പിണഞ്ഞിരിക്കുന്ന ശരീരങ്ങളെ ഇറക്കി വിട്ടുകൊണ്ട് ജാള്യതകളില്ലാതെ ചൂടും തണുപ്പും പങ്കു വയ്ക്കുകയായിരുന്നു, രണ്ടു പൂവുകൾ വിരിഞ്ഞ തണ്ടുപോലെ.\nസ്പർശനം കൊണ്ടവൾ മറ്റൊരു ലോകത്തെ മുന്നിൽ വയ്ക്കുകയായിരുന്നു.\nതെളിഞ്ഞതും സരസവുമായൊരു പ്രകൃതി. യാദൃച്ഛികത്വവും വിശിഷ്ടവുമായൊരു പ്രത്യക്ഷപെടൽ.\nഅനുപാതത്തിന്റെ കണക്കെടുക്കലുകളില്ല. വികാരങ്ങളുടെ ഏറ്റക്കുറച്ചിലുകളില്ല.\nആഘോഷങ്ങൾ മാത്രമല്ലാത്തൊരു ആവശ്യം കൂടിയാവുകയാണ്. മടുത്തു മാറ്റിവച്ച സർഗ്ഗ ശക്തിയിലേക്കുള്ള സർവയുടെ ആജ്ഞയാണ്. അവൾ തിരുത്തുകയാണ്, മനസ്സിനെ സ്പർശിക്കാൻ കഴിയുന്ന വികാരങ്ങൾക്ക് പ്രണയത്തിന്റെ പരിപാലനം വേണ്ടെന്ന്. മനോഹരമായുള്ള എന്തിലേക്കുമുള്ള ആകർഷണമാണ്; മനുഷ്യന്റെ ആജ്ഞയോ ജിജ്ഞാസയോ ആണ്, സ്പർശം!\n"സർവ, ഉറങ്ങാതെ മായാജാലം കാണിക്കുന്നവളെ, എനിക്ക് വിശക്കുന്നു"\nആവർത്തനങ്ങളിൽ കണ്ണുകളുടെയും കാതുകളുടെയും, ചുണ്ടുകളുടെയും സ്പർശനങ്ങൾ,\nഉഴുതുമറിയുന്ന തണുപ്പിന്റെയും ചൂടിന്റെയും കൂടെ അവളുടെ മാറി മറയുന്ന ഗന്ധവും.\nകഴുത്തിൽ ചുറ്റിയ കറുത്ത ചരടിന്റെ ഭംഗി കണ്ടിട്ടെന്നോളം, നാവുകൊണ്ട് ചുറ്റി വരിഞ്ഞെടുത്തു അറുത്തു കളഞ്ഞു.\n"നാരുകളുടെ വിടവ് പോലും നമുക്കിടയിൽ വേണ്ട" എന്നവൾ അവളുടെയല്ലാത്ത ശബ്ദത്തിൽ കഴുത്തുകൾക്കിടയിൽ നിന്നും പറയുമ്പോഴേക്കും ഒരു നാരു ബന്ധമില്ലാതെ ശരീരം ഒന്ന് ചേർന്നിരുന്നു. ഞങ്ങൾ പൂർണ നഗ്നമാവുകയാണ്, മനസ്സുകൊണ്ടും ശരീരം കൊണ്ടും. സ്പർശനങ്ങൾകൊണ്ട് ശരീരം ഒന്നാവുകയാണ്.\nഎന്റെ മുഖം പൂർണമായും അവളുടെ കഴുത്തിൽ പതിഞ്ഞിരുന്നു. മുഖങ്ങൾ കാണാതെ തന്റെ ശരീരത്തിൽ നിന്നും അവളുടെ ശരീരത്തിലേക്കുള്ള ഒഴുക്കാണ് സ്പർശം. മനസ്സുകൾ തമ്മിലുള്ള ഏകീകരണമാണ്. പരസ്പരം അടുക്കാനുള്ള എളുപ്പഴിയാണ്.\nഇരു ശരീരങ്ങളും വിയർത്തൊഴുകിയപ്പോൾ പുതപ്പു ഭേദിച്ചു രണ്ടു ശരീരങ്ങളും പുറത്തേക്ക് കടന്നു. കണ്ണുകളിലേക്ക് ഇടിച്ചു കയറിയ വെളിച്ചത്തെ കൈകൊണ്ട് മറച്ചു വയ്ക്കാൻ ശ്രമിച്ചപ്പോൾ പൊട്ടിച്ചിരികൾ കൊണ്ട് ചുവരുകൾ കുലുങ്ങിയതുപോലെ തോന്നി. മനസ്സുകൾ കൊണ്ട് സ്പർശിക്കാൻ എങ്ങനെയാണ് ഒരുവൾക്ക് കഴിയുന്നത് എന്നൊരു ചോദ്യം ബാക്കിയാക്കാതെ അത്ഭുതമെന്ന സർവയിലേക്ക് ഞാൻ കടന്നുപോവുകയായിരുന്നു.


Home » KERALAM » 18ന് മുകളില് പകുതിയിലധികം പേര്‍ക്കും കോവിഡ് വാക്സീന് ആദ്യ ഡോസ്\nതിരുവനന്തപുരം: സംസ്ഥാനത്ത് 18 വയസ്സിനു മുകളിലുള്ള പകുതിയിലധികം പേര്‍ക്ക് ആദ്യ ഡോസ് കോവിഡ് വാക്സീന് നല്‍കിയതായി ആരോഗ്യ മന്ത്രി വീണാ ജോര്‍ജ് അറിയിച്ചു. സംസ്ഥാനത്ത് ഇതുവരെ ഒന്നും രണ്ടും ഡോസ് ചേര്‍ത്ത് ആകെ 1,66,89,600 പേര്‍ക്കാണു വാക്സീന് നല്‍കിയത്. അതില് 1,20,10,450 പേര്‍ക്ക് ഒന്നാം ഡോസും 46,79,150 പേര്‍ക്ക് രണ്ടാം ഡോസുമാണ് നല്‍കിയത്. 18 വയസ്സിനു മുകളിലുള്ളവരുടെ ജനസംഖ്യയില് 50.04 ശതമാനം പേര്‍ക്ക് ഒന്നാം ഡോസും 19.5 ശതമാനം പേര്‍ക്ക് രണ്ടാം ഡോസും നല്‍കി.\n2011ലെ സെന്‍സസ് അനുസരിച്ച് ആകെ ജനസംഖ്യയുടെ 35.95 ശതമാനം പേര്‍ക്ക് ഒന്നാം ഡോസും 14 ശതമാനം പേര്‍ക്ക് രണ്ടാം ഡോസും നല്‍കി. കൂടുതല് ഡോസ് എത്തുന്ന മുറയ്ക്ക് പരമാവധി പേര്‍ക്ക് വാക്സീന് നല്‍കാനാണു ശ്രമം. സ്തീകളാണു വാക്സീന് സ്വീകരിച്ചവരില് മുന്നിലുള്ളത്. 86,70,691 സ്ത്രീകളും, 80,16,121 പുരുഷന്‍മാരുമാണ് വാക്സീനെടുത്തത്. 18നും 44 വയസ്സിനും ഇടയ്ക്ക് പ്രായമുള്ള 39,84,992 പേര്‍ക്കും 45നും 60 വയസ്സിനും ഇടയ്ക്ക് പ്രായമുള്ള 58,13,498 പേര്‍ക്കും 60 വയസ്സിന് മുകളിലുള്ള 68,91,110 പേര്‍ക്കും വാക്സീന് നല്‍കി. എറണാകുളം ജില്ലയാണ് ഏറ്റവുമധികം പേര്‍ക്ക് വാക്സീന് നല്‍കിയത്. തൊട്ടുപിന്നില് തിരുവനന്തപുരം ജില്ലയാണ്.\nതുള്ളിയും കളയാതെ, കിട്ടിയതിനേക്കാള് കൂടുതല് പേര്‍ക്ക് വാക്സീന് നല്‍കി കേരളം ദേശീയ ശ്രദ്ധ നേടിയിരുന്നു. സംസ്ഥാനത്തിനാകെ ഇതുവരെ 1,60,87,960 ഡോസ് വാക്സീനാണ് ലഭ്യമായത്. സംസ്ഥാനത്ത് ജനുവരി 16 മുതലാണ് വാക്സിനേഷന് ആരംഭിച്ചത്. ലഭ്യതക്കുറവ് കാരണം മുന്‍ഗണനാക്രമം അനുസരിച്ചാണു നല്‍കി വന്നത്. ജൂണ് അവസാനം മുതല് 18 വയസ്സിന് മുകളിലുള്ള എല്ലാവര്‍ക്കും നല്‍കാന് തുടങ്ങി. സംസ്ഥാനത്തെ മുഴുവന് ഗര്‍ഭിണികള്‍ക്കും വാക്സീന് നല്‍കാനായി ‘മാതൃകവചം’ എന്ന പേരില് ക്യംപെയ്‌നും ആരംഭിച്ചു.


പഴയ സ്മാര്‍ട്ട്ഫോണ് അല്ലെങ്കില് ടാബ്ലറ്റ് നല്ലൊരു സുരക്ഷാ ക്യാമറയായി ഉപയോഗിക്കാന് സാധിക്കും !! ,technology mobile phone Haggai Meltzer Salient Eyekeralaonlinenews.com | Malayalam news, kerala news, onlinenews,\nപഴയ സ്മാര്‍ട്ട്ഫോണ് അല്ലെങ്കില് ടാബ്ലറ്റ് നല്ലൊരു സുരക്ഷാ ക്യാമറയ...\nപഴയ സ്മാര്‍ട്ട്ഫോണ് അല്ലെങ്കില് ടാബ്ലറ്റ് നല്ലൊരു സുരക്ഷാ ക്യാമറയായി ഉപയോഗിക്കാന് സാധിക്കും !!\nUpdated: Wednesday 20 July 2016 11:13:17 AM\nഒരു പഴയ സ്മാര്‍ട്ട്ഫോണ് അല്ലെങ്കില് ടാബ്ലറ്റ് നിങ്ങളുടെ വീട്ടില് ഉണ്ടോ? എങ്കില് അത് നല്ലൊരു സുരക്ഷാ ക്യാമറയായി ഉപയോഗിക്കാന് ഒരുപാട് ആന്‍ഡ്രോയിഡ് ആപ്ലിക്കേഷനുകള് ലഭ്യമാണ്. നിങ്ങളുടെ പഴയ ഡിവൈസിനെ ഒരു നല്ല സെക്യൂരിറ്റി ക്യാമറയായി ഉപയോഗിക്കാനും സാധിക്കും.\nസാലിയന്റ് എൈ ആപ്പ് എന്ന സോഫ്റ്റ്വയര് ഉപയോഗിച്ച് പഴയ ഡിവൈസിനെ വെബ് ക്യാമറയായി ഉപയോഗിക്കുകയും അതില് എന്തെങ്കിലും കണ്ടാല് ഉടന് തന്നെ നിങ്ങള്‍ക്ക് അലര്‍ട്ട് തരുകയും ചെയ്യും. ഈ ഡിവൈസില് തന്നെ ഫോട്ടോകള് സേവ് ചെയ്യാനും അതില് തന്നെ ഫോണ് നമ്പറും ഈ മെയിലും വ്യക്തമാക്കാനും ഫോട്ടാകള് അതിലേക്ക് അയയ്ക്കാനും സാധിക്കും.\nആദ്യമായി സാലിയന്റ് എൈ എന്ന അപ്ലിക്കേഷന് ഡൗണ്‍ലോഡ് ചെയ്യുക. അതിനു ശേഷം സെറ്റിങ്ങ്സില് പോയി പാസ് വേഡ് നല്‍കി ക്യാമറ സെലക്ട് ചെയ്യുക. അതിനു ശേഷം ഇമൈല് അഡ്രസ്സും ഫോണ് നമ്പറും നല്‍കി റെജിസ്റ്റര് ചെയ്യുക. കൂടാതെ സാലിയന്റ് എൈ സെക്യൂരിറ്റി റിമോട്ട് ആപ്പ് നിങ്ങള്‍ക്ക് സൌജന്യമായി ലഭിക്കുകയും ചെയ്യും.\nRead more topics: technology, mobile phone, Haggai Meltzer, Salient Eye\nturnasmartphone intoahome security alarm system


2k Views by Blive News February 7, 2019, 7:47 am inNews\nന്യൂഡൽഹി: രാഷ്ട്രീയ കക്ഷികൾ തങ്ങളുടെ പ്ലാറ്റ്‌ഫോമിനെ ദുരുപയോഗം ചെയ്യുന്നതായി ശ്രദ്ധയിൽ പെട്ടിട്ടുണ്ടെന്നും അത്തരം ശ്രമങ്ങൾക്ക് കടിഞ്ഞാണിടുമെന്നും മുന്നറിയിപ്പ് നൽകി വാട്സ് അപ്പ്. കമ്പനിയുടെ കമ്മ്യൂണിക്കേഷൻ മേധാവി കാൾവൂഗാണ് പത്ര സമ്മേളനത്തിൽ ആരോപണം ഉന്നയിച്ചത്.\nവരാനിരിക്കുന്ന ലോക്സഭാ തെരഞ്ഞെടുപ്പ് കണക്കിലെടുത്ത് സാമൂഹ്യ മാധ്യമങ്ങൾക്ക് നിയന്ത്രണങ്ങൾ കൊണ്ടുവരാൻ സർക്കാർ തലത്തിൽ ആലോചനകൾ നടക്കുന്നതിനിടയിലാണ് വാട്സ് അപ്പിന്റെ മുന്നറിയിപ്പ് വന്നിരിക്കുന്നത് എന്നത് ശ്രദ്ധേയമാണ്. തെറ്റായ രീതിയിൽ തെരഞ്ഞെടുപ്പ് പ്രക്രിയയെ സ്വാധീനിക്കാനുള്ള ശ്രമങ്ങൾ നടത്തിയാൽ എകൗണ്ട് പൂട്ടുമെന്ന് ഫേസ് ബുക്കും ട്വിറ്ററും ഈയിടെ ഉപയോക്താക്കളെ അറിയിച്ചിരുന്നു. വാട്സ് അപ്പ് കൂടി ഇത്തരം ആരോപണവുമായി രംഗത്തെത്തിയതോടെ അതിന്റെ ഉപയോക്താക്കൾ കൂടുതൽ ജാഗ്രത കാട്ടേണ്ടിവരും.\nഐ ടി നിയമം ഭേദഗതി ചെയ്യാനുള്ള നീക്കങ്ങൾ നടക്കുന്നുണ്ട്. ഇൻസ്റ്റന്റ് മെസേജിങ് ആപ്പുകളായ വാട്സപ്പ്, ടെലഗ്രാം; ഫേസ് ബുക്കും ട്വിറ്ററും അടക്കമുള്ള മറ്റു ഓൺലൈൻ പ്ലാറ്റ്‌ഫോമുകൾ എന്നിവ തെരഞ്ഞെടുപ്പ് പ്രക്രിയയെ ദുരുപയോഗം ചെയ്യാനും വോട്ടർമാരെ അന്യായമായി സ്വാധീനിക്കാനുമുള്ള സാദ്ധ്യതകൾ ഏറെയാണ് എന്ന വിലയിരുത്തലാണ് ഇത്തരം നീക്കങ്ങൾക്കു പിന്നിൽ.\nഏതാനും മാസങ്ങളായി ഞങ്ങൾ ഇക്കാര്യം രാഷ്ട്രീയ പാർട്ടികളുമായി ചർച്ച ചെയ്തു വരികയാണ്. വാട്സ് അപ്പ് ഒരു ബ്രോഡ് കാസ്റ്റിംഗ് പ്ലാറ്റ് ഫോമല്ല. സ്വകാര്യമായ ആശയവിനിമയമാണ് അതിന്റെ രൂപീകരണോദ്ദേശ്യം. എന്നാൽ ഇലക്ഷൻ പ്രചരണം പോലുള്ള ആവശ്യങ്ങൾക്ക് വാട്സപ്പ് അന്യായമായി ഉപയോഗപ്പെടുത്തുന്നത് ശ്രദ്ധയിൽ പെട്ടിട്ടുണ്ട്. നിക്ഷിപ്ത താല്പര്യങ്ങളാണ് ഇതിനുപിന്നിലുള്ളത്. സന്ദേശങ്ങൾ വ്യാപകമായി പ്രചരിപ്പിക്കാനായി യാന്ത്രികമായി റോബോട്ടുകളെപ്പോലെ ഉപയോഗിക്കുന്ന വാട്സപ്പ് എകൗണ്ടുകളെപ്പറ്റിയുള്ള വിവരങ്ങൾ ശേഖരിക്കുന്നുണ്ട്. അത്തരം എകൗണ്ടുകൾ പൂട്ടേണ്ടതായി വരും, വൂഗ് വ്യക്തമാക്കി.\nഎന്നാൽ ബാഹ്യമായ അമിത നിയന്ത്രണങ്ങൾ അടിച്ചേൽപ്പിക്കുന്നതിനോട് തങ്ങൾക്ക് യോജിപ്പില്ല എന്നും വൂഗ് കൂട്ടിച്ചേർത്തു.\nPrevious article കേരളത്തിന്റെ ലാപ്‌ടോപ് പദ്ധതി മുന്നോട്ട്\nNext article അങ്കണവാടി കുട്ടികള്‍ക്ക് മെഡിസിന് കിറ്റ്: 4.96 കോടി രൂപയുടെ ഭരണാനുമതി


Horoscope Today December 17, 2019: നിങ്ങളുടെ ഇന്നത്തെ ദിവസം, രാശി ഫലം\nHoroscope Today December 17 2019 Aries Capricorn Taurus Scorpio Sagittarius Gemini Cancer Check Astrology Prediction\nHoroscope Today December 17, 2019: നിങ്ങളുടെ ഇന്നത്തെ ദിവസം, രാശി ഫലം\nHoroscope Today December 17, 2019: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡല് എഴുതുന്നു\nDecember 17, 2019 07:17:50 am\nചൊവ്വയാണ് ഇന്നത്തെ ഗ്രഹം. പൊതുവെ യുദ്ധത്തിന്‍റെ ഗ്രഹമെന്നുള്ള പേരുണ്ടെങ്കിലും പണ്ട് കര്‍ഷകരുടെ ഗ്രഹമായാണ് ചൊവ്വയെ പരിഗണിച്ചിരുന്നത്. അതുകൊണ്ട് തന്നെ അക്കാലത്ത് സമൃദ്ധിയുടെയും വികസനത്തിന്‍റെയും പ്രതീകമായിരുന്നു. ചുരുക്കത്തില് ചൊവ്വയുടെ സഹായമില്ലാതെ നമുക്കൊന്നും ചെയ്യാന് കഴിയില്ല. ഈ ഗ്രഹമില്ലാതായാല് നമ്മുടെ നിലനില്‍പ്പും ഭീഷണിയിലാകും.\nമറ്റുള്ളവര് സ്വാതന്ത്ര്യം വലിയ തോതില് ആഗ്രഹിക്കുമ്പോള്, നിങ്ങള് അതിന് അര്‍ഹരായ വ്യക്തിയാണ്. എവിടെ അതിര്‍വരമ്പിടണമെന്ന് അറിയാത്തതിനാല്, കുഞ്ഞുങ്ങളുമായുള്ള നിങ്ങളുടെ ബന്ധം മാത്രമാണ് അല്‍പം ആശങ്കയുളവാക്കുന്നത്. ആര്‍ദ്രതയും അനുകമ്പയും കൂടിക്കലര്‍ന്ന ഉറച്ച ബന്ധമാണ് വേണ്ടതെന്ന് നിങ്ങള്‍ക്ക് അറിയാമെങ്കിലും അങ്ങനെയാകാന് കഴിയുന്നില്ലെന്നതാണ് പ്രശ്നം.\nനിങ്ങളുടെ കഴിവുകള് ലോകത്തിന് മുന്നില് പ്രകടിപ്പിക്കാന് താല്‍പര്യമുള്ള വ്യക്തിയായിരിക്കില്ല. ഈ അടുത്ത് നിങ്ങള് കൊണ്ടുവന്ന വിചിത്രമായ ആശയങ്ങളില് നിന്ന് എല്ലാവര്‍ക്കും പഠിക്കാനുണ്ട്. വീട്ടിലെ നിങ്ങളുടെ സ്ഥാനം ഉറപ്പിക്കാനുള്ള ശ്രമങ്ങള് ഇതിനോടകം തുടങ്ങിക്കാണും. കഴിഞ്ഞ കാലങ്ങളിലെ പഴയ തെറ്റിദ്ധാരണകളും കുഴപ്പങ്ങളും ഉപേക്ഷിച്ച് വേണം പുതിയ തുടക്കമിടാന്.\nഔദ്യോഗികമേഖലയില് നിങ്ങള്‍ക്കുളള സ്വാധീനം ശക്തവും പ്രയോജനപ്രദവുമായതിനാല് ജോലി സ്ഥലത്തെ കാര്യങ്ങള് ഭദ്രമാണ്. അടുത്ത രണ്ട് മാസങ്ങളിലും മീറ്റിങ്ങുകളും അഭിമുഖങ്ങളും കോണ്‍ഫ്രന്‍സുകളുമായ് നിങ്ങള് തിരക്കിലാകും. അത് കൊണ്ട് തയ്യാറായിരിക്കുക.\nചുറ്റുമുള്ളവരുണ്ടാക്കിയ സംഘര്‍ഷങ്ങളും അസ്വസ്ഥതകളും വൈരുദ്ധ്യങ്ങളുമെല്ലാം, നെപ്ട്യൂണ്, പ്ലൂട്ടോ, യുറാനസ് ഗ്രഹങ്ങളുടെ സ്വാധീനത്താലാണ്. അതുകൊണ്ട് വൈകാരിക സംഘര്‍ഷങ്ങളെല്ലാം ഒരു സ്ഥലത്തേക്ക് മാറ്റി വയ്ക്കുക.\nനിങ്ങളുടെ സ്വപ്നങ്ങള് സാക്ഷാല്‍ക്കരിക്കുന്നതിന് എന്തൊക്കെ ആവശ്യമാണോ അതൊക്കെ മടി കൂടാതെ ചെയ്യുക. അതിന് ഒരു രൂപയോ ഒരു മില്യണോ ആയാലും മടിക്കണ്ട. നിങ്ങള് നിങ്ങളെത്തന്നെ പ്രോല്‍സാഹിപ്പിക്കുക എന്നതാണ് പ്രധാനം.\nഅടുത്ത കുറച്ച് ദിവസങ്ങള് ഗ്രഹങ്ങളുടെ സ്വാധീനത്താല് വൈകാരികമായ മേഖലകളിലും റൊമാന്‍റിക് ജീവിതത്തിലും തിരിച്ചടികളുണ്ടാകിനിടയുണ്ട്. മറ്റുള്ളവരെ ശരികള്‍ക്കൊപ്പമെത്തുന്നതിനുവേണ്ടി വലിയ ഒരു പരിശ്രമം നിങ്ങള്‍ക്ക് വേണ്ടി വരും. ഒരിക്കല് ആ തലത്തിലേക്ക് എത്തിയാല് പിന്നീട് മറ്റുള്ളവരുടെ ആഗ്രഹങ്ങള്‍ക്കൊത്ത് പെരുമാറാന് നിങ്ങള്‍ക്കാവും.\nചെറിയ ചെറിയ അപകടങ്ങള് നിങ്ങള്‍ക്ക് തുടര്‍ച്ചയായ് നേരിടേണ്ടി വന്നേക്കാം. വലിയ ആളുകളെയും വലിയ ഇടപാടുകളും കൈകാര്യം ചെയ്യുമ്പോള് കൂടുതല് ശ്രദ്ധ കൊടുക്കുക. എല്ലാത്തിനും കാരണമാകുന്നത് അശ്രദ്ധയാണെന്നതിനാല് ഒറ്റ പരിഹാരമേ ഉളളൂ, കരുതലോടെയിരിക്കുക. അതുപോലെ നിങ്ങളുമായ് തെറ്റിപ്പിരിഞ്ഞ ജോലിക്കാരുണ്ടെങ്കില് അവരുടെ മേലും ഒരു കണ്ണ് വേണം.\nവ്യാപാരവും സന്തോഷവും നിഗൂഢമായ പല വഴികളിലൂടെ ബന്ധപ്പെട്ടിരിക്കുന്നു. വില കൂടിയ വസ്തുക്കളുടെ വ്യാപാരവും കലാരംഗത്തുള്ള നിക്ഷേപങ്ങളും എത്രയും പെട്ടെന്ന് പൂര്‍ത്തിയാക്കുക. അതേസമയം തന്നെ ജോലിയെ ബാധിക്കുന്ന ക്രമീകരണങ്ങളും വാഗ്ദാനങ്ങളും ചെയ്ത് അവസാനിപ്പിക്കുക.\nനിങ്ങള്‍ക്ക് നല്ല ആശയങ്ങളുണ്ടെങ്കില് അപേക്ഷകള് നല്‍കാനും അഭിമുഖ പരീക്ഷകളില് പങ്കെടുക്കാനും ചര്‍ച്ചകള് കൈകാര്യം ചെയ്യാനും അനുയോജ്യമായ ദിവസമാണ്. റൊമാന്‍റിക് ജീവിതത്തിലുണ്ടായ ചില സങ്കീര്‍ണതകള് അവസാനിക്കുകയോ അത്ര പ്രസക്തമല്ലാതാവുകയോ ചെയ്തേക്കാം.\nനിങ്ങളുടെ രാശിയില് അല്‍പം മോശം സമയമാണ് കാണുന്നത് അതുകൊണ്ട് തന്നെ, അല്‍പം കഠിനധ്വാനവും പരിഭ്രാന്തിയും നേരിടേണ്ട സമയമാണ്. നിങ്ങളുടെ ജന്മരാശിയെക്കുറിച്ച് കൂടുതല് ബോധ്യം വരുത്തുന്നതിന് വേണ്ടിയായിരിക്കാം ഇപ്പോഴുള്ള ഈ വെല്ലുവിളികള്. ഒന്നും ചെയ്യാതിരിക്കുന്നതിനേക്കാള് വലിയ ദുരന്തമില്ലെന്നുള്ള കാര്യം ഓര്‍മിക്കുക.\nലോകം നിങ്ങളുടെ ചിന്താഗതിക്കനുസരിച്ച് പോകുന്ന സമയമാണ്. അതിനര്‍ത്ഥം നിങ്ങള്‍ക്കുളള വഴികള് സ്വയം തെളിയുമെന്നല്ല, ലോകത്തിന് അതിന്‍റേതായ സ്വന്തം ആശയങ്ങളുണ്ട്. എന്നിരുന്നാലും ജീവിതം എന്തുവച്ച് നീട്ടിയാലും അത് നേരിടാന് നിങ്ങള് പ്രാപ്തരാണെന്നതാണ് വസ്തുത.


UIDAI has no power to verify citizenhip: Owaisi | യുഐഡിഎഐയ്ക്ക് പൗരത്വം തെളിയിക്കാനുള്ള അധികാരമില്ല: ഒവൈസി, അധികാര ദുര്‍വിനിയോഗമെന്ന്!! - Malayalam Oneindia\nPublished: February 19 2020, 17:57 [IST]\nഹൈദരാബാദ്: ഹൈദരാബാദില് യുഐഡിഎഐ അതോറിറ്റിയുടെ 127 പേര്‍ക്ക് നോട്ടീസ് അയച്ച സംഭവത്തിനെതിരെ ഹൈദരാബാദ് എംപി. യുഐഡിഎഐയ്ക്ക് പൗരത്വം തെളിയിക്കാനുള്ള അധികാരമില്ലെന്നാണ് അസദുദ്ദീന് ഒവൈസി ചൂണ്ടിക്കാണിച്ചത്. തെറ്റായ രേഖകള് ഹാജരാക്കി ആധാര് കാര്‍ഡ് സ്വന്തമാക്കിയെന്ന ആരോപണമുയര്‍ന്നതോടെയാണ് യുഐഡിഐഎ 127 പേര്‍ക്ക് ഇക്കാര്യത്തില് വേരിഫിക്കേഷന് ഹാജരാകാന് ആവശ്യപ്പെട്ട് നോട്ടീസ് അയച്ചത്.\nആധാറില് പേര് ചേര്‍ക്കാന് ഉപയോഗിച്ച രേഖകളുടെ വേരിഫിക്കേഷന് പൂര്‍ത്തിയാക്കാനും പൗരത്വം തെളിയിക്കാനുമാണ് നോട്ടീസിലെ ആവശ്യം. അല്ലാത്ത പക്ഷം ആധാര് കാര്‍ഡ് സസ്പെന്‍ഡ് ചെയ്യുകയോ റദ്ദാക്കകുകയോ ചെയ്യുമെന്നും അതോറിറിറ്റി നോട്ടീസില് ചൂണ്ടിക്കാണിക്കുന്നു.\nയുഐഡിഎഐ ചട്ടങ്ങള് പാലിച്ചില്ലെന്നും അധികാര ദുര്‍വിനിയോഗം നടത്തിയെന്നുമാണ് ഒവൈസി ആരോപിക്കുന്നത്. ജനങ്ങളില് ഭീതി വളര്‍ത്തുക മാത്രമാണ് ഇതിന്റെ ഫലം. യുഐ‍ഡിഎഐയ്ക്ക് ജനങ്ങളുടെ പൗരത്വം തെളിയിക്കുന്നതിനുള്ള അധികാരമില്ല. തെറ്റായി ആധാര് അനുവദിച്ചിട്ടുണ്ടെങ്കില് അതുമായി ബന്ധപ്പെട്ട പരിമിതമായ അധികാരങ്ങള് മാത്രമാണ് അതോറിറ്റിക്ക് ഉള്ളതെന്നും അദ്ദേഹം ചൂണ്ടിക്കാണിക്കുന്നു.\n127 പേരോടും ഫെബ്രുവരി 20ന് ഡെപ്യൂട്ടി ഡയറക്ടര്‍ക്ക് മുമ്പാകെ ഹാജരാകാനും പൗരത്വം തെളിയിക്കുന്നതിനുള്ള രേഖകള് സമര്‍പ്പിക്കാനുമാണ് നിര്‍ദേശിച്ചിട്ടുള്ളത്. ഇന്ത്യന് പൗരനല്ലെങ്കില് എങ്ങനെയാണ് ഇന്ത്യയിലെത്തിയതെന്ന് നിയമപരമായി തെളിയിക്കാനും നോട്ടീസില് ആവശ്യപ്പെടുന്നുണ്ട്. വ്യാജ ആധാര് കാര്‍ഡുകളെക്കുറിച്ച് തെലങ്കാന പോലീസ് നല്‍കിയ വിവരത്തിന്റെ അടിസ്ഥാനത്തിലാണ് ആളുകള്‍ക്ക് നോട്ടീസ് അയച്ചതെന്നാണ് യുഐഡിഎഐ വാദം. അനധികൃത കുടിയേറ്റക്കാര്‍ക്ക് ആധാര് കാര്‍ഡ് ലഭിക്കുന്നതിനുള്ള യോഗ്യതയില്ല. പ്രാഥമികാ അന്വേഷണത്തില് ഇക്കാര്യം കണ്ടെത്തിയതുകൊണ്ടാണ് നോട്ടീസ് അയച്ചതെന്നും യുഐഡിഎഐ ചൂണ്ടിക്കാണിക്കുന്നു.\nUIDAI has no power to verify citizenhip: Owaisi\nStory first published: Wednesday, February 19, 2020, 17:57 [IST]


പുറത്തെ കടുത്ത വെയിലിൽ നടന്നതുകൊണ്ടാവണം അച്ഛന്റെ പഴകിയ ആ കുപ്പായം വിയർത്തുനനഞ്ഞ് ശരീരത്തോട് ഒട്ടിയിരുന്നു – Viral in kerala\nപുറത്തെ കടുത്ത വെയിലിൽ നടന്നതുകൊണ്ടാവണം അച്ഛന്റെ പഴകിയ ആ കുപ്പായം വിയർത്തുനനഞ്ഞ് ശരീരത്തോട് ഒട്ടിയിരുന്നു\n“അല്ല നിങ്ങളൊന്നും കഴിക്കാതെ ഓഫീസിലേക്ക് പോകുവാണോ… ”\n” എനിക്കു വേണ്ടടീ… ഇപ്പൊത്തന്നെ ലേറ്റായി…അവിടെ പിടിപ്പതു പണിയുണ്ട്… ഞാനിറങ്ങുവാ… ”\nഭാര്യയോടു യാത്ര പറഞ്ഞിറങ്ങുമ്പോൾ വരാന്തയിലിരുന്ന് ഇളകിയ കൈക്കോട്ട് ഉറപ്പിക്കുന്ന അച്ഛനെ ഞാൻ കണ്ടെങ്കിലും യാത്ര പറയാനൊന്നും നിന്നില്ല…\nഎങ്കിലും കണ്ണിൽ നിന്നുമായുംവരെ ഞാൻ പോകുന്നത് വരാന്തയിലിരുന്ന് നോക്കിയിരിക്കുന്ന അച്ഛനെ എനിക്ക് വണ്ടിയുടെ കണ്ണാടിയിലൂടെ കാണാമായിരുന്നു…\nഉച്ചയോടടുത്ത് കാണും… രണ്ടാം നിലയിലെ ഓഫീസിലെ ചില്ലിട്ട മുറിയിലിരുന്ന് ഫയലുകൾ നോക്കുന്നതിനിടയിൽ ദൂരെ ഓഫീസ് ഗേറ്റു കടന്നു വരുന്ന ഒരു വെള്ള മുണ്ടും ഷർട്ടും ധരിച്ച രൂപം കണ്ണിൽ ഉടക്കിയെങ്കിലും അതൊരിക്കലും അച്ഛനാകുമെന്ന് ഞാൻ കരുതിയിരുന്നില്ല…\nരാവിലെ കഴിക്കാതെ ഇറങ്ങിയതു കൊണ്ടുള്ള നല്ല വിശപ്പുണ്ട്,ജോലിയുടെ ടെൻഷൻ വേറെ. അതുകൊണ്ടാണ് ഒരു സിഗററ്റ് പുകയ്ക്കാനായായി ഓഫീസ് മുറിയിൽ നിന്നുമിറങ്ങിയത്.\nമുകളിലെ നിലയിൽ നിന്നും താഴെയിറങ്ങിയപ്പോഴാണ് താഴെ റിസപ്ഷനിലെ പെൺകുട്ടിയുടെ ഇംഗ്ലീഷിലുള്ള ചോദ്യങ്ങൾക്കുത്തരം നല്കാനാകാതെ വിളറിവെളുത്തു നിൽക്കുന്ന അച്ഛനെ ഞാൻ കണ്ടത്.\nപുറത്തെ കടുത്ത വെയിലിൽ നടന്നതുകൊണ്ടാവണം അച്ഛന്റെ പഴകിയ ആ കുപ്പായം വിയർത്തുനനഞ്ഞ് ശരീരത്തോട് ഒട്ടിയിരുന്നു. പൊടിപിടിച്ചു നിറം മങ്ങിയ ഒറ്റമുണ്ടിൻതലപ്പുകൊണ്ട് വിയർത്തു വാടിയ മുഖം ഇടയ്ക്കിടെ തുടക്കുന്നുമുണ്ട്.\nഅവിടെ ഉണ്ടായിരുന്നവർ പുച്ഛത്തോടെ അച്ഛനെ നോക്കി കമന്റ് പറയുന്നതും ചിരിക്കുന്നതും കേട്ട് എനിക്ക് നാണക്കേടുതോന്നി.\nഎന്നെ കണ്ടതും ആശ്വാസത്തോടെ അയാൾ എന്റെന്റെയടുത്തേക്കുവന്നു. വിയർത്തൊലിച്ച് മുഷിഞ്ഞ കുപ്പായവും മുണ്ടുമായി ഓഫീസിലേക്ക് കയറിവന്ന പരിഷ്കാരം തൊട്ടു തീണ്ടാത്ത മനുഷ്യനെ എനിക്കൊരു കുറച്ചിലായാണ് തോന്നിയത്.\n“അച്ഛനെന്തിനാ ഇപ്പൊ ഇങ്ങോട്ട് വന്നത്… എന്തെങ്കിലും ആവശ്യമുണ്ടെങ്കിൽ അവളോട് പറഞ്ഞാൽ പോരായിരുന്നോ…” -കെറുവിച്ച് ഞാൻ ചോദിച്ചു.\n” ഞാൻ… ഇതു തരാൻ വന്നതാ…” – കയ്യിലിരുന്ന കവർ എനിക്കു നേരേ നീട്ടി അച്ഛൻ പറഞ്ഞു.\n“ഇതെന്തായിത്… എന്താണേലും ഞാൻ വൈകിട്ടു വീട്ടിൽ വരുമ്പോ തന്നാൽ പോരായിരുന്നോ?… അച്ഛനീ വേഷത്തിലിങ്ങോട്ടു വരുന്നതെനിക്ക് നാണക്കേടാ… ” – ദേഷ്യത്തോടെ ഞാനാ കവർ വാങ്ങിയെങ്കിലും തുറന്നു നോക്കിയില്ല.\nഞാൻ അത്രയും പറഞ്ഞെങ്കിലും തിരിച്ചൊരക്ഷരം മിണ്ടാതെ തിരിച്ചു നടക്കാൻ തുടങ്ങിയ അച്ഛനോട് ഞാൻ വിളിച്ചുചോദിച്ചു… ” വണ്ടിക്കൂലി ഉണ്ടോ തിരിച്ചു പോകാൻ…. ”\nഎന്റെ ചോദ്യതിനുത്തരമായി അച്ഛന്റെ വിയർത്തൊട്ടിയ കുപ്പായത്തിന്റെ കീശയിലുണ്ടായിരുന്ന ഒരു മുഷിഞ്ഞ ഇരുപതു രൂപയുടെ നോട്ട് എന്നെ കീശയിൽ നിന്നെടുത്തു കാണിച്ചു.\nതിരിച്ച് ഓഫീസ് മുറിയിലെത്തിയതും അച്ഛൻ തന്ന ആ കവർ ഞാൻ മേശയിലേക്കിട്ടു… അപ്പോഴാണ് അതിൽ നിന്നും ഒരു ചോറ്റുപാത്രം ഉരുണ്ടുതാഴെ വീണത്.\nആ വീഴ്ചയിൽ അത് തുറന്ന് അതിൽ നിന്നു രണ്ടു മൂന്നു കുമ്പിളപ്പം തെറിച്ചു താഴെ വീണു.എന്റെ കണ്ണുകൾ നിറഞ്ഞു…ഞാൻ രാവിലെ ഭക്ഷണം കഴിക്കാതെയിറങ്ങിയത് കണ്ട് എനിക്കായി കൊണ്ടുവന്നതാ പാവം…\nകുമ്പിളപ്പം എനിക്കു ജീവനാണെന്നച്ഛനറിയാം…ഞാനതിൽ നിന്നുമൊരെണ്ണമെടുത്ത് കഴിച്ചു. ഉണ്ടായിരുന്ന വിശപ്പും ദേഷ്യവുമൊക്കെ അലിഞ്ഞില്ലാതായതുപോലെ തോന്നി.\nബാക്കിയുണ്ടായിരുന്നവ ചോറ്റുപാത്രത്തിലാക്കി ആ കവറിൽ വയ്ക്കുമ്പോഴാണ് ആ കവറിലുണ്ടായിരുന്ന മറ്റൊരു ചെറിയ കടലാസുപൊതി ഞാൻ കാണുന്നത്.\nഞാനതെടുത്ത് തുറന്നു നോക്കി. എന്റെ പേരിൽ അച്ഛൻ അടുത്തുള്ള അമ്പലത്തിൽ വഴിപാടു നടത്തിയ പ്രസാദമായിരുന്നു അതിൽ. അതിനോടൊപ്പമുണ്ടായിരുന്ന വഴിപാടു രസീതിലെ തിയതി കണ്ടപ്പോഴാണ് ഇന്നെന്റെ പിറന്നാളാണെന്ന് ഞാനറിഞ്ഞത്.\nഎന്റെ കണ്ണുകൾ നിറഞ്ഞൊഴുകി. പെട്ടെന്ന്തന്നെ ഓഫീസിൽ നിന്നിറങ്ങി വണ്ടിയെടുത്ത് അടുത്തുള്ള ബസ് സ്റ്റോപ്പിലേക്ക് പോയി നോക്കിയെങ്കിലും അച്ഛനെയവിടെ കണ്ടില്ല.\nകുറച്ചു കൂടി മുന്നോട്ടു പോയപ്പോഴാണ് പൊരിവെയിലിൽ റോഡ് സൈഡിലൂടെ നടക്കുന്ന അച്ഛനെ ഞാൻ കണ്ടത്. വണ്ടി നിർത്തി ഞാൻ അച്ഛന്റെ അടുത്തുചെന്നു.\n” അച്ഛനെന്തിനാ ഈ വെയിലത്തു നടന്നത്? ബസ് കിട്ടിയില്ലേ….” – വിങ്ങിപ്പൊട്ടിയാണതു ഞാൻ ചോദിച്ചത്.\n”രാവിലെ അമ്പലത്തിൽ പോയിരുന്നതുകൊണ്ട് കാലത്ത് ഒന്നും കഴിച്ചില്ലാരുന്നു… അതോണ്ട് ഞാനിപ്പൊ ഒരു മോരും വെള്ളം വാങ്ങിക്കുടിച്ചു… അത് കൊണ്ട് വണ്ടിക്കൂലി പോരാതെ വന്നു … പിന്നേം നിന്റെ ആപ്പീസിൽ വന്നാൽ നിനക്കിഷ്ടായില്ലെങ്കിലോ ന്നോർത്താ ഞാൻ നടന്നത്….” – വിക്കി വിക്കി അച്ഛൻ പറഞ്ഞൊപ്പിച്ചു.\nഅച്ഛന്റെ മറുപടി കേട്ട് ഞാൻ അച്ഛനെ കൈയ്യിൽപിടിച്ച് എന്തുപറയണമെന്നറിയാതെ വിങ്ങിപ്പൊട്ടി.\n“നീ വിഷമിക്കണ്ട …സമയത്തിന്റെയാ എല്ലാം… നിനക്കിപ്പൊ ഏഴരശനിയാണ്.അതോണ്ട് ഞാൻ അമ്പലത്തീ നിനക്കുവേണ്ടി ശയനപ്രദക്ഷിണോം ചെയ്തിട്ടുണ്ട്… ഇനി എല്ലാം നേരേയായിക്കോളും…. ” :- എന്റെ തലയിൽ തലോടി എന്നെ ആശ്വസിപ്പിക്കുന്നതിനിടെ അച്ഛൻ പറഞ്ഞു കൊണ്ടിരുന്നു…\nPrevious സൂപ്പർ ബൈക്കുകൾ മുതൽ ട്രാക്ടർ വരെ ഡ്രൈവിംഗ് ലോകത്ത് അത്ഭുതം സൃഷ്ടിച്ച മലയാളിപ്പെൺകുട്ടി\nNext കൂലിപ്പണിക്കാരന്റെ ഭാര്യ ആയതു കൊണ്ട് ഗർഭിണി അവാതിരുന്നില്ല, സുഖ പ്രസവം അവാതിരുന്നില്ല, വൈറലായി പെണ്‍കുട്ടിയുടെ കുറിപ്പ്


Social Media trolls mocking Argentina's defeat in Copa America against Brazil | വ്യാമോഹ് അര്‍ജന്റീന! കളി ഏതായാലും ട്രോള് ഏഷ്യാനെറ്റ് ന്യൂസിന്!!! രാഹുല് ഗാന്ധിയുടെ പാതയില് മിശിഹ - Malayalam Oneindia\nPublished: July32019, 13:32 [IST]\nഅങ്ങനെ കോപ്പാ അമേരിക്ക എന്ന സ്വപ്‌നവും അര്‍ജന്റീന എടുത്ത് മടക്കി വച്ചിരിക്കുകയാണ്. ബ്രസീലിനെ സെമിയില് തോല്‍പിച്ച് ഫൈനലില് കപ്പും എടുത്ത് വരുന്ന മെസ്സി എന്ന മിശിഹായെ സ്വഹ്നം കണ്ട് കഴിഞ്ഞിരുന്ന അര ഫാന്‍സ് എല്ലാം ഇപ്പോള് മുണ്ടും തലയില് ഇട്ട് ഓടി ഒളിക്കുകയാണ് എന്നൊക്കെയാണ് ബ്രാ ഫാന്‍സ് പറയുന്നത്.\nഎന്തിനേറെ, ഫൈനലില് കപ്പ് എടുക്കും എന്ന് വിചാരിച്ച് ഫ്‌ളക്‌സ് വരെ അടിച്ചുവച്ച ആരാധകരുണ്ട്. അവരുണ്ടെ നെഞ്ചിലേക്കാണ് കാനറി പക്ഷികള് രണ്ട് വെടിയുണ്ട തൊടുത്ത് വിട്ടത്. തിരിചാണെങ്കില് ഒരു റബ്ബര് വെടിയുണ്ട പോലും വയ്ക്കാന് ആയതും ഇല്ല.\nസോഷ്യല് മീഡിയയിലെ അര്‍ജന്റീന- ബ്രസീല് ഫാന്‍സ് യുദ്ധം കുപ്രസിദ്ധം ആണല്ലോ. ഇപ്പോള് അര്‍ജന്റീനയ്ക്ക് ഇങ്ങനെ ഒരു തോല്‍വി കൂടി വന്ന് പിണഞ്ഞപ്പോള് ആ യുദ്ധം മൂര്‍ദ്ധന്യാവസ്ഥയില് എത്തിയിരിക്കുകയാണ്. റൊസാരിയോയിലെ മുത്തശ്ശിയും കവിതയും എല്ലാം കൂടി ഇളക്കി മറിക്കുകയാണ് ട്രോളന്‍മാര്!\nഇത്തവണയും തോറ്റു അല്ലേ എന്ന് ആരാധകര് ചങ്ക് തകര്‍ന്ന് ചോദിക്കുമ്പോഴും ഒരു ഉത്തരം മാത്രമേ ഉള്ളൂ. അതാണല്ലോ ശീലം എന്നത് മാത്രം! എന്തൊക്കെ ആയിട്ടെന്താ...\nമുമ്പൊക്കെ കര്‍ണനേയും നെപ്പോളിയനേയും ഭഗത് സിങ്ങിനേയും മാത്രം സഹിച്ചാല് മതിയായിരുന്നു. ഇപ്പോള് മെസ്സിയും കൂടെ കൂടിയിട്ടുണ്ട്. എന്തായാലും കളിക്കുന്നതെപ്പോഴും ജയിക്കാന് വേണ്ടി മാത്രം ആയിരിക്കും!\nരണ്ട് ഗോളിന് തോറ്റു എന്ന കാര്യം മാത്രം സമ്മതിക്കില്ല. അവസാനം വരെ പൊരുതുകയായിരുന്നു. പിന്നെങ്ങനെയോ ബ്രസീല് ജയിച്ചു എന്ന് മാത്രം!\nഇപ്പോഴത്തെ ഒരു ട്രെന്‍ഡ് എന്ന് വച്ചാല് ഇങ്ങനെ ആണല്ലോ. ക്രിക്കറ്റ് മാത്രമല്ല, വേണേല് ഫുട്‌ബോളിലും ഏഷ്യാനെറ്റിന് ഇതൊക്കെ പറ്റും എന്നാണത്രെ ട്രോളന്‍മാര് കരുതുന്നത്!\nഅര്‍ജന്റീനയുടെ കളി മാത്രം കണ്ട് കൂടെ കൂടിയവര് അല്ല തങ്ങള് എന്നാണ് ആരാധകര് പറയുന്നത്. അപ്പോ പിന്നെ അവരുടെ കവിത എഴുത്ത് കണ്ട് കൂടെ കൂടിയതായിരിക്കും!\nവലിയ പുസ്തകം തന്നെ ആയിക്കോട്ടേ...\nഇനിയിപ്പോള് കാവിലെ പാട്ട് മത്സരം ഖത്തര് ലോകകപ്പ് ആണല്ലോ. അപ്പോള് പിന്നെ അതുവരെ കവിത എഴുതാന് ഒരു 200 പേജിന്റെ പുസ്തകം തന്നെ വേണ്ടി വരും!\nഅര്‍ജന്റീനയ്ക്ക് വേണ്ടി ഫ്‌ലക്‌സ് അടിക്കാന് സ്ഥിരം സംഭാവന ചെയ്യുന്നവരുടെ സ്ഥിതി ഒന്ന് ആലോചിച്ച് നോക്കിക്കേ... ഇനിയിപ്പോള് ടീം മാറുകയേ വഴിയുള്ളൂ!\nഈ ധോണിയുടേയും മെസ്സിയുടേയും കാര്യം ഒരുപോലെ ആണെന്ന്. പ്രീമിയര് ലീഗില് ക്ലബ്ബിന് വേണ്ടി കളിക്കുമ്പോള് ഒടുക്കത്തെ പെര്‍ഫോമന്‍സ് ആയിരിക്കും. രാജ്യത്തിന് വേണ്ടി കളിക്കുമ്പോള് ഇങ്ങനേയും!\nമെസ്സി സെഞ്ചുറി അടിച്ച് കാണുമോ\nഅര്‍ജന്റീന തോറ്റു എന്ന വാര്‍ത്ത ഏഷ്യാനെറ്റ് ന്യൂസില് എങ്ങനെ വരുമായിരുന്നു എന്നാണ് ഇപ്പോഴത്തെ ചര്‍ച്ച. ഒടുക്കം മെസ്സി സെഞ്ചുറി അടിച്ചു എന്നൊക്കെ വരുമോ ആവോ!\nബ്രസീലിനെ തോല്‍പിച്ച് കോപ്പ അമേരിക്ക ഫൈനലില് എത്തിയ അര്‍ജന്റീന ടീമിനെ അഭിനന്ദിച്ച് ഫ്‌ലക്‌സ് അടിച്ച ആ ആള് ഇപ്പോള് എവിടെ ആണോ ആവോ...\nറൊസാരിയോയിലെ തെരുവിലെ ആ മുത്തശ്ശിയെ ഒന്ന് വിളിച്ച് നോക്കിയതാ. ഇനിയിപ്പോള് 2022 വരെ ഉറക്കമാകുമത്രെ. അന്ന് ഉണര്‍ന്നിട്ട് വേണം കവിത എഴുതാന്!\nകളി തോറ്റതിന്റെ വിഷമത്തില് ഇങ്ങനെ കിടന്ന് കരഞ്ഞാലോ... ഒന്ന് ഏഷ്യാനെറ്റ് ന്യൂസ് വച്ച് നോക്കിയാല് അല്‍പം ആശ്വാസം കിട്ടിയാലോ എന്നാണ്!\nതിരഞ്ഞെടുപ്പ് തോറ്റതിന് പിറകേ രാജി പ്രഖ്യാപിച്ച ആളാണ് രാഹുല് ഗാന്ധി. ഇനിയിപ്പോള് രണ്ട് പേരും ഒരേ കണക്കാണോ എന്നാണ് സംശയം!\nകളി തോറ്റ സ്ഥിതിയ്ക്ക് ആരെ പുറത്താക്കണം എന്ന സംശയത്തില് ആയിരുന്നു. മെസ്സിയുടെ പേരെങ്ങാനും പറഞ്ഞാല് പിന്നെ തീര്‍ന്നു എന്ന് വിചാരിച്ചാല് മതി!\nതോറ്റെന്ന് ഉറപ്പിക്കാന് വരട്ടെ എന്നായിരുന്നത്രെ അവസാന നിമിഷവും അര്‍ജന്റീന ഫാന്‍സ് പറഞ്ഞത്. അതിന് മുമ്പായി ഒന്ന് ഏഷ്യാനെറ്റ് ന്യൂസ് വയ്ക്കുന്നത് നല്ലതായിരിക്കും എന്ന്!\nകളിയൊക്കെ തോറ്റ് പയ്യന്‍സ് അങ്ങ് റൊസാരിയോയില് എത്തിയിട്ട് മുത്തശ്ശിയെ ഒരു വിളിയാണത്രെ... മിശിഹാ ഇങ്ങെത്തിയെന്ന്!\nargentina brazil troll copa america lionel messi social media asianet news അര്‍ജന്റീന ബ്രസീല് കോപ്പ അമേരിക്ക ലയണല് മെസ്സി സോഷ്യല് മീഡിയ ഏഷ്യാനെറ്റ് ന്യൂസ്\nSocial Media trolls mocking Argentina's defeat in Copa America against Brazil\nStory first published: Wednesday, July 3, 2019, 13:32 [IST]


അല്മായശബ്ദം: എന്താണീ മാര് മണ്ടന്മാരുടെ പ്രശ്നം?\nകടപ്പാട് അലക്സ് കണിയാമ്പറമ്പില് (ഫെയിസ്ബുക്ക്)\nഇപ്പോള് കേരളത്തില് നടക്കുന്നത് മിതമായ ഭാഷയില് പറഞ്ഞാല് കത്തോലിക്കാ മെത്രാന്മാരുടെ Political Assertion ആണ്.\nഇവറ്റകളുടെ യാതൊരു സഹായവുമില്ലാതെ നരേന്ദ്ര മോഡി ഇന്ത്യന് പ്രധാനമന്ത്രി ആയി അധികാരമേറ്റു. ആയിടയ്ക്ക് അദ്ദേഹത്തെ കൈയിലെടുക്കാന് എന്തൊക്കെയോ അടവുകള് ഇറക്കിനോക്കി. ഒരു പ്രയോജനവും ഉണ്ടായില്ല. മോഡി തിരിഞ്ഞുപോലും നോക്കാതെ അയാളുടെ വഴിക്കുപോയി. ഇപ്പോള് ഘര് വാപസി എന്നും പറഞ്ഞ് കുഞ്ഞാടുകളെ തിരുമേനിമാരുടെ തൊഴുത്തില് നിന്നും അഴിച്ചുകൊണ്ടുപോകുന്നു..\nമോഡിയെ വിരട്ടിയാല് പണിപാളും എന്ന് തിരിച്ചറിയാനുള്ള ബുദ്ധിയൊക്കെ ഇവര്‍ക്കുണ്ട്. എങ്കില് ഉമ്മച്ചന്റെ മുതുകത്ത് കയറാം എന്ന് നിശ്ചയിച്ചു..\nഇവര്‍ക്കെന്താണ് വേണ്ടത്? മദ്യനിരോധനം? ഇവര് കുനിയാന് പറഞ്ഞാല് കുനിയുകയും, നിവരാന് പറഞ്ഞാല് നിവരുകയും ചെയ്യുന്ന അല്പബുദ്ധികളായ കുഞാടുകളുള്ള ഇടവകകളില് ഇവര്‍ക്ക് സമ്പൂര്‍ണ്ണമദ്യനിരോധനം ഏര്‍പ്പാടാക്കിക്കൂടെ? മദ്യം കഴിച്ചവര്‍ക്ക് കൂദാശ നിഷേധിക്കുക, അബ്കാരികളെ പള്ളിയില് അടുപ്പിക്കാതിരിക്കുക, അങ്ങിനെ എന്തെല്ലാം സമ്മര്‍ദ്ദതന്ത്രങ്ങള് ഇവരുടെ കൈയിലുണ്ട്. ഒന്നും വേണ്ട, തങ്ങളുടെ വീഞ്ഞുകുടി അങ്ങ് നിര്‍ത്താം എന്നെങ്കിലും തീരുമാനിക്കാന് ഒരു സര്‍ക്കാരിന്റെയും ഒത്താശ വേണ്ടല്ലോ.\nതൊണ്ണൂറ്റിയമ്പത് ശതമാനത്തില് കൂടുതല് കത്തോലിക്കരുള്ള രാജ്യങ്ങള് ലോകത്തുണ്ട്. മാള്‍ട്ട, പോളണ്ട്, തുടങ്ങിയവ ഉദാഹരണങ്ങള്.. അവിടെ പോയി മദ്യനിരോധനം നടത്തണം എന്നെന്തേ പറയാന് മടിക്കുന്നത്? വേണ്ട, വത്തിക്കാനിലെങ്കിലും ഇതൊന്നു നിര്‍ത്താന് ഇവരെക്കൊണ്ട് സാധിക്കുമോ?\nകഴിഞ്ഞ അഞ്ചു വര്‍ഷങ്ങളില് അമിതമദ്യപാനത്തിന് വൈദ്യചികിത്സ തേടിയിട്ടുള്ള വൈദികരുടെ പേരുകള് വെളിപ്പെടുത്തി, അവരെ വൈദികവൃത്തിയില് നിന്നൊഴിവാക്കാന് ആദ്യം ശ്രമിക്കുക.\nഎല്ലാ തിരുമണ്ടന്മാര്‍ക്കും ക്രിസ്തുമസാശംസ..\n(ഒരു തുള്ളി മദ്യം പോലും കഴിക്കാത്ത ഒരാളാണ് ഇതെഴുതിയത് എന്നുകൂടി കൂട്ടിച്ചേര്‍ക്കുന്നു..)\nമുറിവാല്: നിര്‍ബന്ധിത മതപരിവര്‍ത്തനം അംഗീകരിക്കാനാവില്ല - മാര് ആലഞ്ചേരി\nഅംഗീകരിക്കാന് ആരെങ്കിലും ആവശ്യപ്പെട്ടോ?\nPosted by അല്മായ ശബ്ദം at 8:08 AM\nsamuel koodal December 24, 2014 at 4:41 PM\nസത്യം സത്യമായി ഞാന് നിങ്ങളോട് പറയുന്നു : എന്റെ പരിചയ / സ്നേഹവലയത്തിലുള്ള കത്തോലിക്ക കത്തനാരന്മാര് മുഴുവന് എന്നല്ല തൊണ്ണൂറു ശതമാനവും മദ്യപാനികളാണ്! പിന്നെ മറ്റെകര്യം പറയേണ്ടല്ലോ?\nZach Nedunkanal December 24, 2014 at 5:12 PM\nഅത് കുഞാടുകളോട് പറഞ്ഞുള്ള ശീലംകൊണ്ട് വന്നുപോയതാണ്. അന്യ മതക്കാർക്ക് ക്രിസ്ത്യാനികളെപ്പോലെ പ്രേഷിതവേല ചെയ്യണമെങ്കിൽ നമ്മോടു ചോദിച്ചിട്ട് വേണം എന്ന് അങ്ങേരങ്ങ് വിചാരിച്ചു പോയി. ലോകമെങ്ങും പോയി സുവിശേഷം പ്രസംഗിക്കുക എന്ന് പറഞ്ഞത് യേശുവാണെന്നും സുവിശേഷം ക്രിസ്ത്യാനിക്ക് മാത്രമുള്ളതാണെന്നും ഉറച്ചുവിശ്വസിക്കുന്നവർക്ക് പുറംജാതിക്കാർ എന്നാ വച്ചോണ്ടാണ് പ്രസംഗിക്കാൻ നടക്കുന്നത് എന്നല്ലേ ചിന്തിക്കാനാവൂ. ക്ഷമിച്ചുകള!\nഅല്മായ ശബ്ദം December 27, 2014 at 7:21 AM\n"സഭയെ നിയന്ത്രിച്ചിരുന്ന ശക്തികള് സമ്പത്ത് വര്ദ്ധിപ്പിച്ച് സ്ഥാപനങ്ങള് ഉണ്ടാക്കി സഭ വളര്ത്തിയപ്പോഴും അടിസ്ഥാനവര്ഗ്ഗത്തിന് സ്വര്ഗ്ഗരാജ്യം തന്നെയാണ് വാഗ്ദാനം ചെയ്തത്.\nഅതായത് ഭൂമിയും സ്വത്തും മേലാളര്ക്കും സ്വര്ഗ്ഗരാജ്യം അടിയാനും.\nഇന്നും ഇതുതന്നെയാണ് അവസ്ഥ."\n- ആര്‍ച്ച് ബിഷപ്പ് റവ സ്റ്റീഫന് വട്ടപ്പാറ


'ഞാൻ ഉറങ്ങുകയായിരുന്നു', അവസാനമായി ബാലഭാസ്കർ പറഞ്ഞത് വെളിപ്പെടുത്തി ഡോക്ടർ | violinist balabhaskar death doctor statement proves that he was not driving\n'ഞാൻ ഉറങ്ങുകയായിരുന്നു', അവസാനമായി ബാലഭാസ്കർ പറഞ്ഞത് വെളിപ്പെടുത്തി ഡോക്ടർ\nThiruvananthapuram, First Published 31, Jul 2020, 8:35 PM\nഅപകടസമയത്ത് വാഹനമോടിച്ചിരുന്നത് ബാലഭാസ്കർ തന്നെയാണെന്നാണ് കൂടെയുണ്ടായിരുന്ന ഡ്രൈവർ അർജുൻ പറഞ്ഞിരുന്നത്. ഈ മൊഴി തെറ്റെന്ന് തെളിയിക്കുന്ന നിർണായകമായ വെളിപ്പെടുത്തലാണ് ഡോ. ഫൈസൽ നടത്തിയിരിക്കുന്നത്.\nതിരുവനന്തപുരം: വയലിനിസ്റ്റ് ബാലഭാസ്കറിന്‍റെ അപകടമരണവുമായി ബന്ധപ്പെട്ട കേസിൽ നിർണായകമൊഴിയുമായി തിരുവനന്തപുരം മെഡിക്കൽ കോളേജിലെ അത്യാഹിതവിഭാഗത്തിൽ ഡ്യൂട്ടിയിലുണ്ടായിരുന്ന ഡോക്ടർ. ഗുരുതരാവസ്ഥയിൽ ആശുപത്രിയിൽ കൊണ്ടുവന്നപ്പോഴും ബാലഭാസ്കറിന് ബോധമുണ്ടായിരുന്നുവെന്ന് രാത്രി ഡ്യൂട്ടിയിലുണ്ടായിരുന്ന ഡോ. ഫൈസൽ വെളിപ്പെടുത്തുന്നു. പത്ത് മിനിറ്റോളം ബാലഭാസ്കർ ബോധത്തോടെയിരുന്നുവെന്നും ഡോ. ഫൈസൽ പറയുന്നു.\nഎന്താണ് സംഭവിച്ചതെന്ന് ചോദിച്ചപ്പോൾ 'ഞാൻ ഉറങ്ങുകയായിരുന്നു, അപകടത്തിന്‍റെ ശബ്ദം കേട്ടാണ് ഉണർന്നത്' എന്ന് ബാലഭാസ്കർ പറഞ്ഞുവെന്നാണ് ഡോ. ഫൈസൽ വ്യക്തമാക്കുന്നത്. എന്താണ് സംഭവിച്ചതെന്ന് മനസ്സിലായില്ലെന്നും ബാലഭാസ്കർ ഡോ. ഫൈസലിനോട് പറഞ്ഞു. പത്ത് മിനിറ്റിനകം അവിടേക്ക് ബന്ധുക്കളെത്തിയെന്നും, പ്രാഥമിക ശുശ്രൂഷ ബാലഭാസ്കറിനും ഭാര്യയ്ക്കും കുഞ്ഞിനും നൽകിയതിന് പിന്നാലെ, ഇവരെ സ്വകാര്യ ആശുപത്രിയിലേക്ക് മാറ്റിയെന്നും ഡോ. ഫൈസൽ വ്യക്തമാക്കുന്നു.\nഡോ. ഫൈസലിന്‍റെ വാക്കുകൾ ഇങ്ങനെ:\n''ഞാൻ കോഴിക്കോട് മെഡിക്കൽ കോളേജിലാണ് പഠിച്ചത്. പക്ഷേ ഇന്‍റേൺഷിപ്പ് തിരുവനന്തപുരം മെഡിക്കൽ കോളേജിലായിരുന്നു. പത്ത് മിനിറ്റ് മാത്രമാണ് ഞാൻ പേഷ്യന്‍റുമായി സംസാരിച്ചത്. സർജറി വിഭാഗത്തിൽ ഇന്‍റേൺഷിപ്പിനിടെ കാഷ്വാലിറ്റി നൈറ്റ് ഡ്യൂട്ടി പോസ്റ്റിംഗ് ഉണ്ടായിരുന്ന സമയത്താണ് ഈ പേഷ്യന്‍റിനെ അവിടേക്ക് കൊണ്ടുവന്നത്. അർദ്ധരാത്രിയിലാണ് കൊണ്ടുവന്നത്. കൃത്യസമയം എനിക്ക് ഓർമയില്ല. ആക്സിഡന്‍റായി രണ്ട് മൂന്ന് പേരെ കൊണ്ടുവന്നിരുന്നല്ലോ. അതിൽ ബാലഭാസ്കറിന്‍റെ അടുത്ത് പോയി സംസാരിച്ചത് ഞാനാണ്. അദ്ദേഹത്തിന്‍റെ അടുത്ത് പോയപ്പോൾ അങ്ങേർക്ക് ബോധമുണ്ടായിരുന്നു. വീഡിയോസിലൊക്കെ കണ്ട് പരിചയമുള്ളതുകൊണ്ട്, അദ്ദേഹത്തെ കണ്ടപ്പോൾ എനിക്ക് മനസ്സിലായി. ബാലഭാസ്കറല്ലേ എന്ന് ചോദിച്ചു, പുള്ളി അതേ എന്ന് മറുപടി പറഞ്ഞു. എന്താണ് സംഭവിച്ചത് എന്ന് ചോദിച്ചപ്പോൾ പുള്ളിക്ക് കൃത്യമായി ഓർമയില്ലായിരുന്നു. ആക്സിഡന്‍റാണോ എന്ന് എടുത്തെടുത്ത് ചോദിച്ചപ്പോഴാണ്, ഉറങ്ങുവായിരുന്നു എന്നും വലിയ ശബ്ദം കേട്ടപ്പോഴാണ് ഓർമ വന്നതെന്നുമാണ് അങ്ങേര് പറഞ്ഞത്. വൈഫ് ലക്ഷ്മി അവിടെ കരയുന്നുണ്ടായിരുന്നു. ശബ്ദം കേട്ട് ലക്ഷ്മിയാണോ അത് എന്ന് ചോദിച്ചു. എങ്ങനെ ഉണ്ടെന്ന് ചോദിച്ചു. അതെ ലക്ഷ്മിയാണ് എന്ന് ഞാൻ പറഞ്ഞു. കുഴപ്പമില്ല എന്നും പറഞ്ഞു. അങ്ങേര് വണ്ടിയോടിക്കുകായിരുന്നോ ഇല്ലയോ എന്നൊന്നും എനിക്ക് പറയാൻ പറ്റില്ല. പക്ഷേ, പിന്നീട് എക്സാമിൻ ചെയ്തപ്പോൾ അദ്ദേഹത്തിന് രക്തമൊലിക്കുന്നതായൊന്നും ശ്രദ്ധയിൽ പെട്ടില്ല. എന്താണ് സംഭവിച്ചതെന്ന് ചോദിച്ചപ്പോൾ അങ്ങേര് പറഞ്ഞത് രണ്ട് കൈകളും ഫീൽ ചെയ്യുന്നില്ല എന്നാണ്. അപ്പോൾത്തന്നെ സ്പൈനൽ കോഡിൽ പരിക്കേറ്റിരിക്കാമെന്ന് സംശയിച്ചിരുന്നു. അവിടന്ന് സ്കാനിംഗിന് എഴുതാൻ പോകുമ്പോഴേക്ക് റിലേറ്റീവ്‍സ് വന്നിരുന്നു. അവരെല്ലാം ചേർന്ന് അനന്തപുരിയിലേക്ക് പേഷ്യന്‍റിനെ ഷിഫ്റ്റ് ചെയ്യുകയാണെന്ന് പറഞ്ഞു. ആംബുലൻസും വന്നു. അപ്പോഴേക്ക് അദ്ദേഹത്തെ ഇവിടന്നുള്ള സർട്ടിഫിക്കറ്റോടെ ഷിഫ്റ്റ് ചെയ്യുകയായിരുന്നു'', എന്ന് ഡോ. ഫൈസൽ.\nസ്വർണക്കടത്തുമായി ബാലഭാസ്കറിന്‍റെ അപകടമരണത്തിന് ബന്ധമുണ്ടെന്ന് ബന്ധുക്കളുൾപ്പടെ നേരത്തേ ആരോപിച്ചിരുന്നതാണ്. അന്ന് പൊലീസ് അന്വേഷണം താൽക്കാലികമായി അവസാനിപ്പിച്ചെങ്കിലും വിവാദങ്ങൾ ഒടുങ്ങാത്തതിനെത്തുടർന്ന് സംസ്ഥാനസർക്കാർ കേസന്വേഷണം സിബിഐയ്ക്ക് വിടാൻ ശുപാർശ ചെയ്തു. പിന്നീട് തിരുവനന്തപുരം വിമാനത്താവളം വഴിയുള്ള സ്വർണക്കടത്തിന്‍റെ കൂടുതൽ വിവരങ്ങൾ പുറത്തുവന്നതോടെയാണ് സിബിഐ കേസന്വേഷണം ഏറ്റെടുത്തതായി പ്രഖ്യാപിക്കുന്നത്. ഈ അന്വേഷണത്തിൽ സത്യം തെളിയുമെന്നാണ് പ്രതീക്ഷയെന്ന് ബാലഭാസ്കറിന്‍റെ അച്ഛൻ കെ സി ഉണ്ണി പറയുകയും ചെയ്തിരുന്നു.\nLast Updated 31, Jul 2020, 8:43 PM


ഉടനെത്തുന്നു പുത്തൻ റോയൽ എൻഫീൽഡ് ക്ലാസിക് ബൈക്കുകൾ - Malayalam DriveSpark\nഉടനെത്തുന്നു പുത്തൻ റോയൽ എൻഫീൽഡ് ക്ലാസിക് ബൈക്കുകൾ\nPublished: Friday, December 30, 2016, 10:41 [IST]\nഇന്ത്യൻ ബൈക്ക് നിർമാതാക്കളിൽ മുൻനിരയിലുള്ള റോയൽ എൻഫീൽഡ് ക്ലാസിക് ശ്രേണിയിലുള്ള പുത്തൻ ബൈക്കിനെ അവതരിപ്പിച്ചു. പുത്തൻ നിറത്തിൽ അവതരിപ്പിച്ച ക്ലാസിക് മോട്ടോർസൈക്കിളിന്റെ ചിത്രം ഒരു ഡ്രൈവ്‌സ്പാർക് വായനക്കാരനാണ് ഞങ്ങളുമായി പങ്കുവെച്ചത്.\nക്ലാസിക് 350 മോട്ടോർസൈക്കിളിന്റെ ചിത്രമാണിപ്പോൾ വെളിപ്പെട്ടിരിക്കുന്നത്. മാത്രമല്ല അല്പം ചില മാറ്റങ്ങളോടെ ക്ലാസിക് 500 മോട്ടോർസൈക്കിളിനേയും അവതരിപ്പിക്കാനുള്ള സാധ്യതയുണ്ട്.\nപുതുവർഷത്തിൽ പുതുക്കിയ ബൈക്കുകളുമായി എത്തി ഉപയോക്താക്കളുടെ ശ്രദ്ധപിടിച്ചു പറ്റുക എന്ന ലക്ഷ്യമാണ് കമ്പനി മുന്നിൽ കാണുന്നത്.\nപുതുക്കിയ നിറം, സ്റ്റിക്കറുകൾ, വെളുത്ത ബോർഡർ നൽകിയിട്ടുള്ള പുത്തൻ സീറ്റ് എന്നിവ ഉൾക്കൊള്ളിച്ചുകൊണ്ടാണ് ബൈക്കിന്റെ മോടി കൂട്ടിയിരിക്കുന്നത്.\nജിടി ബ്ലൂ, ജിടി റെഡ്, സ്കൈ ബ്ലൂ എന്നീ പുത്തൻ നിറങ്ങളിലാണ് 350 ക്ലാസിക് മോട്ടോർസൈക്കിളുകൾ അവതരിക്കുന്നത്. ക്ലാസിക് 500 മോഡൽ ഇതുവരെ വെളിപ്പെടുത്താതിനാൽ കൂടുതൽ വിവരങ്ങൾ വ്യക്തമല്ല.\nഎൻജിൻ സംബന്ധമായിട്ടുള്ള മാറ്റങ്ങളോന്നും പുതിയ 350 മോട്ടോർസൈക്കിളിൽ വരുത്തിയിട്ടില്ലെന്നാണ് കമ്പനി വ്യക്തമാക്കിയിട്ടുള്ളത്. ഇന്ത്യയിലും അതുപോലെ വിദേശത്തും ഒരുപോലെ മികച്ച വില്പനയാണ് റോയൽഎൻഫീൽഡ് കാഴ്ച വെച്ചുകൊണ്ടിരിക്കുന്നത്.\nപുതുക്കിയ ബൈക്ക് ശ്രേണിയെ വിപണിയിൽ എത്തിക്കുന്നതോടെ കുടുതൽ വില്പനയുമാണ് കമ്പനി ലക്ഷ്യം വയ്ക്കുന്നത്.\nക്ലാസിക് ശ്രേണിയിലുള്ള പുതുക്കിയ ബൈക്കുകളെ 2017 ആദ്യത്തോടുകൂടി വിപണിയിൽ അവതരിപ്പിക്കുമെന്നാണ് പ്രതീക്ഷിക്കുന്നത്.\nഒരപൂർവ്വ ബൈക്കുമായി ഡുക്കാട്ടി ഇന്ത്യയിൽ\nയുവാക്കളെ ഹരംകൈള്ളിക്കാൻ മൂന്ന് കരുത്തൻ ബൈക്കുകളുമായി ബെനലി\nEXCLUSIVE! Leaked Images Reveals 2017 Royal Enfield Motorcycles In New Colours\nStory first published: Friday, December 30, 2016, 10:41 [IST]


അടിച്ചാല് ആമയും ആകാം – Boolokam\nഅടിച്ചാല് ആമയും ആകാം\nചൈനയിലെ ഹുനാന് പ്രവിശ്യയുടെ തലസ്ഥാനമായ ചാങ്ഷയിലെ അന്തര് ദേശീയ വിമാന താവളത്തില് ഇറങ്ങി മൂന്നു മണിക്കൂര് റോഡ് മാര്‍ഗ്ഗം പോകണം യൂയാങ്ങ് എന്ന ചെറു നഗരത്തില് എത്താന് . പ്രസിദ്ധമായ യൂയാങ്ങ് ടവറിന്റെ നാട്ടില് നിന്നും ചെറിയ യാത്ര മാത്രം മതി രാഷ്ട്ര പിതാവ്, ചെയര്‍മാന് മാവോ സെ തൂങ്ങിന്റെ ജന്മ നാടായ ഷാവോഷാന് ഗ്രാമത്തിലേക്ക്. ഊഷ്മ മാപിനിയില് പൂജ്യത്തിനും ഏറെ താഴെ രേഖപ്പെടുത്തിയ ഒരു ശിശിര കാലത്താണ് ഞാന് യൂയാങ്ങിലേക്ക് സ്ഥലം മാറി വന്നത്. അമ്പതു വര്‍ഷത്തിനുള്ളില് ഏറ്റവും കൂടുതല് തണുത്ത പുതു വല്‍സരത്തില് യൂയാങ്ങ് നഗരം മഞ്ഞിന്റെ പുതപ്പിനടിയില് വിറച്ചു കിടന്നു. ദേശീയ പാതയില് ജെ സി ബികള് നിരന്തരം മഞ്ഞ് വകഞ്ഞു മാറ്റി ഗതാഗത തടസ്സം നീക്കി കൊണ്ടിരുന്നു.\nതണുപ്പിനെ നേരിടാന് യൂയാങ്ങ് നിവാസികള് എരിവുള്ള ഭക്ഷണവും വീര്യമുള്ള മദ്യവും ശീലമാക്കി. നാട്ടിലെ പൊള്ളുന്ന ചൂടില് എനിക്കും എന്റെ നാട്ടുകാര്‍ക്കും ഇത് തന്നെ പഥ്യം. മുളം കുഴലില് വേവിച്ച ഡോങ്ങ് ടിങ്ങ് തടാകത്തിലെ വരാലും ബീജിങ്ങിലെ സവിശേഷമായ താറാവു വരട്ടിയതിനെ വെല്ലുന്ന ഇഞ്ചി ഇട്ടു മൊരിയിച്ച കാട്ടു താറാവിറച്ചിയും യൂയാങ്ങിന്റെ പോഷക സമൃദ്ധമായ ഊര്‍ജ ശ്രോതസ്സുകള് ആയിരുന്നു.\nമുറിയില് വന്നു കയറിയപ്പോള് തന്നെ മാനേജ്‌മെന്റിന്റെ വെല്‍കം ലെറ്ററും സമ്മാന പൊതിയും കണ്ടു. കാര്യമാത്ര പ്രസക്തമായ വെല്‍കം ലെറ്റര് മുന് കാലങ്ങളില് കിട്ടിയിട്ടുള്ള ഒന്നിന്റെ പകര്‍പ്പ് തന്നെയാണ്. ചിത്ര കടലാസ്സില് ഭംഗിയായി പൊതിഞ്ഞ് പിങ്ക് നിറത്തില് ഉള്ള റിബണ് കെട്ടിയ സമ്മാന പൊതി ഏറെ ആകര്‍ഷകം. നീണ്ട യാത്രയുടെ ക്ഷീണത്തിലും സമ്മാനം എന്തെന്ന് അറിയാനുള്ള ജിജ്ഞാസയില് ഞാന് അത് അപ്പോള് തന്നെ തുറന്നു. ഭംഗിയുള്ള പെട്ടിക്കുള്ളില് സുന്ദരമായ പരന്ന കുപ്പിയില് സ്വര്‍ണ്ണ നിറമുള്ള ദ്രാവകം മദ്യമാണ്. ഈ കൊടും തണുപ്പില് ഒരു മലയാളിക്ക് ആര്‍മാദിക്കാന് മറ്റെന്താണ് വേണ്ടത്\nഗ്ലാസ്സും വെള്ളവും ഉള്‍പ്പെടെ കുടി വട്ടങ്ങള് യുദ്ധകാല അടിസ്ഥാനത്തില് ഒരുങ്ങി. നാട്ടില് നിന്നും വന്ന എരിവുള്ള മിക്‌സ്ചര് പാക്കറ്റിന്റെ അരികു തുറന്നു കൂട്ടിരുത്തി. കോഫി മേശമേല് കുപ്പി നിവര്‍ത്തി അരുമയോടെ ഒന്ന് തലോടി. മുന്തിയ ഇനം ആണെന്ന് ഒറ്റ നോട്ടത്തില് അറിയാം. ആഢ്യത്വം വിളിച്ചോതുന്ന പെട്ടിയുടെ ഒരു വശത്ത് ചൈനീസില് ആണ് എഴുത്ത്, മറു പുറത്ത് ഇംഗ്ലീഷിലും. ചൈനയില് വന്നിട്ട് അഞ്ചുപത്ത് പിറന്നാളുകള് കഴിഞ്ഞെങ്കിലും ആ ഭാഷ വായിക്കാന് അന്നും ഇന്നും എനിക്കറിയില്ല. ഇംഗ്ലീഷില് എഴുതിയ വശം തിരിച്ചു പിടിച്ചു ജീവിതത്തില് ഇതുവരെ കാണാത്ത മദ്യത്തിന്റെ പേര് ഞാന് വായിച്ചത് ഇങ്ങനെ: ടര്‍ട്ടില് സ്‌നേക്ക് ലിക്വര്.\nപേരിന്റെ അര്‍ത്ഥം തലയില് കയറിയപ്പോള് പുറം കവറില് അച്ചടിച്ച രേഖാ ചിത്രങ്ങള് തെളിഞ്ഞു വന്നു. പത്തി വിരിച്ചു നില്‍ക്കുന്ന ഒരു പാമ്പിന് താഴെ തല ഉയര്‍ത്തി നില്‍ക്കുന്ന ആമ. അടിച്ചാല് ഇഷ്ടാനുസരണം ആമയോ പാമ്പോ ആകാം എന്നാണ് ഇതിന് അര്‍ഥം എന്ന് സൌകര്യ പൂര്‍വ്വം ഞാന് വ്യാഖ്യാനിച്ചു. ഒന്നിന് ഫലം രണ്ട്, ഈ ചൈനാ കാരുടെ ഒരു കാര്യം! രണ്ടെണ്ണം വിട്ടാല് പാമ്പ് അല്ലാതെ ആമ ആകാം എന്നാ മോഹം നമ്മുടെ നാട്ടില് നടപ്പില്ല.\nകഴിക്കേണ്ട വിധവും അളവും മനസ്സിലാക്കാന് പെട്ടിക്കുള്ളില് കണ്ട ലഖുലേഖയില് അച്ചടിച്ച ചിത്രത്തിന് താഴെ കുറിച്ച വിവരണത്തിലേക്ക് ഞാന് കടന്നു: ഡോങ്ങ് ടിങ്ങ് തടാകത്തില് കാണുന്ന സവിശേഷതയുള്ള സുവര്‍ണ്ണ ആമയെയും മൂന്നടി നീളമുള്ള മൂര്‍ഖന് പാമ്പിനെയും പ്രത്യക ഔഷധ കൂട്ടില് ചില്ല് ഭരണിയില് അടച്ചു വച്ചു ഏറെ നാളുകള്‍ക്ക് ശേഷം ശുദ്ധീ കരിച്ച് എടുക്കുന്നതാണ് ടര്‍ട്ടില് സ്‌നേക്ക് ലിക്വര്.\nയൂയാങ്ങിന്റെ പ്രത്യക ഉല്പന്നമായ മദ്യം കഴിച്ചു ഇഴയാന് തുടങ്ങിയാല് നാട്ടില് എത്തി മാത്രമേ സ്വരൂപം പ്രാപിക്കൂ എന്നെനിക്ക് മനസ്സിലായി. ജീവിതത്തില് ആദ്യമായി ഊരിയ വാള് നിരുപാധികം ഉറയിലിട്ട് ഞാന് സ്വാദേറിയ ഒരു കട്ടന് ചായ ഉണ്ടാക്കി.\nRelated Topics:90'sAladdinchina stories\nപാസ്സ്‌വേര്ഡ്  മറന്ന ദുഷ്യന്തന്


വയനാട്ടിലെ ആദിവാസി കോളനിയില് നിന്ന് ഒന്നര വയസ്സുള്ള പെണ്‍കുഞ്ഞിനെ കാണാതായി\n29 July 2019 2:54 AM GMT\nവയനാട്ടിലെ ആദിവാസി കോളനിയില് നിന്ന് പെണ്‍കുഞ്ഞിനെ കാണാതായി. പനമരം മാത്തൂര് പരിയാരം ആദിവാസി കോളനിയില് ഒന്നര വയസ്സില് താഴെ പ്രായമുള്ള പെണ്‍കുഞ്ഞിനെയാണ് കാണാതായത്. പൊയില് നായ്ക്ക കോളനിയിലെ ബാബു - മിനി ദമ്പതികളുടെ മകള് ദേവകിയെയാണ് കാണാതായിരിക്കുന്നത്.\nവനാതിര്‍ത്തി ആയതിനാല് വന്യമൃഗ ഭീഷണി നേരിടുന്ന പ്രദേശമാണിത്. വന്യമൃഗങ്ങള് ആക്രമിച്ചതോ തൊട്ടടുത്ത പുഴയില് അപകടത്തില് പെട്ടോയെന്നുമാണ് പ്രദേശവാസികള് സംശയിക്കുന്നത്. പനമരം പോലീസും നാട്ടുകാരും പ്രദേശത്ത് തിരച്ചില് തുടരുകയാണ്.\nRead: ആദിവാസി കുട്ടികളുടെ കാര്യം വരുമ്പോള് മാത്രം ‘പെട്ടെന്ന് തീര്‍ന്നു പോകുന്ന’ അലോട്ട്മെന്റുകള്; അര്‍ഹതയുണ്ടായിട്ടും ഇന്നും അധികാരികളുടെ വാതിലില് മുട്ടേണ്ടി വരുന്ന ശ്രീക്കുട്ടിയും ഷീനയും സാക്ഷ്യം\ntribalcolony tribalgirl TribalGirlMissing wayanad


Bankura Tourism, Travel Guide & Tourist Places in Bankura-NativePlanet Malayalam\nഹോം » സ്ഥലങ്ങൾ» ബാന്‍കുറ\nടൂറിസത്തിന്‍െറ കടന്നുകയറ്റത്തില് ഏറെ വികാസം പ്രാപിച്ച നഗരമാണ് ബാന്‍കുറ ടൗണ്‍ഷിപ്പ്. നിലവില് ഒരു ചെറുനഗരമായി വളര്‍ന്ന ഇവിടുത്തെ ജനസംഖ്യ ഒരുലക്ഷത്തി അമ്പതിനായിരമാണ്. പാരമ്പര്യത്തിലും സാംസ്കാരിക പൈതൃകത്തിലും ഉയര്‍ന്ന നിലവാരം പുലര്‍ത്തുന്ന ബാന്‍കുറയെ കുറിച്ച് മഹാഭാരത്തില് വരെ പരാമര്‍ശമുണ്ട്. ചൈനീസ് ചരിത്രവുമായും ഈ നഗരത്തിന് ബന്ധമുണ്ട്.\nനഗരത്തില് നിന്ന് ഒരു ചെറുയാത്ര നടത്തിയാലുള്ള ദൂരത്തില് നിരവധി വിനോദസഞ്ചാരകേന്ദ്രങ്ങളാണ് ഉള്ളത്. ബാന്‍കുറയില് നിന്ന് 50 കിലോമീറ്റര് ദൂരെ പടിഞ്ഞാറ് ഭാഗത്തെ സുസുനിയ മലനിരകളിലുള്ള പ്രകൃതിദത്ത ചുടുനീരുറവ ആകര്‍ഷണമാണ്. പടിഞ്ഞാറ് ഭാഗത്തുള്ള ബാന്‍കുറയിലെ ഏറ്റവും വലിയ മലയായ ബെഹരീനാഥ് ജൈനമതസ്ഥരുടെ പ്രധാന കേന്ദ്രമാണ്. ബാന്‍കുറയില് നിന്ന് 55 കിലോമീറ്റര് അകലെയുള്ള മുക്തിമണിപ്പൂരിലെ അണക്കെട്ടാണ് മറ്റൊരുപ്രധാന ആകര്‍ഷണം. ഇന്ത്യയിലെ രണ്ടാമത്തെ വലിയ എര്‍ത്ത് ഡാമാണ് ഇത്. ഇവ കൂടാതെ ചരിത്രപ്രാധാന്യമുള്ള നിരവധി ക്ഷേത്രങ്ങളും മുസ്ലിം ദേവാലയങ്ങളും ഇവിടെയുണ്ട്.\nബംഗാളി ചിത്രകലയും സംഗീതവും മറ്റുകലാരൂപങ്ങളുമെല്ലാം ബാന്‍കുറ ടൂറിസത്തിന്‍െറ വളര്‍ച്ചയില് പ്രധാന പങ്ക് വഹിക്കുന്നതാണ്. ടെറാകോട്ടയും പ്രധാന ആധുനിക കലാരൂപമാണ്. ഇവിടത്തെ എഞ്ചിനീയറിംഗ് കോളജുകളിലെ സംഗീത ബാന്‍റുകള് ടാലന്‍റ് ഷോകളിലും മറ്റും ശ്രദ്ധേയ പ്രകടനം കാഴ്ച വെച്ചിട്ടുള്ളതാണ്.\nഎല്ലാം കാണാം ബാന്‍കുറ ചിത്രങ്ങള്\nസന്ദര്‍ശിക്കാന് പറ്റിയ സമയം ബാന്‍കുറ\nകാണാം ബാന്‍കുറ കാലാവസ്ഥ\nഎങ്ങിനെ എത്തിച്ചേരാം ബാന്‍കുറ\nകൊല്‍ക്കത്തയില് നിന്ന് നാഷണല് ഹൈവേ രണ്ട് വഴി ഇവിടെയത്തൊം. 170 കിലോമീറ്ററാണ് കൊല്‍ക്കത്തയില് നിന്നുള്ള ദൂരം.\nകൊല്‍ക്കത്തയില് നിന്നും ബംഗാളിലെ പ്രമുഖ നഗരങ്ങളില് നിന്നുമുള്ള ട്രെയിനുകള് ബാന്‍കുറ റെയില്‍വേ സ്റ്റേഷനിലൂടെയാണ് കടന്നുപോകുന്നത്.\nകൊല്‍ക്കത്തയിലെ നേതാജി സുഭാഷ് ചന്ദ്രബോസ് അന്താരാഷ്ട്ര വിമാനത്താവളം ആണ് ഏറ്റവും അടുത്തുള്ള എയര്‍പോര്‍ട്ട്. ഇവിടെ നിന്ന് രാജ്യത്തെ പ്രമുഖ നഗരങ്ങളിലേക്കെല്ലാം വിമാന സര്‍വീസുകള് ഉണ്ട്.\nവീക്കെന്‍ഡ് ഗെറ്റ് എവേ ബാന്‍കുറ\n212 km From ബാന്‍കുറ\n168 km From ബാന്‍കുറ\n111 km From ബാന്‍കുറ\n157 km From ബാന്‍കുറ\n42.5 km From ബാന്‍കുറ\nഎല്ലാം കാണാം ബാന്‍കുറ വീക്കെന്‍ഡ് ഗെറ്റ് എവേ


Mallika Sukumaran: അന്ന് ഒപ്പം അഭിനയിക്കാൻ ആഗ്രഹമുണ്ടായിരുന്നു; ലാലിനോടു പറഞ്ഞിരുന്നെങ്കിൽ വിളിക്കുമായിരുന്നു, പക്ഷേ പറഞ്ഞില്ലെന്ന് മല്ലിക സുകുമാരൻ - Samayam Malayalam\nactress mallika sukumaran about her childhood memories with actor mohanlal and bro daddy movie location fun\nഅന്ന് ഒപ്പം അഭിനയിക്കാൻ ആഗ്രഹമുണ്ടായിരുന്നു; ലാലിനോടു പറഞ്ഞിരുന്നെങ്കിൽ വിളിക്കുമായിരുന്നു, പക്ഷേ പറഞ്ഞില്ലെന്ന് മല്ലിക സുകുമാരൻ\nCurated by Bibin Babu | Samayam Malayalam | Updated: Sep 19, 2021, 4:44 PM\nലാലിന് എട്ടും ഒമ്പതും വയസ്സുള്ള സമയത്തെ കുസൃതിയെക്കുറിച്ചും മല്ലിക പറഞ്ഞിരിക്കുകയാണ്\nലൂസിഫറിന് ശേഷം മോഹൻലാലിനെ നായകനാക്കി പൃഥ്വിരാജ് സുകുമാരൻ ഒരുക്കുന്ന ‘ബ്രോ ഡാഡി’ എന്ന സിനിമയുടെ ചിത്രീകരണം നടന്നുകൊണ്ടിരിക്കുകയാണ്. സിനിമയിൽ മോഹൻലാലിന്‍റെ അമ്മയുടെ വേഷത്തിലാണ് പൃഥ്വിയുടെ അമ്മ മല്ലിക സുകുമാരൻ അഭിനയിക്കുന്നത്. മോഹൻലാലിന്‍റെ മകനായാണ് ചിത്രത്തിൽ പൃഥ്വിരാജ് എത്തുന്നത്. കൂടാതെ മീന, കല്യാണി പ്രിയദർശൻ, സൗബിൻ ഷാഹിര്, ലാലു അലക്സ്, കനിഹ തുടങ്ങി നിരവധി താരങ്ങളും ചിത്രത്തിലുണ്ട്. ഇപ്പോഴിതാ മോഹൻലാലുമായുള്ള തന്‍റെ ബന്ധത്തെ കുറിച്ച് മനസ്സ് തുറന്നിരിക്കുകയാണ് മല്ലിക സുകുമാരൻ.\nഒരു അനുജനെപ്പോലെയാണ് ചെറുപ്പത്തിൽ മോഹൻലാലിനെ കൊണ്ടു നടന്നിരുന്നതെന്ന് മല്ലിക പറയുന്നു. ലാലിന്‍റേയും തന്‍റേയും കുടുംബങ്ങൾ തമ്മിൽ വലിയ അടുപ്പമായിരുന്നുവെന്നും ലാലിനെ കുട്ടിക്കാലത്ത് ലാലിന്‍റെ അച്ഛനും അമ്മയും ഞങ്ങളുടെ വീട്ടിലാക്കിയിട്ടാണ് പുറത്തേക്ക് പോയിരുന്നതെന്നും മല്ലിക മലയാള മനോരമയ്ക്ക് നൽകിയ അഭിമുഖത്തിൽ പറഞ്ഞിരിക്കുകയാണ്.\nലാലിനോടു പറഞ്ഞിരുന്നെങ്കിൽ വിളിക്കുമായിരുന്നു\nലാൽ സിനിമയിൽ പ്രശസ്തനായി മാറിയപ്പോൾ ഒപ്പം അഭിനയിക്കാൻ ആഗ്രഹിച്ചിരുന്നു, പക്ഷേ നടന്നില്ല. ലാലിനോടു പറഞ്ഞിരുന്നെങ്കിൽ വിളിക്കുമായിരുന്നുവെങ്കിലും പറഞ്ഞില്ലെന്ന് മല്ലിക പറഞ്ഞിരിക്കുകയാണ്. ലാലിന് എട്ടോ ഒൻപതോ വയസ്സുള്ള സമയത്ത് വീട്ടിൽ വലിയ കുസൃതിയൊക്കെ ഒപ്പിച്ചത് ഓർമ്മയിലുണ്ടെന്ന് മല്ലികയുടെ വാക്കുകള്.\nAlso Read: അങ്കിള് എന്ന് വിളിച്ച കാവ്യയെ തിരുത്തിയത് ദിലീപ് തന്നെ; പിന്നീട് ആ വിളി ഏട്ടാ എന്നാക്കിയതും ദിലീപ്; ഇരുവരുടെയും പ്രണയം മൊട്ടിട്ടപ്പോൾ കൈയ്യടിച്ച ആരാധകരും!\nഅന്നത്തെ ശീലം വെച്ചുകൊണ്ട് ഇപ്പോഴും മോഹൻലാലിനെ ‘ലാലു മോനേ’ എന്നു വിളിച്ചുപോകും, ഇത്രയും വലിയൊരു നടനെ അങ്ങനെ വിളിക്കാൻ പാടില്ലേലും അറിയാതെ വന്നുപോകുകയാണ്. അക്കാലത്തെ സ്നേഹം മോഹൻലാൽ ഇപ്പോഴും തിരിച്ച് കാട്ടാറുമുണ്ടെന്ന് മല്ലിക പറയുന്നു.\nകിലുക്കത്തിലേയും ചിത്രത്തിലേയും ലാൽ\nലാലിനെപ്പോലെ സഹകരിക്കുന്നൊരു നടൻ വേറെയില്ലെന്ന് തോന്നുന്നു. പത്ത് തവണയൊക്കെ റിഹേഴ്സൽ എടുക്കണമെങ്കിലും ഒരു മടിയും കൂടാതെ അദ്ദേഹം ചെയ്യും. സംവിധായകൻ പ്രതീക്ഷിക്കുന്നതിനേക്കാൾ 150% ആണ് ലാൽ തിരിച്ച് നൽകുന്നത്. കിലുക്കത്തിലെയും ചിത്രത്തിലെയുമൊക്കെ ലാലിനെ ബ്രോ ഡാഡിയിൽ വീണ്ടും കാണാമെന്നും മല്ലികയുടെ ഉറപ്പ്.\nAlso Read: സുരാജ് വിസ്മയിപ്പിച്ചു, 'ഹാറ്റ്സ് ഓഫ്' പറഞ്ഞ് സംവിധായകൻ; 'കാണെക്കാണെ' കൈയ്യടി നേടുന്നത് ഇതിനാലൊക്കെയാണ്, എണ്ണമിട്ട് പറഞ്ഞ് എം പത്മകുമാർ!\nആര്‍ട്ടിക്കിള് ഷോമീനൂട്ടിയുടെ മുഖം കണ്ടാലറിയാം അവരുടെ ചേര്‍ച്ച: കാവ്യ മാധവന്റെ സന്തോഷം ആഘോഷിച്ച് മീനാക്ഷിയും! ദിലീപിനും കാവ്യയ്ക്കുമൊപ്പമുള്ള ഫോട്ടോയുമായി താരപുത്രി! ക്യാപ്ഷൻ പൊളിച്ചെന്ന് ആരാധകർ\nമോഹൻലാൽ മല്ലിക സുകുമാരൻ പൃഥ്വിരാജ് prithviraj sukumaran actor prithviraj sukumaran mallika sukumaran childhood memories Mallika Sukumaran bro daddy movie location fun actress mallika sukumaran actor mohanlal\nWeb Title : actress mallika sukumaran about her childhood memories with actor mohanlal and bro daddy movie location fun


പ്രമേഹ രോഗികൾ നോമ്പെടുക്കുമ്പോൾ മരുന്നിന്റെ ഡോസ് വ്യത്യാസം വരുത്തേണ്ടതുണ്ടോ ?\nBlog visitors 3659\nഎന്നാല് ഭൂരിഭാഗം രോഗികളും ചുരുങ്ങിയ പക്ഷം Sulfonylurea വിഭാഗത്തിലെ ഏതെങ്കിലുമൊരു മരുന്ന് കഴിക്കുന്നവരായിരിക്കും. അതാണ് മിക്കവരും തന്നെ 'നോമ്പ് ഒഴിവാക്കുക' എന്ന നിര്‍ദേശത്തിൽ പെട്ട് പോകുന്നതും. ഇത്തരക്കാരില് എന്തെല്ലാം മാറ്റങ്ങള് വരുത്തി നോമ്പ് എടുക്കാം എന്നതിന് പ്രത്യേകിച്ച് മാര്‍ഗനിര്‍ദേശങ്ങള് ഒന്നും തന്നെ നിലവില് ഇല്ല. എന്നാല് സാധാരണ ഡോക്ടര്‍മാര് ചെയ്യാറുള്ള ചില കാര്യങ്ങള് ഉണ്ട്. മരുന്നിന്റെ അളവിലും സമയക്രമത്തിലും ചില മാറ്റങ്ങള് ഒക്കെ വരുത്തിയാല് ഇത്തരം ആളുകള്‍ക്കും താരതമ്യേന വലിയ പ്രശ്നങ്ങള് ഇല്ലാതെ നോമ്പ് എടുക്കാം. സ്വന്തം അനുഭവങ്ങളില് നിന്നും അങ്ങനെയാണ് തോന്നിയിട്ടുള്ളത്.\nആദ്യത്തെ നിര്‍ദേശം 'അത്താഴം' എന്ന് വിളിക്കപ്പെടുന്ന പുലർച്ചെയുള്ള ഭക്ഷണം പരമാവധി താമസിച്ചു കഴിക്കുക എന്നതാണ്. അത്താഴം കഴിക്കല് പ്രോത്സാഹിപ്പിക്കപ്പെട്ടിട്ടുള്ള കാര്യമാണെങ്കിലും മതപരമായി നിര്‍ബന്ധമില്ല, എന്നാല് പ്രമേഹ രോഗികള് ഒരു കാരണവശാലും അത്താഴം കഴിക്കാതെ നോമ്പ് എടുക്കരുത്. അത്താഴം നോമ്പ് ആരംഭിക്കുന്ന സുബഹി ബാങ്കിന്റെ സമയത്തിന് തൊട്ടു മുന്നേ ആക്കിയാല് അത്രയും നല്ലത്. സാധാരണ കഴിക്കുന്ന മരുന്നുകള് വച്ച് പ്രമേഹം കാര്യമായി നിയന്ത്രണത്തില് അല്ലാത്ത ആളുകള് അവരുടെ പതിവ് മരുന്നുകള് അതെ പടി കഴിച്ചാലും വലിയ പ്രശ്നങ്ങള് കാണാറില്ല. പക്ഷെ നോമ്പ് തുടങ്ങിയ ആദ്യ ദിവസങ്ങളില് തന്നെ2-3തവണ ഷുഗര് നോക്കല് നിര്‍ബന്ധമാണ്.\nകടപ്പാട്Dr. Abdussamad Nalakath


കൈവശം പത്തു ലക്ഷത്തോളം രൂപ വില വരുന്ന മാരക ലഹരി മരുന്ന്; മൂന്ന് പേർ പിടിയിൽ | drugs | arrest | crime\nകൈവശം പത്തു ലക്ഷത്തോളം രൂപ വില വരുന്ന മാരക ലഹരി മരുന്ന്; മൂന്ന് പേർ പിടിയിൽ\nസ്വന്തം ലേഖകൻ September 15, 2021 08:01 AM IST\nവയനാട് ബാവലി ചെക്പോസ്റ്റിൽ മാരക ലഹരിമരുന്നുമായി മൂന്ന് പേർ പിടിയിൽ. വിപണിയില് പത്തു ലക്ഷത്തോളം രൂപ വിലവരുന്ന നൂറുഗ്രാം എംഡിഎംഎ എക്സൈസ് പിടികൂടി. മജിസ്ട്രേറ്റിന് മുന്നിൽ ഹാജരാക്കിയ പ്രതികളെ 14 ദിവസത്തേക്ക് റിമാൻഡ‍് ചെയ്തു.\nകർണാടക അതിർത്തിയായ വയനാട്ടിലെ ബാവലി ചെക്പോസ്റ്റിൽ മാനന്തവാടി എക്സൈസ് ഉദ്യോഗസ്ഥർ നടത്തിയ വാഹന പരിശോധനയിലാണ് പ്രതികൾ പിടിയിലായത്. തിരുവനന്തപുരം സ്വദേശികളായ എം. യദുകൃഷ്ണന്, എസ്.എൻ.ശ്രുതി, കോഴിക്കോട് വെള്ളിമാടുകുന്ന് സ്വദേശി പി.ടി നൗഷാദ് എന്നിവരാണ് നൂറുഗ്രാം എംഡിഎംഎയുമായി അറസ്റ്റിലായത്. 25 വയസ്സ് പ്രായമുള്ള യദുകൃഷ്ണനും ശ്രുതിയും തിരുവനന്തപുരം ടെക്നോപാർക്കിലെ ഐടി ജീവനക്കാരാണെന്ന് എക്സൈസ് അറിയിച്ചു.\nബെംഗളൂരുവിൽ നിന്നാണ് സംഘം ലഹരിമരുന്ന് കൊണ്ടു വന്നത്. കാറിന്‍റെ ഡാഷ് ബോർഡിൽ ഒളിപ്പിച്ചാണ് എംഡിഎംഎ കടത്താൻ ശ്രമിച്ചത്. ഇവർ സഞ്ചരിച്ച വാഹനം എക്സൈസ് കസ്റ്റഡിയിലെടുത്ത് പിടിയിലായ പ്രതികൾക്ക് ലഹരിമാഫിയ ബന്ധമുണ്ടോയെന്നും അന്വേഷിക്കുന്നുണ്ട്. സമീപകാല ലഹരിക്കടത്തു കേസുകളുടെ പശ്ചാത്തലത്തിൽ ബാവലി ചെക്പോസ്റ്റിലെ ലഹരിമരുന്ന് വേട്ടയിൽ സമഗ്ര അന്വേഷണം നടത്താനാണ് എക്സൈസ് തീരുമാനം.


ജയം മാത്രം ലക്ഷ്യമിട്ട് ലിവർപൂൾ സൗത്താംപ്ടനെതിരെ | Fanport | Featured News Malayalam\nHome Football Premier League ജയം മാത്രം ലക്ഷ്യമിട്ട് ലിവർപൂൾ സൗത്താംപ്ടനെതിരെ\nജയം മാത്രം ലക്ഷ്യമിട്ട് ലിവർപൂൾ സൗത്താംപ്ടനെതിരെ\nപ്രീമിയർ ലീഗിലെ ആദ്യമത്സരത്തിൽ നോർവിച്ചിനെ തകർത്തു തുടങ്ങിയ ക്ളോപ്പിന്റെ ലിവർപൂൾ തങ്ങളുടെ രണ്ടാം ജയം ആവും സൗത്താംപ്ടനെതിരെ ലക്ഷ്യം വക്കുക. ചെൽസിയെ തോൽപ്പിച്ച് യു.ഫേ.ഫ സൂപ്പർ കപ്പും ഉയർത്തിയ ലിവർപൂൾക്ക് ആശങ്ക നൽകുന്നത് ഗോൾകീപ്പർമാരുടെ പരിക്കാണ്. നോർവിച്ചിനെതിരെ പരിക്ക് മൂലം ഇടക്ക് വച്ച് ആലിസനെ നഷ്ടമായ അവർക്ക് ആശങ്ക നൽകുന്നത് സൂപ്പർ കപ്പ് ജയാഘോഷത്തിനിടെ രണ്ടാം ഗോൾകീപ്പർ അഡ്രിയാനു ഏറ്റപരിക്കാണ്. എന്നാൽ സൗത്താംപ്ടനു എതിരെ അഡ്രിയാൻ തന്നെ ലിവർപൂൾ വല കാക്കാൻ ആണ് സാധ്യത. മികച്ച ഫോമിലുള്ള ലിവർപൂൾ വമ്പൻ ജയം ആവും സെന്റ് മേരീസ് സ്റ്റേഡിയത്തിൽ ലക്ഷ്യം വക്കുക. സൂപ്പർ കപ്പിനായി ഇസ്‌താംപൂളിലേക്ക് നടത്തിയ യാത്രാക്ഷീണം ഉള്ളതിനാൽ തന്നെ ടീമിൽ ചില മാറ്റങ്ങൾക്കും ക്ളോപ്പ് മുതിർന്നേക്കും.\nപ്രതിരോധത്തിൽ വാൻ ഡെയ്ക്, ജോ ഗോമസ്, അലക്‌സാണ്ടർ അർണോൾഡ്, ആൻഡ്രൂ റോബർട്ട്സൻ എന്നിവർ തുടരാൻ തന്നെയാണ് സാധ്യത. ആദ്യമത്സരത്തിലെ തന്റെ ഗോൾ അസിസ്റ്റുകൾ കണ്ടത്തി തുടങ്ങിയ അർണോൾഡിനൊപ്പം മത്സരിക്കാൻ റോബർട്ട്സൻ കൂടി തുനിഞ്ഞാൽ സൗത്താംപ്ടൻ പ്രതിരോധം വിയർക്കും. മധ്യനിരയിൽ വൈനാൽഡൻ, ഫാബിനിയോ, ക്യാപ്റ്റൻ ഹെന്റെഴ്സൻ എന്നിവരിൽ ചിലർക്ക് വിശ്രമം ലഭിക്കാനും ഇടയുണ്ട് അങ്ങനെയെങ്കിൽ ലല്ലാന, ചേമ്പർലിൻ എന്നിവരിൽ ആരെങ്കിലും ടീമിൽ എത്തിയെക്കും. മുന്നേറ്റത്തിൽ തന്റെ ഗോൾവേട്ട തുടങ്ങിയ മുഹമ്മദ് സലാഹിനൊപ്പം ഫിർമിനോ ഇറങ്ങും എന്നു ഏതാണ്ട് ഉറപ്പാണ്. എന്നാൽ മുന്നേറ്റത്തിലെ മൂന്നാം കുന്തമുനയായ മാനെ കളിക്കുമോ എന്നു കണ്ടറിയണം. കഴിഞ്ഞ മത്സരത്തിൽ മാനെക്കു പകരം ആദ്യ പതിനൊന്നിൽ എത്തി ഗോൾ നേടിയ ഒറീഗിക്ക് ചിലപ്പോൾ ക്ളോപ്പ് വീണ്ടും അവസരം നൽകിയേക്കും.\nഎന്നാൽ മറുവശത്ത് ബെർൺലിക്ക് എതിരായ വമ്പൻ പരാജയത്തിന് ശേഷം മത്സരത്തിൽ ഇറങ്ങുന്ന സൗത്താംപ്ടന്റെ ലക്ഷ്യം വലിയൊരു തോൽവി ഒഴിവാക്കുക എന്നത് തന്നെയാവും. വിശ്വസിക്കാൻ ആവാത്ത പ്രതിരോധത്തെ എത്രത്തോളം ഉറപ്പിച്ച് നിർത്താൻ സ്റ്റീഫൻസ്, ബെർട്ട്രാണ്ട്, യോഷിദ സംഘത്തിനു ആവുമോ എന്നു കണ്ടറിയണം. ഒപ്പം കഴിഞ്ഞ4പ്രീമിയർ ലീഗ് മത്സരങ്ങളിലും ലിവർപൂളിനോട് തോൽവി വഴങ്ങിയ സൗത്താംപ്ടനു ഒരു സമനില എങ്കിലും നേടാൻ സാധിച്ചാൽ അത് വലിയ കാര്യമാവും. വാർഡ് പ്രോസ്, റെഡ്മണ്ട് എന്നിവർക്ക് ഒപ്പം മുൻ ലിവർപൂൾ താരം ഡാനി ഇങ്ക്‌സ് എന്നിവർ അടങ്ങുന്ന സൗത്താംപ്ടൻ ഏതു ടീമിനെതിരെയും ഗോൾ നേടാൻ കെൽപ്പുള്ളവർ ആണെന്നുള്ളത് മറന്ന് കൂടാ. എന്നാൽ സൗത്താംപ്ടനെതിരെ മികച്ച റെക്കോർഡ് ഉള്ള സലാഹ് അടക്കമുള്ള ലിവർപൂൾ മുന്നേറ്റത്തെ തടയാൻ സൗത്താംപ്ടനു ആവുമെന്ന് തോന്നുന്നില്ല. ശനിയാഴ്ച ഇന്ത്യൻ സമയം 7.30 നു നടക്കുന്ന മത്സരം സ്റ്റാർ സ്പോർട്സ്, ഹോട്ട്സ്റ്റാർ എന്നിവയിൽ തത്സമയം കാണാം.\nPrevious articleആദ്യ മത്സരത്തിൽ തന്നെ സുവാരസ് പരിക്കേറ്റ് പുറത്ത്\nNext articleപരിശീലകനായി വീണ്ടും നിയമിക്കപ്പെട്ട രവി ശാസ്ത്രിയെ അഭിനന്ദിച്ച് മൈക്ക് ഹെസ്സൺ


Imran Khan കശ്മീർ വിഷയത്തിൽ മാത്രമാണ് ഇന്ത്യയുമായുള്ള തർക്കം നിലനിൽക്കുന്നതെന്നും അത് സംഭാഷണത്തിലൂടെ മാത്രമേ പരിഹരിക്കാനാകൂ എന്നും പാകിസ്താൻ പ്രധാനമന്ത്രി ഇമ്രാൻഖാൻ. ശ്രീലങ്ക-പാകിസ്താൻ വാണിജ്യ നിക്ഷേപക സമ്മേളനത്തിൽ സംസാരിക്കുകയായിരുന്നു പാക് പ്രധാനമന്ത്രി. ഇമ്രാൻ ഖാന്റെ പ്രസ്താവനയോട് ഉടനടി പ്രതികരിച്ച വിദേശകാര്യ മന്ത്രാലയം ഭീകരതയും ശത്രുതയും ഇല്ലാത്ത അന്തരീക്ഷം സൃഷ്ടിക്കുന്നതിനുള്ള ഉത്തരവാദിത്തം പാകിസ്താനാണെന്ന് അഭിപ്രായപ്പെട്ടു. Imran Khan വാണിജ്യബന്ധം മെച്ചപ്പെടുത്തുന്നതിലൂടെ മാത്രമേ ഉപഭൂഖണ്ഡത്തിന് ദാരിദ്ര്യത്തെ നേരിടാൻ കഴിയൂ എന്ന് സമ്മേളനത്തിൽ ഇമ്രാൻ ഖാൻ പറഞ്ഞു. 2018-ലാണ് തെഹ്രീക്ക് ഇൻ More